
În Valea Mominilor vine primăvara. După o sută de zile şi o sută de 
nopți de hibernare, Momi, Puftabac şi Smiorc se trezesc puşi pe fapte 
mari. Urcă degrabă pe cel mai înalt vârf de munte şi găsesc un obiect 
neobişnuit: o pălărie neagră magică. Orice ajunge în interiorul pălăriei 
se transformă în altceva. în momicasă e mare zăpăceală, dar mominii, 
îndrăzneți, nu se sperie cu una, cu două. Pălăria Vrájitorului e o 
poveste despre vietáti mai mici şi mai măricele, despre întâmplări, 
unele nemaipomenit de frumoase, altele care-ţi dau fiori, aşa cum se 
cuvine ca să poți spune că ai trăit o aventură pe cinste. 

INTRODUCERE 


Prima zăpadă a iernii se asternu în Valea Mominilor într-o dimineaţă 
mohorâtă. Venise pe furiş, tăcută şi deasă. în doar câteva ceasuri, 
totul era alb. 

Momi privi din prag valea ce se cuibărea sub plapuma iernii şi îşi zise 
liniştit: „Diseară ne bágám la hibernat...' Căci asta fac, de obicei, 
mominii, cândva prin noiembrie (şi asta-i, de fapt, înţelept să faci, 
dacă nu-ţi plac întunericul şi frigul). închise apoi uşa, se duse tiptil 
după Momimama şi zise: 

— Mama, ninge! 

— Ştiu, spuse Momimama. Am pregătit deja cele mai călduroase 
pături pentru toată lumea. Tu o să dormi în mansardă, în camera de la 
apus, cu micuțul Smiorc. 

— Da' Smiorc sforăie ceva de groază! se împotrivi Momi. Mai bine 
dorm cu Unchiaşul Puftabac. 

— Cum vrei, zise Momimama. Atunci Smiorc ar putea dormi în 
camera de la răsărit. 

Şi uite-aşa se apucară mominii, prietenii şi cunoştinţele lor să se 
pregătească de iarnă cât se poate de temeinic. Momimama puse 
masa pe verandă, dar tot ce primiră de mâncare fu câte o cană cu ace 
de brad (e important să-ţi umpli burta cu ace de brad dacă ai de gând 
să dormi trei luni). După cină (n-avusese niciun gust) şi-au urat 
„Noapte bună!" ceva mai conştiincios decât în alte daţi, iar 
Momimama îi îndemnă pe toţi să se spele pe dinţi. Momitata se duse 
din cameră în cameră, închise toate uşile şi obloanele şi acoperi lustra 
din sufragerie cu o plasă de tántari, sá nu se prăfuiască. 

Apoi fiecare se cuibări bine în patul lui, îşi trase plapuma până peste 
urechi şi se gândi la ceva plăcut. Numai Momi suspină uşor şi zise: 

— Şi totuşi, pierdem o grămadă de timp! 

— Nici gând! spuse Unchiaşul Puftabac. O să visăm. lar când ne 
trezim o să fie deja primăvară. 

— Înî... murmurá Momi, care alunecase deja în lumea lăptoasă a 
viselor. 

Afară zăpada cădea necontenit. Treptele de la intrare, acoperişul şi 
pervazurile aveau deja straie grele de nea. în curând, momicasa avea 

să fie un troian moale şi rotund. Ceasurile se oprirá din ticáit, unul 
câte unul. Venise iarna. 


CAPITOLUL UNU 


În care Momi, Unchiaşul Puftabac şi Smiorc găsesc pălăria 
Vrăjitorului, cinci norişori se ivesc pe neaşteptate şi Emulul îşi găseşte 
o nouă îndeletnicire 


Într-o dimineaţă de primăvară, la ora patru, primul cuc se ivi în Valea 
Mominilor. Ateriza pe acoperişul albastru al momicasei şi cântă de opt 
ori, puţin rágusit, bineînţeles, căci primăvara nici nu începuse bine. 

Apoi îşi luă zborul spre răsărit. 

Momi se trezi, dar rămase întins în pat, cu ochii în tavan, o bună 
bucată de vreme, prea buimac să poată pricepe unde se află. Dormise 
o sută de zile si o sută de nopţi şi visele încă se învălmăşeau în cap şi 
îl trăgeau la somn. 

Dar, tot foindu-se să îşi găsească o poziţie bună şi să adoarmă la loc, 
zări ceva care-l făcu să se dezmeticească pe dată: patul lui Puftabac 
era gol! 

Momi se ridică în capul oaselor. 

Da, nici pălăria Unchiasului Puftabac nu mai era la locul ei. „Măi sá 
fie!" îşi zise Momi. 

Se apropie de fereastra deschisă şi se uită. Aha, Puftabac folosise 
scara din frânghie. Momi încalecă pervazul şi cobori cu mare băgare 
de seamă, pe picioruşele lui scurte. Urmele încălţărilor Unchiasului se 
vedeau bine în tárána jilavă. Una ici, alta aruncată colo - erau greu de 
urmărit. Din loc în loc, urmele se încrucişau şi ai fi zis că Puftabac 
făcuse salturi lungi, înainte şi-napoi. „Era bucuros. la uite, aici a făcut 
o tumbă, e limpede ca bună ziua!" îşi zise Momi. 

Deodată, mominul ridică botul şi ascultă atent. Undeva, departe, 
Unchiasul Puftabac cânta la muzicutá cel mai vesel cântec al său: 

Toate vietuitoarele pădurii şi-au prins fundă-n coadă. 
Momi alergă degrabă într-acolo. 

ÎI găsi pe Puftabac jos, la râu, cu pălăria veche trasă pe urechi, 
cocotat pe balustrada podului şi bălăngănindu-şi picioarele deasupra 
apei. 

— Salut! zise Momi şi se aşeză lângă Unchias. 

— Salutare, salutare! spuse Puftabac şi cântă mai departe. 

Soarele se ridicase deasupra pădurii şi le bătea drept în faţă. Statură 
aşa o vreme, cu ochii mijiţi, legánándu-si picioruşele deasupra apei ce 
sclipea în lumină, veseli şi fără nicio grijă pe lume. 

Pe râul acesta vasliserá de atâtea ori, în drum spre nemaipomenitele 
lor aventuri. Şi în fiecare călătorie întâlniseră prieteni noi, pe care îi 
aduseseră acasă, în Valea Mominilor. Momitata şi Momimama îi 
primeau pe toţi la fel de frumos - mai mutau în casă un pat, două, mai 
băteau o scândură în masă, ca să aibă loc toată lumea. Aşa că era 
cam înghesuială în momicasă şi fiecare făcea ce-l tăia capul, fără să- 
şi facă prea multe griji pentru ziua de mâine. Se întâmplau, de bună 
seamă, lucruri neaşteptate şi înspăimântătoare uneori, dar important 
e că nimeni nu apuca să se plictisească (şi asta-i mare lucru!). 

Unchiaşul Puftabac cântă ultima strofă din balada lui de primăvară, 
apoi îşi puse muzicuta în buzunar şi întrebă: 

— S-a trezit Smiorc? 

— Nu cred, spuse Momi. De obicei doarme încă vreo săptămână 
după ce s-a trezit toată lumea. -Păi, atunci, hai să-l trezim! zise 
Puftabac cu hotărâre şi se dădu jos de pe balustrada podului. Musai să 
facem ceva neobişnuit azi, o să fie vreme frumoasă! 

Ajunşi sub fereastra camerei de la răsărit a mansardei, Momi dădu 
semnalul secret, numai de ei ştiut: trei fluierături normale, apoi una 
lungă în lábutele făcute cáus (ceea ce însemna: „Punem ceva la 
Cale!"). 

Smiorc se opri din sforáit, dar... nicio miscare. 

— Incá o datá! spuse Puftabac. Fluierará amándoi deodatá. 

Fereastra se deschise atunci cu o bufniturá. 

— Dooorm! ţipă Smiorc furios. 

— Haide jos! Nu te supăra! îl chemă Unchiaşul Puftabac. Vrem să 
facem ceva neobişnuit! 

Auzind acestea, Smiorc îşi netezi urechile botite de somn şi cobori pe 
scara din frânghie (poate că n-ar strica să lămurim aici că mominii 
aveau câte o astfel de scară sub fiecare fereastră, fiindcă ziceau că le 
ia prea mult timp să urce şi să coboare scările din casă). 

Chiar părea că avea să fie o zi frumoasă. Peste tot începuseră să 
mişune vieţuitoare ieşite de la iernat, care, încă buimace, alergau 
încolo şi-ncoace, în recunoaştere. Unii îşi scoteau hainele la aer, alţii 
îşi periau mustátile sau îşi reparau casele. Se pregăteau cu toţii, care 
cum putea, să întâmpine primăvara. 

Cei trei prieteni se opreau din când în când să se uite la vreo casă 
nouă, aflată în construcţie, sau să asculte vreo gâlceava (lumea se 

cam lua la hartá ín acele prime zile ale primáverii, cáci multi se 
trezeau morocánosi tare după o iarnă întreagă de tras la aghioase). 

Ici şi colo, aşezate pe crengi, duhurile copacilor se pieptánau. Pe 
partea de la miazănoapte a trunchiurilor, şoricei şi ghemotoci săpau 
tunele în peticele de omăt rămase. 

— Bună să vă fie primăvara! îi salută un domn şarpe în vârstă. Cum 
aţi petrecut iarna? 

— Bine, mulţumim de întrebare! răspunse Momi. Dumneata? Ai 
dormit bine? 

— Grozav! zise şarpele. Salutări părinţilor! 

Cam aşa se salutară cu multi întâlniți pe drum. Cu cât urcau mai 
spre munte, cu atât mai puţină lume le ieşea în cale. In cele din urmă 
nu mai zăriră decât câte o soricutá-mamá robotind sá termine 
curăţenia de primăvară. Era ud peste tot. 

— Pfu, ce neplăcut! se strâmbă Momi, croindu-si drum prin troienele 
care se topeau, cu lábutele ridicate în aer. Atâta zăpadă nu le prieste 
mominilor, aşa a zis mama, adăugă el şi stránutá. 

— Auzi, Momi, zise Puftabac, mi-a venit o idee! Ce-ar fi să ne suim 
până-n vârful munţilor şi să punem nişte pietre grămadă, ca s-arătăm 
că n-a mai ajuns nimeni acolo înaintea noastră? 

— Aşa facem! strigă Smiorc şi porni degrabă, să nu cumva să i-o ia 
altul înainte. 

Sus, în vârf de munte, vântul de primăvară dansa nestingherit şi de 
jur împrejur îi învăluia azurul cerului. în partea de apus vedeau marea, 
iar înspre răsărit, râul şerpuind printre Munţii Singuratici. La 
miazănoapte se întindeau pădurile în straiele lor verzi, de primăvară, 
iar la miazăzi se ridica fum din hornul momicasei, căci Momimama 
pregătea micul dejun. Smiorc însă nu avea ochi pentru nimic din toate 
acestea: pe o creastă văzuse 0... pălărie! O pălărie înaltă şi neagră. 


d 


i înaintea noastră! ţipă el. Momi luă pălăria şi o 


y BIS i | Ur 
— A fost cineva aic 
cercetă îndelung: 

— Ce frumoasă e! zise el. Poate-ti vine tie, Unchiasule! 

— Nu, nici gând! sări Puftabac, care-şi iubea nespus de mult vechea 
pălărie verde. E mult prea nouă! 

— Poate o vrea tata, spuse Momi gânditor. 

— O luăm cu noi! zise Smiorc. Vreau acasă! îmi ghiorăie matele de 
foame. Vouă nu? 

— Ba bine că nu! spuseră la unison Momi şi Unchiaşul Puftabac. 

Şi uite-aşa s-au petrecut lucrurile când cei trei au găsit pălăria 
Vrăjitorului şi au luat-o acasă, fără să aibă habar că, astfel, Valea 
Mominilor avea să se preschimbe într-un tărâm al vrăjilor şi 
ciudáteniilor de tot soiul. 

Când Momi, Unchiaşul Puftabac şi Smiorc ajunseră pe verandă, 
ceilalţi tocmai terminaseră micul dejun şi plecaseră care încotro. 
Rămăsese doar Momitata, care citea ziarul. 

— Aha, v-aţi trezit şi voi! spuse el. Cam puţine lucruri în gazetă azi, 
ce curios... Un pârâu şi-a rupt digul şi a inundat un sat de furnici. 
Toată lumea a fost salvată. Primul cuc a sosit în Valea Mominilor la 
ora patru şi apoi a zburat spre răsărit (bun şi ăsta, da tot mai bun e un 
cuc care zboară spre apus). 

— la uite ce-am găsit! spuse Momi mândru. O pălărie neagră şi 
frumoasă pentru tine! 

Momitata cercetă pălăria cu mare băgare de seamă, apoi şi-o aşeză 
pe cap, în faţa oglinzii din salon. li era cam mare şi îi acoperea ochii, 
de nu mai vedea mare lucru, dar era de mare efect. 

— Mamaaa! ţipă Momi. Vino să-l vezi pe tata. 

Momimama deschise uşa bucătăriei şi rămase uluită în prag. 

— Îmi vine bine? întrebă Momitata. 

— Sigur că da, răspunse Momimama. Eşti tare chipeş! Atâta că parcă 
ţi-e un pic cam... mare. 

— E mai bine aşa? întrebă Momitata şi dădu un bobárnac pălăriei, 
de-i căzu pe ceafă. 

— Hm, spuse Momimama. Nu-i rău, dar eu zic că arăţi mai demn fără 
pălărie. 

Momitata se mai uită o dată în oglindă, din faţă, din spate şi din 
părţi, apoi puse pălăria pe comoda de sub oglindă: 

— Ai dreptate... oftá el. Nu-i nevoie să má impopotonez. 

— Sarmul e cea mai frumoasá podoabá! spuse Momimama cu 
blándete. Máncati ouă, copii, că toată iarna ati trăit doar cu ace de 
brad, mai adăugă ea şi intră din nou în bucătărie. 

— Şi ce facem cu pălăria? întrebă Smiorc. O pălărie aşa de 
frumoasă... 

— Faceti-o cos de gunoi, spuse Momitata si se duse la etaj, unde îşi 
scria memoriile (cártoiul acela despre tinereţea furtunoasă a lui 
Momitata). 

Unchiaşul Puftabac puse atunci pălăria pe podea, între comodă şi 
uşa bucătăriei. 

— Şi uite-aşa v-aţi pricopsit cu încă o mobilă! rânji el. 

Puftabac nu putea pricepe în ruptul capului de ce lumea simţea 
nevoia sá aibă lucruri. El unul se mulțumea cu hainele de pe el, 
aceleaşi de când se născuse (când şi unde nu ştie nimeni) şi singura 
lui avere era muzicuta. 

— Dac-ati terminat micul dejun, hai să mergem să vedem ce fac 
fandoseii, spuse Momi. 

Înainte să iasă în grădină, Momi adună cojile de ou şi le aruncă în 
noul lor coş de gunoi, căci (uneori) era un momin foarte ordonat. 

Nu mai era nimeni în salon. 

Pălăria Vrăjitorului rămăsese în colţul odăii, cu cojile de ou pe fund. 
Şi atunci se întâmplă ceva de-a dreptul ciudat. Cojile de ou începură 
să se preschimbe. 

Treaba e că, dacă laşi ceva suficient de multă vreme într-o pălărie 
magică, se transformă în altceva - nu poţi şti niciodată dinainte în ce 
anume. Ce noroc că Momitatei nu îi venise bine pălăria, căci, dacă o 
mai ţinea un pic pe cap, numai Ocrotitorul tuturor animalelor mici ştie 
ce s-ar fi ales de dânsul. Dar, cum îşi scosese pălăria la vreme, se 
alesese doar cu o uşoară durere de cap (care îi şi trecu până pe după- 
amiază). 

Rămase în pălărie, cojile de ou începură încet-încet să îşi schimbe 
forma. îşi păstrară culoarea albă, dar crescură şi tot crescură şi se 
făcură moi, ca de lână. în câteva clipe, pălăria se umplu ochi. Apoi 
cinci norişori se desprinseră de pe borul pălăriei, ieşiră plutind pe 
verandă, coborâră dansând treptele de la intrare şi rămaseră în aer în 
faţa momicasei. Pălăria era acum goală. 

— Măi să fie! zise Momi. 

— Ce-i, arde? întrebă Fandosel neliniştit. 

Norişorii nu se clinteau şi nu îşi schimbau forma. Parcă aşteptau 
ceva. 

Domnița Fandosica întinse cu mare bágare de seamă o lábutá si 
atinse norişorul aflat cel mai aproape de ea. 

— Zici că-i bumbac, se miră ea. Ceilalţi se apropiară şi pipăiră şi ei 
norii. 

— E ca o pernitá! zise Smiorc. Unchiasul Puftabac împinse si el 
usurel unul. Norisorul se miscá un pic, apoi se opri din nou. 

— Ai cui sunt? întrebă Smiorc. Şi cum au ajuns pe verandă? 

Momi dădu nedumerit din cap: 

— Aşa ciudátenie n-am mai văzut în viaţa mea! Poate ar fi bine s-o 
chemám pe mama. 

— Nu, nu! strigă Domnita Fandosica. Hai să vedem singuri ce-i cu 
norii ástia. 

Zicánd acestea, aduse un norisor pe pământ şi îl netezi cu lábuta. 

— Ce pufos! spuse Fandosica si, cât ai clipi, se sui pe nor şi începu sá 
se legene - sus, jos, sus, jos. 

— Vreau şi eu, vreau şi eu! strigă Smiorc şi se cocotá pe un altul. 
Hei-hop! 

Şi, când Smiorc zise „hop!" norul se ridică şi făcu o mică piruetá 
elegantă. 

— Aoleu! izbucni Smiorc. Se mişcă! Atunci se repeziră cu toţii şi se 
suiră pe câte un norisor, ţipând veseli: 

— Hei-hop! Hei-hop! 

Pufoşii norişori se puseră în mişcare, alunecând încolo şi-ncoace, 
făcând salturi lungi, ca nişte iepuri mari şi ascultători. Fandosel fu 
primul care se dumiri cum se cârmesc. Dacă apăsa uşor cu o singură 
lábutá, norul o lua la stânga sau la dreapta. Dacă apăsa cu două 
lábute deodată, mergea cu toată viteza înainte. Dacă bátáia uşor din 
popou, norişorul încetinea. Se distrau pe cinste! 

Se aventurară până sus, în vârful copacilor şi pe acoperişul 
momicasei. 

Momi ateriza cu norişorul lui la fereastra camerei unde Momitata 
lucra la memorii. 

— Cucuriguuu! strigă el. 

(De atâta entuziasm, nu-i trecuse prin minte nimic mai istet.) 
Momitata scăpă stiloul din mână şi alergă la fereastră: 

— Pe coada mea! exclamă el. Pe coada mea! 

Mai multe nu izbuti să zică. 

— Ei, ăsta o să fie un capitol palpitant în memoriile tale! îi strigă 
Momi. 

Îşi cârmi apoi norişorul spre fereastra bucătăriei şi o strigă pe mama. 

Momimama pregătea o tocánitá şi n-avea vreme de zábavá. 

— Ce năzdrăvănii ti-au mai trecut prin cap, mominelule? întrebă ea. 
la vezi, să nu cazi! 

De năzbâtii însă se ţineau Fandosel si Unchiaşul Puftabac. Se 
repezeau cu toată viteză unul spre celălalt, fiecare călare pe norişorul 
lui, şi se docneau - buf! Cine cădea primul de pe norişor pierdea! 

— Stai că ti-arát eu! ţipă Puftabac si îşi împlântă lábutele în nor. 
Înainteee! 

Însă Fandosel se feri cu măiestrie, apoi lovi miseleste norişorul 
Unchiaşului, pe dedesubt. Puftabac se răsturnă, cu tot cu nor, şi se 
prăvăli în stratul cu flori, iar pălăria îi căzu pe nas. 

— Runda a treia! strigă Smiorc, care era arbitru, şi plutea un pic 
deasupra jucătorilor. Doi la unu! Pe locuri, fiţi gata, start! 

— Vrei să facem o plimbare? o întrebă Momi pe Domnița Fandosica. 

— Da, cu plăcere, răspunse Fandosica şi îşi cârmi norişorul până 
ajunse lângă Momi. Unde mergem? 

— Hai să vedem unde-i Emulul şi să-i facem o surpriză! zise Momi. 

Dădură o raită pe deasupra grădinii, dar Emulul nu era nicăieri prin 
locurile pe unde hălăduia de obicei. 

— Nu prea obişnuieşte sá se îndepărteze de casă, spuse Domnița 
Fandosica. Data trecută când l-am văzut îşi sorta timbrele. 

— Bine, dar asta a fost acum o jumătate de an, îi aminti Momi. 

— Aoleu, aşa-i! Am dormit ceva de atunci. 

— Ai dormit bine? întrebă Momi. Fandosica zbură elegant peste 
vârful unui copac şi se gândi un pic înainte să răspundă: 

— Am visat urât! îşi aminti ea. Un nene urât, cu o pălărie mare şi 
neagră, care rânjea la mine. 

— Ce ciudat! spuse Momi. Şi eu am avut acelaşi vis. Avea mánusi 
albe? 

— Da, da! incuviintá Fandosica. 

Chibzuiră o vreme în timp ce pluteau încetişor prin pădure. Si, 
deodată, îl zăriră pe Emul, care se plimba cu lábutele împreunate la 
spate şi botul în pământ. Momi şi Domnita 


pila 

Fandosica îşi coborárá norişorii, unul la stânga, celălalt la dreapta 
Emulului, şi îi strigară: 

— Bună dimineaţa! 

— Aoleu! ţipă el. Ptiu, ce m-ati speriat! Ştiţi că nu-i bine să mă luaţi 
aşa prin surprindere, că-mi sare inima-n gât! 

— Of, da, scuză-ne! spuse Domnița Fandolica. la uite cu ce ne dăm! 

— Da, ciudat... Dar m-am obişnuit de mult că vă ţineţi de lucruri 
ciudate. Si, în plus, sunt tare abătut azi. 

— Cum asa? îl întrebă Domnita Fandosica îngrijorată. Într-o zi atât de 
frumoasá? Emulul dádu posomorát din cap: 

— Oricum n-aţi înţelege... zise el. 

— Putem încerca, îl încuraja Momi. Ţi-ai pierdut iar vreo colită rară? 

— Dimpotrivă, oftă Emulul. Le am pe toate. Nu lipseşte niciunul. 
Colecţia mea e completă! 

— Aha, păi bine atunci! spuse Fandosica împăciuitoare. 

— Mda, ştiam eu că n-o să pricepeţi, zise Emulul. 

Momi şi Domnita Fandosica se uitară nelinistiti unul la celălalt. Din 
respect pentru supărarea Emulului, încetiniră şi rămaseră un pic în 
urma lui, ţinându-se la distanţă. Emulul se plimbă mai departe, în 
timp ce Momi şi Fandosica aşteptară să vadă dacă nu cumva voia să- 
şi verse amarul. După o vreme, Emulul izbucni: 

— Ha! Zadarnic! 

După încă o vreme, continuă: 

— La ce bun toate astea? Aş putea la fel de bine folosi colecţia de 
timbre pe post de servetele! 

— Vai, dar se poate, Emulule dragă?! îl certă Domnița Fandosica. Nu 
mai vorbi aşa! Colecţia ta e cea mai frumoasă din lume! 

— Păi tocmai asta-i problema! strigă disperat Emulul. Colecţia e 
gata! Nu mai există timbru pe lume, nici măcar dintre cele rare, pe 
care să nu-l am. Nici măcar unul! Ce mă fac? 

— Cred că încep să pricep, zise Momi încetişor. Nu mai esti 
colecţionar, acum ești doar proprietar şi asta nu ti se pare prea 
palpitant, nu? 

— Nu... şopti Emulul deznădăjduit. Deloc! întări el şi îşi întoarse spre 
ei fetisoara bosumflată. -Dragă Emulule, începu Domnița Fandosica, 
mângâindu-l blând pe o lábutá. Am o idee! 


Ce-ar fi să te apuci să colectionezi cu totul altceva, ceva cu totul 
nou? 

— Ar fi o idee... fu el de acord, dar tot îmbufnat rămase, căci îşi zise 
că nu se cuvenea să fie bucuros aşa de iute după o supărare atât de 
mare. 

— De pildă... fluturi? îi sugeră Momi. 

— Peste putinţă! spuse Emulul si iar se posomorí. Asta colectioneazá 
vărul meu din partea lui tata. Şi nu pot să-l sufăr! 

— Panglici? încercă şi Fandosica. Emulul pufni cu dispreţ, fără să 
catadicsească să răspundă. 

— Bijuterii? nu se lăsă Momi, plin de speranţă. Din astea se găsesc 
mereu altele şi altele noi. 

— Aiureli! i-o retezá Emulul. 

— Mda, păi atunci chiar nu ştiu, zise Domnița Fandosica. 

— Lasă cá-ti găsim noi ceva, îl consolă Momi. Mama sigur ştie. Acum 
sar de la una la alta, dar l-ai văzut cumva pe Domnul Bizam? 

— Doarme încă, răspunse Emulul cu tristeţe în glas. A zis că nu-i 
nevoie să se trezească aşa de devreme şi cred că are dreptate. 

Zicând acestea, îşi continuă abătut plimbarea singuratică prin 
pădure. 

Momi şi Domnița Fandosica îşi înălţară norişorii până deasupra 
vârfurilor copacilor şi se opriră să se legene uşurel în lumina soarelui. 
Se tot gândiră ce ar putea să colectioneze Emulul. 

— Scoici? zise Fandosica. 

— Sau nasturi, îşi dădu şi Momi cu părerea. Căldura îi molesi şi nu le 
mai venea nicio idee. Se tolăniră, fiecare pe norişorul său, şi priviră în 
tihnă cerul azuriu de primăvară, ascultând cântecul ciocárliilor. 


Şi, deodată, zárirá Em fluture. Oricine stie cá dacá primul fluture 
al primăverii pe care îl vezi e galben atunci o să fie o vară frumoasă. 
Dacă e alb, atunci o sá ai o vară liniştită. (Despre fluturii negri şi maro 
mai bine să nu vorbim, e mult prea trist.) Însă fluturele acesta era 
auriu! 

— Asta ce înseamnă? se miră Momi. Fluturi aurii n-am mai văzut 
până acum! 

Auriu e si mai bine decât galben, sá vezi numai! îl asigură Domnita 
Fandosica. 

Când Momi şi Fandosica ajunseră acasă, la ora cinei, se întâlniră cu 
Emulul pe treptele de la intrare, cu chipul radiind de bucurie. 

— Ei, ce-ai ales până la urmă? îl întrebă Momi. 

— Plante! Mă fac botanist! A fost ideea lui Fandosel. O să alcătuiesc 
cel mai frumos ierbar din lume! 

strigă el fericit şi îşi desfăcu poalele rochiei!, făcute boccelutá, să le 
arate prima lui descoperire. 

Într-o grămăjoară de frunze şi pământ, era un firişor de scánteiutá. 

— Gagea lutea, spuse Emulul mândru. Numărul unu din colecţie. Un 
exemplar impecabil! 

Şi, zicând acestea, Emulul intră în casă şi puse pe masă tot ce avea 
în poală. 

— Mută-le în colţ, te rog, că aici trebuie să pun oala cu supă, spuse 
Momimama. A venit toată lumea? Domnul Bizam doarme încă? 

— Buştean! răspunse Smiorc. 

— V-aţi distrat bine azi? îi întrebă Momimama după ce umpluse cu 
supă farfuriile tuturor. 

— Grozav! strigă în cor toată familia. 

În dimineaţa următoare, când Momi se duse în magazia cu lemne să 
scoată cei cinci norisori, ia-i de unde nu-s! Dispăruseră toţi. Si 
nimănui nu îi dădu prin cap că aveau ceva de-a face cu nişte coji de 
ou care zăceau din nou uitate pe fundul pălăriei Vrăjitorului. 


1 Emulul poartă mereu aceeaşi rochie, pe care a mostenit—o de la o mátusá. De fapt, cred că toţi emulii poartă rochii. 
Ciudat, dar aşa e. (N.a.) 

CAPITOLUL DOI 


În care Momi e preschimbat în gogoritá şi se răzbună pe Leul- 
furnicilor şi în care Momi şi Puftabac pornesc, în toiul nopții, într-o 
expediție secretă 


Într-o zi caldă şi liniştită, când ploaia de vară se abătu asupra Văii 
Mominilor, hotărâră cu toţii să se joace de-a v-aţi ascunselea în casă. 

Smiorc se puse într-un colţ, cu faţa la perete şi botul în lábute, si 
începu să numere cu voce tare. Când ajunse la zece, se apucă să 
caute - mai întâi în locurile obişnuite, apoi în cele neobişnuite. 

Momi se pitise sub masa de pe verandă, dar era un pic neliniştit. Nu 
era deloc un loc bun de ascuns, era limpede! Smiorc nu trebuia decât 
să ridice faţa de masă şi, gata, l-a prins! Momi se uită de jur împrejur 
şi dădu cu ochii de pălăria mare şi neagră, pe care cineva o pusese 
într-un colț. 

Ce idee bună! Lui Smiorc n-o să-i dea prin cap să se uite sub pălărie. 
Momi se târî repede şi neauzit până în colţ şi îşi puse pălăria pe cap. li 
ajungea doar până la brâu, dar, dacă se ghemuia bine şi îşi băga şi 
coada înăuntru, sigur se făcea nevăzut. 

Momi chicoti auzind cum toţi ceilalţi ies din ascunzători, unul câte 
unul. Emulul se ascunsese din nou sub sofa, bineînţeles! Nu părea că 
avea să găsească vreodată un loc mai bun... lar acum alergau cu toţii 
încolo şi-ncoace, căutându-l pe Momi. 

Aşteptă până când i se făcu frică să nu se fi plictisit să-l tot caute, 
apoi ieşi din pălărie, băgă capul pe uşă şi strigă: 

— Cucu-bau! 

Smiorc se holbă la el îndelung, apoi i-o întoarse, deloc prietenos: 

— Ba ţie cucu-bau! 

— Asta cine-i? întrebă în soaptá Domnita Fandosica. 

Toti ceilalti dádurá din cap cá nu stiu si continuará sá se holbeze la 
Momi. 

Bietul momin! Pălăria magică îl preschimbase într-un animal tare 
ciudat. Pe unde fusese rotunjor, trupul lui era acum plat şi tot ce 

fusese mic era acum mare. Dar cel mai curios era faptul cá nici mácar 
Momi nu părea a pricepe ce i se întâmplase! 

— V-am speriat, ha, ha! zise Momi şi făcu nesigur un pas înainte, pe 
picioarele-i lungi şi subţiri. Habar n-aveţi unde am fost! 

— De-aia nu mai putem noi! Dar pesemne ai speriat pe toată lumea 
pe unde ai fost, că tare urât mai eşti! spuse Fandosel. 

— Ce răi sunteţi! şopti Momi, întristându-se. Nu trebuia să vă las să 
mă căutaţi atâta... Şi-acum, ce facem? 

— Păi, mai întâi de toate, ai face bine sá te prezinti! spuse înţepată 
Domnița Fandosica. Frumos ar fi să ştim şi noi cine esti! 

Momi se uită uluit la ea, dar pe urmă se gândi că era vreun joc nou şi 
începu să râdă încântat: 

— Ha, ha, sunt regele Californiei! 

— Eu sunt sora lui Fandosel, zise Domnița Fandosica. El e fratele 
meu. 

— Smiorc! se prezentă Smiorc, la rândul lui. 

— Unchiaşul Puftabac mi se spune, zise şi Pufbac. 

— Uf, da plicticoşi mai sunteţi! Nu puteaţi să ziceti şi voi ceva mai 
interesant? Hai să mergem afară, că, uite, cred că se înseninează! 

leşi afară, pe trepte, iar ceilalţi îl urmară, din ce în ce mai uimiti şi 
bánuitori. 

Ásta cine mai e? intrebá Emulul, care, asezat ín fata casei, numára 
staminele dintr-o floarea-soarelui. 

— Regele... Californiei! răspunse şovăielnic Domnița Fandosica. 

— Se mută aici şi el? mai vru să ştie Emulul. 

— Asta o să hotărască Momi, zise Smiorc. Mă întreb unde s-o fi 
băgat? 

Momi începu să râdă: 

— Uneori eşti tare hazliu, zău! Da, da, hai să-l găsim pe Momi! 

— Îl cunoşti? întrebă Unchiaşul Puftabac. 

— Hm, s-ar putea zice că da! Chiar foarte bine, de fapt! răspunse 
Momi. 

Îi plăcea la nebunie jocul ăsta nou şi i se părea că se descurcă de 
minune. 

— Şi unde l-ai cunoscut, mă rog? îl descusu Domnița Fandosica. 

— Ne-am născut în acelaşi timp, răspunse Momi, care mai avea 
puţin şi exploda de râs. E un nesuferit şi jumătate, să ştiţi! Mai bine să 
n-aveţi de-a face cu el! 

— Hei, ia vezi cum vorbeşti de Momi! sări ca arsă Domnita 
Fandosica. E cel mai bun momin din lume şi îl iubim nespus! Momi era 
în culmea fericirii: 

— Serios! continuă el. E o adevărată pacoste, Momi ăsta! 

Când o mai auzi şi pe asta, Domnița Fandosica începu să plângă. 

— Cară-te! izbucni Fandosel amenintátor. Altfel o Íncasezi! 

— Usurel, usurel! spuse Momi uluit. E doar un joc, nu? Sunt foarte 
bucuros că má iubiţi asa de mult! -Ba nu te iubim deloc! ţipă Smiorc. 
Pe el! Alungaţi-l de-aici pe regele ăsta oribil care vorbeşte urât de 
mominul nostru! 

Se aruncară toţi deodată asupra bietului Momi, care era mult prea 
uluit ca să încerce să se apere. Când, în sfârșit, se enervă, era prea 
târziu - îl prinseseră într-un vălmăşag de pumni, tipete, cozi lábute. 
Momimama veni degrabă. 

— Ce faceţi, copii? strigă ea. Gata, nu vá mai bateti! 

— İl caftesc pe regele Californiei! suspină Domnița Fandosica. ŞI 
bine-i fac! 

Momi ieşi cu greu din inválmásealá, sleit de puteri şi furios peste 
poate. 

— Mamaaa! ţipă el. Ei au început! Trei contra unu, nu-i cinstit! 

— Sunt de acord cu tine, spuse Momimama cât se poate de serioasă. 
Pesemne că i-ai supărat şi tu cu ceva. Dar, de fapt, cine eşti tu, 
animálutule? 

— la terminati cu jocul ásta prostesc! tipá Momi. N-aveti niciun haz, 
sá stiti. Sunt Momi, cine sá fiu?! lar ea e mama mea! Si cu asta, basta! 

— Tu nu esti Momi! i-o reteză cu dispreţ Domnita Fandosica. Momi 
are urechi mici si drágute. Ale tale sunt cát niste capace de oalá! 

Momi îşi pipăi náucit capul şi dădu de o pereche de urechi infiorátor 
de mari şi botite. 

— Ba sunt Momi! izbucni el disperat. De ce nu mă credeţi? 

— Momi are o coditá uite-aşa, potrivită. A ta e ca o mătură! sări şi 
Fandosel. 

Momi îşi pipăi coada cu lábute tremuránde. Vai, nu, era adevărat! 

— Şi ai nişte ochi cât cepele, se băgă şi Smiorc. Ochii lui Momi sunt 
mici şi prietenosi! -Că bine zici! întări Puftabac. 

— Eşti un şarlatan! hotărî Emulul. 

— Chiar nu mă crede nimeni? strigă deznádájduit Momi. Mama, uită- 
te bine la mine, cum să nu-ţi recunoşti copilul? 

Momimama îl cercetă cu atenţie. Se uită îndelung în ochii lui mari cât 
cepele şi speriaţi, apoi spuse simplu: 

— Aşa-i, esti Momi! 

In clipa aceea, Momi începu sá se preschimbe. Ochii, urechile si 
coada i se micsorará, nasul şi burtica fi crescurá. Şi, cât ai bate din 
palme, Momi se înfăţişă în toată splendoarea, viu şi nevătămat. 

— Vino aici! spuse Momimama şi îl luă în braţe. Vezi tu, mominelul 
meu iubit, mama te recunoaşte întotdeauna! 

Ceva mai târziu, Momi şi Fandosel se ascunseră într-unul dintre 
locurile lor secrete, cel de sub tufele de iasomie. Erau ca într-o grotă 
rotundă şi verde. 

— Bine, dar trebuie sá fi fost cineva care te-a preschimbat în 
lighioana aia, zise Fandosel. 

Momi dădu din cap cá nu: 

— N-am văzut pe nimeni şi nimic ciudat. Şi n-am mâncat nimic 
aiurea şi nici n-am vorbit urât! 

— Hm, poate-ai călcat pe vreo vrajă... zise gânditor Fandosel. 

— Nu prea aveam cum, spuse Momi. Am stat tot timpul sub pălăria 
neagră pe care o folosim drept coş de gunoi. 

— În pălărie? întrebă neîncrezător Fandosel. 

— Da, în pălărie! întări Momi. 

Mai statură aşa o vreme si cugetará. Si, deodată, izbucniră 
amândoi într-un glas, uitându-se ţintă unul la celălalt: 

— Trebuie să fi fost... 

— Haide! spuse Fandosel. Urcară treptele spre verandă şi se 
apropiară cu băgare de seamă de pălărie. -Pare cât se poate de 
obişnuită, spuse Fandosel. Mă rog, dacă nu pui la socoteală faptul că 
un joben nu-i tocmai o pălărie obişnuită, desigur. 

— Bine, dar cum facem să aflăm dacă pălăria a fost de vină? se 
întrebă Momi. Eu unul nu mă mai bag a doua oară-n ea! 

— Hm, poate păcălim pe altcineva să se bage! veni Fandosel cu 
ideea. 

— Asta ar fi curată ticăloşie! se împotrivi Momi. Dacă nu se face la 
loc pe urmă? 

— Păcălim un inamic! zise Fandosel. 

— Aha, se dumiri Momi. Ştii tu vreunul? 

— Guzganul de pe deal? 

Momi dădu neîncrezător din cap - pe guzgan nu-l păcăleai cu una, 
cu două. 

— Leul-furnicilor atunci? încercă iar Fandosel. 

— Da, mai bine, încuviinţă Momi. Odată a tras-o pe mama într-o 
groapă şi i-a dat cu nisip în ochi. 

Aşa că plecară să-l caute pe Leul-furnicilor şi luară cu ei un borcan 
mare. Gropile-capcană ale Leului-furnicilor se găsesc mai ales pe 
plajă, aşa că se îndreptară într-acolo. Nu dură mult şi Fandosel găsi o 
groapă mare si rotundă. li făcu semn lui Momi şi îi sopti: 

— Aici e! Cum facem să-l păcălim să intre în borcan? 

— Lasă-mă pe mine! şopti Momi la rândul său. 

Momi luă borcanul şi îl îngropa în nisip puţin mai încolo, cu gura în 
sus. Pe urmă zise cu voce tare: 

— Nişte slăbături, leii-furnicilor ăştia! 

Momi îi făcu semn lui Fandosel şi se uitară amândoi în groapă, plini 
de speranţă. Nisipul se mişcă uşor, dar nu se vedea nimic. 

— Nişte jigăriţi! continuă Momi. Le ia vreo câteva ore să sape o 
groapă, pe cuvânt! 

— Momi, eşti sigur că... începu Fandosel nesigur. 

— Da, da! spuse Momi si îi făcu semn din urechi. Câteva ore, daaa! 

In clipa aceea, capul fioros, cu o căutătură cruntă, al Leului- 
furnicilor, se ivi din nisip: 

— Jigáriti, ai?! mârâi el duşmănos. Sap o groapă în trei secunde, nici 
mai mult, nici mai puţin! 

— la arată-ne şi nouă cum faci, Unchiaşule, și te-om crede! spuse 
Momi mieros. 

— Arunc cu nisip pe voi şi dup-aia vă trag în groapă şi vă-nfulec! 
rági Leul-furnicilor. 


— Vai, nuuu, nu ne mânca! îl rugă Fandosel. Nu vrei mai bine sá ne- 
arăţi cum se sapă cu spatele în trei secunde? 

— Uite, sapă aici, să te vedem mai bine! Îl îndemnă Momi şi îi arătă 
locul unde îngropaseră borcanul-capcană, cu gura în sus. 

— N-am vreme de pierdut cu scamatorii pentru tánci ca voi! le-o 
reteză batjocoritor Leul-furnicilor. 

Cu toate acestea, lighioana nu putu rezista să nu le arate ce iute şi 
puternic era el. Pufnind dispretuitor, ieşi cu totul din groapă şi întrebă 
trufas: 

Mda, unde ziceati sá sap? 

— Uite, aici! repetă Momi si îi arătă. Leul-furnicilor îşi ridică umerii, 
îşi zbárli fioros coama şi urlă: 

— Păzea, că m-apuc! Şi, când sunt gata, mă-ntorc să vă mănânc! 
Unu, doi, trei şi! 

Zbârnâind ca o elice, Leul-furnicilor începu să sfredelească în nisip 
cu spatele şi - buf! - căzu drept în borcan. Într-adevăr, nu îi luase mai 
mult de trei secunde să facă groapa - poate chiar două i și jumătate, 
că era furios ceva de speriat. 

— Repede, capacul! ţipă Momi. 

Scuturară iute nisipul de pe buza borcanului şi înşurubară strâns 
capacul. Apoi scoaseră borcanul din groapă şi începură să-l dea de-a 
dura spre casă. Leul-furnicilor zbiera cât îl ţinea gura, dar răgetele îi 
erau înăbugşite de nisip. 

— E supărat foc! zise Fandosel. Nici nu vreau să mă gândesc ce s-ar 
întâmpla dac-ar ieşi! 

— Nu scapă, n-ai grijă, spuse Momi liniştit. Și când o ieşi, sper să fie 
preschimbat în ceva înfricoşător! 

Când ajunseră acasă, Momi îşi chemá toţi prietenii, fluierând lung de 
trei ori cu lábuta în gură. Asta însemna: „S-a întâmplat ceva 
nemaipomenit!" 

Veniră cu toţii care dincotro şi se adunară în jurul borcanului. 

— Ce-aveti acolo? vru să ştie Smiorc. 

— Un leul-furnicilor, zise Momi mândru. 

Unul adevărat şi furios, prins de noi! 

— Măi, măi, ce viteji! spuse Domnita Fandosica admirativ. 

— Şi-avem de gând să-l băgăm în pălărie, spuse Fandosel. 

— Sá se facă gogoritá, ca mine! zise Momi. 

— Vorbeşte, te rog, cum se cade, să poată pricepe lumea ce spui! îl 
certă Emulul. 

— Când m-am prefăcut în gogoritá, a fost din cauză că m-am ascuns 
în pălărie, îi lămuri Momi. Aşa ne-am gândit, da' ca să fim siguri îl 
băgăm pe Leul-furnicilor înăuntru, să vedem dacă se preschimbă şi el 
în altceva! 

— Bine, da' cine ştie în ce se preface! strigă Smiorc. Dacă se 
preschimbă în ceva mai periculos decât Leul-furnicilor şi ne mănâncă 
pe toţi? 

Pret de-o clipă amutirá cu toţii speriaţi, cu ochii atintiti asupra 
borcanului, ascultând sunetele înăbuşite ce răzbăteau dinăuntru. 

— Vai, vai! şopti Domnița Fandosica înfrigurată şi se decolora toată.? 

— Ne pitim sub masă până se transformă el şi punem o carte groasă 
peste pălărie, veni Unchiaşul Puftabac cu ideea. Când te ţii de 
experimente, trebuie să-ţi asumi riscurile! Hai să-l băgăm repede! 


Smiorc o zbughi numaidecât sub masă. Momi, Puftabac şi Emulul 
ridicară borcanul pe marginea pălăriei şi Domnița Fandosica desurubá 
înfricoşată capacul. Un nor de praf se ridică, Leul-furnicilor ateriza pe 
fundul pălăriei şi, iute ca fulgerul, Fandosel aşeză pe joben un 
Dicţionar de cuvinte străine. Apoi se ascunseră cu toţii sub masă. 

La început, nicio mişcare în pălărie. Nu părea să se întâmple mare 
lucru. Traseră cu ochiul de sub faţa de masă, din ce în ce mai 
nelinistiti. Tot nimic! 

— Ce aiureală! zise Smiorc. 

În clipa aceea însă paginile dicționarului începură sá se încreţească 
şi să se strângă. Îngrozit, Smiorc îl muşcă pe Emul de un deget. 

— Hei, fii atent! strigă Emulul enervat. M-ai muşcat! 


2 Fandoseii îşi schimbă adesea culoarea când sunt agitaţi. (N.a.) 

— Aoleu, scuze! Credeam că-i degetul meu! Paginile cărţii se 
scorojeau tot mai mult, ca nişte frunze ofilite. Fojgáind printre foile de 
hârtie, cuvintele străine începură să sară din carte, unul câte unul, şi 
să mişune pe podea. 

— Măi să fie! zise Momi. 

Dar ăsta era abia începutul. De pe borurile pălăriei începu să picure 
apă. Apoi să curgă. Şiroaie de apă inundară covorul şi bietele cuvinte 
străine fură nevoite să se catáre pe pereţi ca să nu se înece. 

— Leul-furnicilor s-a preschimbat în apă, zise Unchiasul Puftabac 
dezamăgit. 

— Nu, cred că ăsta a fost doar nisipul, şopti Fandosel. Vine acum şi 
Leul-furnicilor, n-avea grijă! 

Abia mai puteau îndura atâta suspans şi aşteptare. Domnița 
Fandosica îşi ascunse capul în braţele lui Momi, iar Smiorc chitáia de 
frică. Şi, deodată, pe borul pălăriei apăru... cel mai mic arici din lume. 
Amusiná un pic în jur şi clipi de câteva ori. Arăta ca vai de el, zburlit 
tot și ud leoarcă. 


Preţ de câteva clipe, se lăsă o tăcere ca de mormânt. Apoi 
Unchiaşul Puftabac începu să râdă şi, în scurt timp, hohoteau cu toţii 
şi se tăvăleau pe jos, înveseliţi peste poate. Numai Emulul se tinu 
serios deoparte. Se uită mirat la prietenii lui şi zise: 

— Bine, dar asta şi aşteptam, să se transforme Leul-furnicilor! Pe 
cuvânt dacă pot să pricep de ce trebuie să faceţi mereu atâta 
hărmălaie! 

În timpul ăsta, micuțul arici se îndreptă demn şi mohorât spre 
ieşire şi cobori treptele. Din pălărie nu mai ieşea apă, dar duşumeaua 
verandei arăta acum ca o baltă. Şi tot tavanul era plin de cuvinte 
străine. 

Când auziră toată isprava, Momimama şi Momitata luară lucrurile 
foarte în serios şi hotărâră că pălăria Vrăjitorului trebuie distrusă. Aşa 
că o dădură de-a dura cu grijă până la râu şi o aruncará în apă. -Şi cu 
asta gata cu norişori şi gogorite! spuse Momimama, în timp ce se 
uitau lung după pălăria ce se îndepărta plutind. 

— Norişorii erau amuzanti, spuse Momi cu uşoară tristeţe în glas. Mi- 
ar mai fi plăcut câţiva! 

— Sigur... Şi câteva şuvoaie de apă şi cuvinte străine poate, zise 
Momimama. Uite în ce hal e veranda! Şi zău dacă ştiu cum o să scap 
de cuvintelele astea care misuná peste tot şi fac mizerie în toată 
casa! 

— Da norişorii chiar erau distractivi... mormăi Momi încăpățânat. 

În seara aceea, Momi nu putea adormi. Stătea întins şi se uita pe 
fereastră la cerul senin de iunie, ascultând sunetele nopţii: strigăte 
singuratice, lipăit de lábute, muzică de dans. Văzduhul era înmiresmat 
de aroma florilor. 

Unchiaşul Puftabac încă nu venise acasă, în astfel de nopţi, hoinărea 
de unul singur, cu muzicuta în buzunar. Momi însă nu auzea nicio 
baladă. Pesemne că Unchiasul pornise în vreo expediţie. în scurt timp, 
avea să îşi ridice cortul pe malul râului şi nici că mai dormea în casă... 
Momi oftă. Se simţea trist, cu toate că nu avea niciun motiv. 

Deodată însă auzi un fluierat sub fereastră. Inima îi tresări de 
bucurie şi se repezi la geam. Fluierătura însemna: , Secret!" Puftabac 
aştepta lângă scara din frânghie. 

— Poţi să tii un secret? îl întrebă Unchiasul în soaptá pe Momi când 
acesta cobori în iarbă. 

Plin de insufletire, Momi încuviinţă hotărât. 

Puftabac se aplecă spre urechea lui şi îi şopti încă şi mai încet: 

— Pălăria s-a împotmolit într-un banc de nisip, ceva mai jos, pe râu. 
Ochii lui Momi licăriră vesel. 

Unchiasul ridică atunci cu subînţeles din spráncene - asta însemna: 
„Nrei?" 

Momi flutură uşor din urechi - adică: „Mai întrebi?!" 

Se furişară spre râu prin grădina umedă de rouă, tácuti ca două 
umbre. 

— E la vreo două coturi de râu mai încolo, șopti Puftabac. E de 
datoria noastră, la urma urmelor, s-o scoatem, căci toată apa care 
ajunge în pălărie se face roşie. lţi dai seama ce spaimă o să tragă cei 
care 

locuiesc mai la vale cánd or vedea asemenea grozávie. 

— Trebuia sá ne fi gándit la asta, spuse Momi. 

Mominul era mândru si bucuros că Unchiasul îl luase cu el într-o 
expediţie secretă, în toiul nopţii. 

Puftabac pleca, de obicei, singur în peregrinările lui nocturne. 

— E pe-aici, pe undeva, spuse Unchiaşul. Uite, acolo, unde-i pata aia 
întunecată. Vezi? 

— Nu prea, răspunse Momi, împiedicându-se de ceva. Eu nu văd 
bine în întuneric, ca tine. 

— Hm, mă-ntreb cum o s-o scoatem... zise Puftabac uitându-se spre 
şuvoaiele râului. Ce păcat că taică-tu n-are o barcă. 

Momi spuse şovăitor: 

— Eu... eu înot destul de bine, dacă nu-i apa prea rece. 

—Hm, nu prea cred că ai curaj! spuse Unchiaşul Puftabac 
neîncrezător. 

— Ba, cum sá nu! sări Momi ca ars, simțindu-se, pe dată, foarte 
curajos. încotro s-a dus pălăria? -Drept încolo! îi arătă Puftabac. O s- 
ajungi repede la bancul de nisip. Fii cu băgare de seamă să nu-ţi bagi 
labele în pălărie! Tine-o de margini. 

Momi intră în apa încălzită de soarele verii şi începu să înoate 
câineşte. Erau curenţi puternici şi, o vreme, se temu să nu-l tragă la 
vale. Dar , nu după mult timp, zări bancul de nisip şi, pe el, ceva 
negru. Cârmi cu coada, se apropie și deodată simţi nisip sub lábute. 

— Totu-n regulă? strigă Puftabac de pe mal. 

— Totu-n regulă! răspunse Momi şi se catárá pe bancul de nisip. 

Din pălărie şiroia drept în râu o apă întunecată, roşie. Momi luă un 
pic cu lábuta şi gustă prevăzător. -Mái să fie! murmură el. Sirop! Ce 
chestie! De acum înainte putem bea sirop de câte ori poftim, trebuie 
doar să umplem pălăria cu apă! 

— Ei, ai găsit-o au ba? strigă Unchiasul îngrijorat. 

— Vin, vin acum! răspunse Momi, croinduși cu greu drum prin apă, 
cu coada bine înnodată în jurul pălăriei Vrăjitorului. 

Nu-i era uşor să înoate contra curentului, cu pălăria cea grea după 
el. Când în sfârşit ajunse pe mal, Momi era groaznic de obosit. -Uite- 
o! gâfâi el mândru. 

— Bună treabă! zise Unchiasul. Şi acum ce facem cu ea? 
— În casă n-o putem ţine, chibzui Momi. În grădină nici atât, dacă dă 
careva peste ea? 

— În grotă? veni Puftabac cu ideea. 

— Atunci trebuie să-i spunem secretul şi lui Smiorc, spuse Momi. E 
grota lui. 

— Păi... aşa facem, şovăi Unchiaşul. Dar e cam mititel pentru un 
secret aşa de mare... 

— Da... spuse Momi foarte serios. Ştii, e prima dată când fac ceva 
fără să le spun mamei şi tatei. 

Puftabac luă pălăria în braţe şi porniră înapoi spre casă, de-a lungul 
râului. Când ajunseră la pod, Unchiasul se opri brusc. 

— Ce-i? întrebă Momi neliniştit. 

— Canari! izbucni Puftabac. Trei canari galbeni pe balustrada 
podului. Tare ciudat... ce caută aici în toiul nopţii? 

— Ba nu-s deloc canar! ciripi una dintre păsări. Sunt babuşcă! 

— Da, da, peşti get-beget tustrei! trilui o alta. 

— Ei, poftim, vezi ce face pălăria? spuse Puftabac. Peştişorii ăştia 
sigur au nimerit în pălărie şi au fost preschimbaţi în canari. Haide, 
mergem întins la grotă şi o ascundem! 

Momi se tinu aproape de Unchias prin pădure. Foşnete, trosnete şi 
lipăit de labe de ambele părţi ale drumului - era aproape 
înspăimântător. Uneori, ochi mititei si strălucitori îi atinteau cu 
privirea din spatele copacilor, alteori careva îi striga de pe te miri 

unde, de prin táráná, sau din vârful copacilor. -Ce noapte frumoasă! 
auzi Momi o voce drept în spatele lui. 

— Minunată! zise şi el curajos. 

O mică umbră se furişă atunci pe lângă Momi şi dispăru în beznă. 

Se mai luminase până ajunseră pe plajă. Marea şi cerul se uneau 
într-o oglindă sclipitoare, albăstrie. Undeva, departe, se auzeau 
chemările singuratice ale păsărilor. Se apropia răsăritul. Unchiasul 
Puftabac şi Momi cărară pălăria Vrăjitorului până sus, la grotă, şi o 
aşezară cu gura în jos, în cel mai dosnic ungher pe care îl găsiră, ca să 
fie siguri că nu mai cade nimic în ea. 

— Am făcut tot ce-am putut, spuse Puftabac. N-ar fi frumos dacă ne- 
ar da înapoi cei cinci norişori? -Ba da, deşi nu ştiu dacă norişorii ăia ar 
putea face priveliştea asta mai frumoasă decât e acum... zise Momi 
gânditor, privind spre mare. 


CAPITOLUL TREI 


În care Domnul Bizam se face pustnic şi trăieşte o experiență de 
nedescris, în care Aventura îi poartă pe momini până la insula 
singuratică a forfoteilor, unde Emulul e cât pe ce să ardă de viu, şi în 
care aflăm cum au supraviețuit cu totii marii furtuni 


Sp 


În dimineața următoare, când Domnul Bizam se tolăni, ca de obicei, 
să citească despre inutilitatea tuturor lucrurilor de pe lume, sfoara 
hamacului se rupse si respectabilul căzu grămadă. 

— Inadmisibil! spuse el ridicándu-se. 

— Vai de mine, ce neplăcut! îl compătimi Momitata, care îşi uda 
răsadurile de tutun. Sper că nu v-aţi rănit! 

— Nu despre asta e vorba! spuse Domnul Bizam posac şi îşi netezi 
mustátile. Pământul în două de s-ar crăpa, nici n-aş clipi. Dar nu-mi 
place defel să fiu pus în situaţii jenante. E înjositor! 

— Bine, dar nu eram decât eu pe aici... încercă Momitata să-l 
consoleze. 

— De parcă n-ar fi de ajuns! i-o reteză Domnul Bizam. Multe am 
îndurat în casa asta. Anul trecut, de pildă, a căzut cometa aia pe noi. 
Dar, în fine, n-am zis nimic. Pe urmă, poate că v-amintiţi, m-am 

asezat pe tortul de ciocolatá fácut de sotia dumneavoastrá, ceea ce a 
fost o lovitură teribilă pentru demnitatea mea! Când mi-e lumea mai 
dragă, găsesc perii de păr în pat - o glumă nepermis de proastă, de 
bună seamă. Şi ca să nu mai pomenesc de... 

— Of, ştiu, ştiu, îl întrerupse mâhnit Momitata. N-avem parte de 
linişte în casa asta... Dar, ştiţi, sfoara se învecheşte şi se subtiazá cu 
anii... 

— Inadmisibil! sări din nou Domnul Bizam. Nu c-ar fi contat dacă 
muream. Dar dacă mă vedeau ceilalţi? Cu ocazia asta, vă anunţ că 
intentionez să mă retrag în pustietate şi să duc o viaţă liniştită si 
singuratică, înfrânându-mă de la orice. Este decizia mea de neclintit! 

— Vai de mine! spuse Momitata impresionat. Si... în care pustietate 
anume? 

— În grotă, răspunse Domnul Bizam. Acolo nu mă poate deranja 
nimeni cu glume prosteşti. Puteţi să-mi aduceţi mâncare de două ori 
pe zi, dar nu înainte de ora zece. 

— Bine... zise Momitata resemnat. Să v-aducem şi ceva mobile? 

— Da, aţi putea, răspunse Domnul Bizam ceva mai prietenos. Dar să 
fie simple. Înţeleg că n-o faceţi cu intenţie, însă familia 
dumneavoastră mi-a pus răbdarea la grea încercare. 

Şi, zicând acestea, Domnul Bizam îşi luă pătura şi cartea şi o apucă 
încet la deal. Momitată oftă un pic, apoi continuă să-şi ude tutunul şi, 
în scurt timp, uită cu desăvârşire întâmplarea. i 

Când Domnul Bizam intră în grotă, se simţi întru totul împăcat. Işi 
întinse frumos pătura pe jos, pe nisip, se asezá si se apucă de îndată 
să cugete. Şi o tinu aşa vreo două ore. Era linişte si pace în noul lui 
adăpost de pustnic si, prin borta din tavan, rázbátea o rază blândă de 
soare. Domnul Bizam avu grijă sá se mute din când în când, astfel 
încât lumina caldă să cadă mereu pe el. 

— Aici o să rămân, pe vecie! Nu foloseşte la nimic sá topái încolo și- 
ncoace, sá pălăvrăgeşti, să-ţi faci casă, sá gátesti si sá tot aduni 
diverse lucruri! 

Se uită mulţumit în jur, în noua lui casă, si atunci zări pălăria 
Vrăjitorului, pe care Momi si Unchiaşul Puftabac o ascunseseră în cel 
mai dosnic ungher. 

„Hm, coşul de gunoi... Carevasázicá aici era! Ei, o fi bun la ceva 
vreodată!" îşi zise el. Mai cugetă oleacă, apoi se hotări să tragă un pui 
de somn. Se înfăşură în pătură şi îşi puse dinţii falși şi în pălărie, ca să 
nu se umple de nisip. Apoi adormi, liniştit şi fericit. 

Acasă, mominii luau micul dejun - clătite mari şi rumenite, cu 
dulceaţă de zmeură. Mai rămăsese şi terci de cu o zi înainte, dar 
nimeni nu poftise, aşa că hotărâseră să îl păstreze pentru ziua 
următoare. -Azi am chef să fac ceva neobişnuit, spuse Momimama. Ar 
trebui să sărbătorim că am scăpat de pălăria aia îngrozitoare. Şi, de 
fapt, hai să facem ceva ca să nu ne plictisim tot stând în acelaşi loc. 

— Câtă dreptate ai, draga mea! încuviinţă Momitata. Gata, mergem 
în excursie! 

— Am fost deja peste tot. Nu mai avem unde să ne ducem! zise 
Emulul. 

— Trebuie să fie vreun loc unde n-am ajuns încă. Si, de n-o fi, 
născocim noi unul! Copii, opriti-vá din mâncat, împachetăm micul 
dejun și plecăm! 

— Da' am voie să-nghit ce am în gură? întrebă Smiorc. 

— Nu fi prostut! îl dojeni Momimama. Haide, repejor, găsiţi ce vă 
trebuie în excursie, căci tata vrea să plecăm de-ndată. Dar nu luaţi 
lucruri de prisos. A, şi să-i lăsăm un bileţel Domnului Bizam, să ştie 
unde suntem. 

— Pe coada mea! izbucni Momitata şi îşi duse mâna la frunte. Am 
uitat cu desăvârşire! Rămăsese vorba să-i ducem mâncare şi ceva 
mobile în grotă! 

— În grotă?! tipará într-un glas Momi şi Puf-tabac. 

— Da, s-a rupt sfoara de la hamac, îi lămuri Momitata. Şi-atunci 
Domnul Bizam a zis că nu mai poate cugeta şi că se face pustnic şi se 
abtine de la orice. Şi că i-aţi pus perii de păr în pat şi câte şi mai câte. 

Şi s-a mutat în grotă. 

Momi şi Unchiasul Puftabac se albirá la faţă şi se uitară îngroziţi unul 
la celălalt: „Pălăria!" 

— Ei, n-are nimic, zise Momimama. Facem o excursie până la plajă 
şi-i ducem şi Domnului Bizam mâncare. 

— Da plaja e un loc cât se poate de obişnuit! se plânse Smiorc. N-am 
putea să plecăm în altă parte? 

— Liniste, copii! spuse Momitata sever. Mama vrea la scăldat. 
Pornim! 

Momimama plecă degrabă să impacheteze: pături, cratite, scoarță 
de mesteacăn, cafetieră, ulei de plajă, chibrituri, o grămadă de 
mâncare, şi toate cele necesare cu care, pe care şi din care să 
mănânce, umbrele, haine călduroase, prafuri de stomac, un tel pentru 
frişca, perne, plasă de tántari, costume de baie, o faţă de masă 
precum şi nelipsita ei geantă. Umbla de colo, colo, tot scotocindu-şi 
mintea să-şi dea seama dacă uitase ceva şi, într-un târziu, spuse: 

— Am terminat! Tiii, ce bine o să-mi pice puţină tihnă pe malul mării! 
Momitata îşi luă undita şi pipa. 

— Sunteţi gata? Sigur n-aţi uitat nimic? Haide, plecăm! îi zori el. 

Porniră spre plajă în şir indian. Smiorc, trăgând după el şase bárcute 
de jucărie, încheia şirul. 

— Crezi c-a pátit ceva Domnul Bizam? îl întrebă Momi pe Puftabac în 
şoaptă. 

— Sper că nu, dar nu pot să zic că nu sunt îngrijorat! îi şopti 
Unchiaşul, la rândul său. 

In clipa aceea, se opriră cu toţii în drum atât de brusc, că Emulului fu 
cât pe ce să-i intre undita în ochi. 

— Cine ţipă? întrebă Momimama alarmată. 

Un urlet înfiorător răsună în întreaga pădure. Cineva sau ceva venea 
în galop spre ei pe potecă, fierbând de mânie sau înnebunit de frică. 

— Ascundeti-vá! strigă Momitata. Un monstru! 

Dar, înainte să apuce s-o ia la sánátoasa, îl zăriră pe Domnul Bizam, 
cu ochii holbati şi blana zbárlitá toată. îşi agita labele şi încerca să le 
spună ceva, dar ce bálmájea el n-avea nici cap, nici coadă. în orice 
caz, pricepură că era foarte furios, ori speriat sau furios pentru că se 
speriase. Apoi goni mai departe spre Valea Mominilor. 

— Ce-a pátit Domnul Bizam? întrebă Momimama tulburată. Tocmai 
dumnealui, care e, de obicei, atât de calm şi demn! 

— Să pună atâta la inimă pátania cu hamacul, ttt! murmură 
Momitata, dând din cap dezaprobator. -Eu zic că era supărat c-am 
uitat să-i ducem mâncare, îşi dădu Smiorc cu părerea. Acum putem s- 
o mâncăm noi! 

Îşi continuară gânditori şi îngrijoraţi drumul spre plajă. Momi şi 
Unchiaşul Puftabac se furişară înaintea celorlalţi şi o luară pe o 
scurtătură ce ducea direct la grotă. 

— Eu zic să nu intrăm, spuse Unchiasul Puftabac. Dacă-i încă acolo 
CHESTIA aia? Ne suim pe munte şi aruncám o privire prin borta din 
tavan. 

Tácuti, se cátárará până în vârf, apoi se târâră pe brânci până la 
deschizătură şi se uitară înăuntru cu mare băgare de seamă. Zăriră 
pălăria Vrăjitorului, dar era goală! Pătura Domnului Bizam zăcea într- 
un colţ, cartea într-altul. Nu era nimeni în grotă. 

Peste tot pe nisip, însă se zăreau urme ciudate, ca şi cum cineva ar fi 
dansat şi ţopăit. 

— Astea nu-s labele Domnului Bizam! zise Momi. 

— Mă-ntreb dacă sunt urme de labe, spuse Puftabac. Arată tare 
ciudat. 

Coborárá de pe stâncă si se uitară înfricoşaţi în jur, dar nu văzură 
nimic periculos. 

N-au aflat niciodată ce anume îl speriase pe Domnul Bizam în aşa 
hal, căci dumnealui a refuzat să le 

destăinuie.’ 

Intre timp însă ceilalţi ajunseseră la plajă şi, adunați cu toţii lângă 
malul mării, vorbeau şi gesticulau. 

— Au găsit o barcă! strigă Puftabac. Hai repede să vedem! 

Aşa era! O barcă din lemn adevărată, cu pânză, vâsle şi năvod, 
vopsită în alb şi verde! -A cui e? întrebă Momi, gâfâind, când ajunse 
lângă ei. 

— A nimănui! răspunse Momitata triumfător. A ajuns pe plaja 
noastră. E un dar al mării! 

— Trebuie să-i dăm un nume! strigă Domnița Fandosica. Bíbica! Nu-i 
aşa că sună drăguţ? 

— Mai bine îţi zicem tie Bibica! i-o întoarse dispretuitor Fandosel. Eu 
propun să-i spunem Vulturul de Mare. 

— Nu, trebuie să fie o denumire latină! ţipă Emulul. Mominates 
Maritima! 

— Eu am văzut-o primul! sări şi Smiorc. Eu trebuie s-aleg numele! 
N-ar fi drăguţ dacă i-am zice SMIORC? E asa de scurt si de frumos... 

— Nu zău! spuse Momi. 

— Liniste, copii! spuse Momitata împăciuitor. Gata, gata! Mama 
trebuie să aleagă numele, doar e excursia ei! 

Momimama roşi: 

— O, dar mă tem că nu pot... Puftabac are D imaginaţie atât de 
bogată, sigur găseşte un nume bun. -Ei, nu ştiu dacă-i chiar aşa, 
începu Undi iaşul mágulit, dar, cinstit să fiu, m-am gândit că Lupul la 
Pândă ar suna foarte elegant. 

— Nu! se împotrivi Momi cu hotărâre. Mama alege! 


3 Dacă vrei să știi în ce s—au preschimbat dinţii falși ai Domnului Bizam, n—ai decât s—o întrebi pe mama ta. Ea sigur 
știe(n.a) 

— Bine, dragii mei, numai să nu ziceti că sunt nepriceputá si de 
modă veche. Eu m-am gândit că barca ar trebui să poarte un nume 
care aminteşte de tot ce vom face cu ea şi atunci Aventura mi s-ar 
părea potrivit. 

— Ce frumos, ce frumos! ţipă Momi. S-o botezăm atunci! Mama, ai 
ceva care seamănă cu o sticlă cu şampanie? 

Momimama căută în toate coşurile, dar sticla cu sirop nu era nicăieri. 

— Of, ce păcat! zise ea dezamăgită. Cred c-am uitat siropul... 

— Bine, dar te-am întrebat dacă n-ai uitat nimic, spuse Momitata. 

Toată lumea se pleoşti. Să pleci la drum cu o barcă înainte să o 
botezi aducea ghinion! Atunci lui Momi îi veni o idee nemaipomenită. 

— Dă-mi cratitele! spuse el. 

Fugi şi le umplu cu apă din mare, apoi se duse cu ele sus, în grotă, 
unde era pălăria Vrăjitorului. Când se întoarse pe plajă, îi întinse o 
cratiţă lui Momitata şi îi spuse: 

— Gustă! 

Momitata luă o înghiţitură şi păru cât se poate de încântat. 

— De unde ai siropul, băiete? întrebă el. 

— Secret! răspunse Momi. 

Aşa că umplură un borcan pentru dulceaţă cu apă preschimbată în 
sirop şi îl izbirá de proră, în timp ce Momimama recită mândră: 

— Aventura să-ţi fie numele, acum şi-n vecii vecilor! Aşa spun 
mominii la botezuri. 


— FA, MESO o Aom 

Izbucnirá cu toţii în urale, suiră la bord cosurile cu mâncare, păturile, 
umbrelele, undita, pernele, cratitele şi costumele de baie, apoi 
mominii si prietenii lor ridicară ancora si pornirá pe marea verde si 
furtunoasă. 

Era o zi frumoasă, deşi nu tocmai senină - o ceaţă uşoară acoperea 
lumina soarelui. Cu pânza albă întinsă în vânt, barca mominilor se 
îndrepta spre orizont, iute ca săgeata. Valurile mângâiau Aventura, 
vântul cânta, iar trolii de apă şi domnitele mării dansau în jurul ei. 

Smiorc înşirase cele şase bárcute pe o sfoară, Ic dăduse drumul pe 
apă şi acum flota lui plutea frumos în urma Aventurii. Momitata era la 
cârmă, iar Momimama motáia. Rar se întâmpla să aibă parte de atâta 
linişte. Deasupra bărcii se roteau păsări mari şi albe. 

— Încotro mergem? întrebă Fandosel. 

— Hai sá gásim o insulá! fi rugá Domnita Fandosica. N-am fost 
niciodatá pe o insulá. 

— Atunci musai să găsim una! Debarcám pe prima ce ne iese în cale! 
spuse Momitata. 

Momi veghea la prorá sá nu cumva sá se împotmolească barca în 
vreun banc de nisip sau lă se lovească de stânci. Se uita ca fermecat 
în adâncul de smarald prin care Aventura îşi croia drum cu mustáti 
albe de spumă pe bot. 

— luhuuu! strigă mominul, nespus de fericit. Mergem pe-o insulă! 

Undeva, în inima apelor, se afla insula singuratică a forfoteilor, 
înconjurată de stânci şi talazuri furioase. Acolo se adunau o dată pe 
an forfoteii, înainte să pornească în nesfârşita lor pribegie în jurul 
lumii. Veneau din toate cele patru zări, tácuti şi serioşi, mici, albi şi 
lipsiţi de chip. Greu de zis de ce se adunau pe insulă an de an, căci 
forfoteii nu pot nici vorbi, nici auzi, iar de uitat nu se uită la nimic 
niciodată, ci doar ţintă în zare. Dar pesemne că le place să aibă un loc 
al lor, unde se simt acasă, unde se pot odihni oleacă şi unde se pot 
întâlni cu alţi forfotei. întâlnirea se ţine întotdeauna în iunie şi uite aşa 
se face că mominii şi prietenii lor ajunseră la insula singuratică în 
acelaşi timp cu forfoteii. Sălbatică si ademenitoare, insula îşi înălța 
mândră, dintre talazurile albe, capul împodobit cu coroanele verzi ale 
copacilor. Ai fi zis că-i gátitá de bal. 

— Pământ la proră! anunţă Momi. 

Toată lumea se aplecă peste bord şi se zgâi. 

— Are plajă! strigă încântată Domnița Fandosica. 

— Şi ce port frumos! zise Momitata si cârmi cu dibácie barca printre 
stânci, până la țărm. 

Aventura se opri lin pe nisip si Momi sări pe mal cu paráma, gata sá 
ancoreze ambarcatiunea, în scurt timp, toată plaja era un du-te-vino 
si un freamát. Momimama făcu un soi de vatră din câțiva bolovani, ca 
să poată încălzi clătitele. Apoi aduse lemne pentru foc, întinse fața de 
masă si asezá câte o pietricică în fiecare colț, ca sá nu o ia vântul. Pe 
urmă aranja frumos ceştile, îngropa borcanul cu unt în nisip, la umbra 
unei pietre, şi, în cele din urmă, adună câţiva crini de mare şi făcu un 
buchet cu care împodobi masa. 

— Să te-ajutăm cu ceva? întrebă Momi când totul fu gata. 

— Faceţi o plimbare pe insulă, răspunse Momimama (căci ştia că 
asta îşi doreau). E important să ştim unde am ancorat şi dacă e vreo 
primejdie. 

— Că bine zici! spuse Momi. 

Momi, fandoseii şi Smiorc plecară spre partea de miazăzi a plajei, iar 
Unchiaşul Puftabac, căruia îi plăcea să descopere chestii de unul 
singur, o apucă spre miazănoapte. Emulul îşi luă lopática de botanist, 
cutia de tinichea verde şi lupa şi se duse în pădure, gândind că sigur 
sunt pe-acolo ceva plante ciudate, încă nedescoperite de nimeni. 

Momitata se asezá pe o piatră şi se apucă sá pescuiascá. Soarele 
cobora încetişor si, spre după-amiază, nori grosi începură să se adune 
deasupra mării. 

În mijlocul insulei se afla o poienitá verde, înconjurată de tufe 
înflorite. Aici era locul secret unde forfoteii se întâlneau o dată pe an, 
în Noaptea de Sânziene. Vreo trei sute sosiseră deja şi urmau să mai 
vină încă vreo patru sute cincizeci. Mişunau tácuti prin iarbă şi, din 
când în când, se opreau şi îşi făceau plecăciuni respectuoase unii 
altora. În mijlocul poienii înălţaseră un par, iar de el agátaserá un 
barometru mare. Şi, de câte ori treceau pe lângă par, forfoteii se 
aplecau până la pământ în faţa barometrului (erau destul de 
caraghiosi). 

Între timp, Emulul hoinárea prin pădure, entuziasmat peste poate de 
florile rare pe care le întâlnea la tot pasul. Nu semănau defel cu Florile 
din Valea Mominilor, ci aveau culori mai vii şi mai întunecate şi forme 
ciudate. 

Dar Emulul nu era interesat de frumuseţea florilor. Număra 
preocupat stamine, frunze şi mormăia: -Exemplarul numărul două 
sute nouăsprezece din colecţie! 

În cele din urmă, ajunse în poiana forfoteilor şi, tot cu ochii după 
plante rare, nimeri cu capul drept în par. Abia atunci se dezmetici şi 
se uită mirat în jur. În viaţa lui nu mai văzuse atâţia forfotei la un loc. 

Mişunau peste tot şi se holbau la el cu ochii lor mici şi apoşi. 

„Mă întreb dacă sunt prost dispuşi... Mici, mici, dar groaznic de 
mulţi!" îşi zise Emulul. 

Se uită apoi la barometrul lucios, din lemn de mahon. Arăta vânt şi 
ploaie. 

— Hm, ciudat... zise Emulul şi se uită spre soare. 

Dădu un bobárnac barometrului, care alunecă în jos pe par. Forfotei; 
începură numaidecát să se foiască şi se apropiară amenintátori. 

— Fiţi pe pace! spuse Emulul înfricoşat. Nu vi-l fur! 

Dar forfoteii nu îl auzeau, de bună seamă. Se apropiară şiruri, şiruri, 
foşnind şi dând din lábute. Cu inima-n gât, Emulul se uită de jur 
împrejur, doar, doar o vedea vreo cale de scăpare, dar duşmanii erau 
tot mai aproape și îl înconjurară ca un zid. lar de după copaci ieşeau 
alte şi alte şiruri de forfotei tácuti şi cu ochii holbati. 

— Căraţi-vă! ţipă Emulul. Us, usss! 

Însă forfoteii erau de neoprit. Atunci, Emulul îşi adună poalele rochiei 
şi începu să se catáre pe par. Aluneca şi era înfricoşat de-a binelea, 
dar spaima îi dăduse puteri nebănuite şi, cu chiu, cu vai, ajunse în vârf 
şi se agátá de barometru. 

Forfoteii ajunseră şi ei lângă par. Se opriră. Pajiștea, plină acum de 
ciudatele făpturi, arăta ca un covor mare şi alb. Emulului i se făcu rău 
când se gândi ce s-ar întâmpla dacă ar cădea... -Ajutor! ţipă el cu glas 
pierit. Ajutor! Ajutooor! Insă pădurea era mută. 

Își puse atunci două degete în gură si fluierá: trei fluierături scurte, 
trei lungi şi încă trei scurte. Trei scurte, trei lungi, trei scurte: „SOS". 

Unchiaşul Puftabac, care cutreiera plaja de la miazănoapte, auzi 
semnalul de alarmă. Când se dumiri dincotro veneau fluierăturile, 
tásni ca o săgeată să îi vină în ajutor Emulului. Fluieratul se auzea tot 
mai tare. „Pe-aici trebuie să fie!" îşi zise Puftabac si se furişă cu 
băgare de seamă. Zări deodată poienita, forfoteii şi pe Emulul cocotat 
în vârful parului. 

— Trebuşoara asta n-arată bine deloc... murmurá Unchiaşul, apoi 
strigă: Hei! Aici sunt! Cum de-ai reuşit să-i superi în aşa hal pe 
forfoteii cei cumsecade? 

— Le-am mişcat doar un pic barometrul, începu Emulul să se vaite. 
Unchiaşule dragă, scapă-mă de creaturile astea oribile! 

— Trebuie sá chibzuiesc bine... zise Puftabac. 

(Forfoteii nu auziră, bineînţeles, toată discuţia asta, căci nu au 
urechi.) După o vreme, Emulul strigă: 

— la chibzuieste tu mai repejor, că mai am un pic şi cad! 

— Auzi? zise Unchiasul, îţi amintesti de pátania cu soarecii de câmp 
în grădină? Momitata a pus atunci nişte pari si a agăţat de ei moristi 
de vânt. Când se învârteau moriştile, şoarecii se speriau si o luau la 
sanátoasa. 

— Poveştile tale sunt întotdeauna foarte interesante, spuse Emulul 
cu amărăciune. Dar nu văd ce au de-a face cu situaţia mea disperată! 

— Chiar foarte mult! îl lămuri Unchiasul. Nu pricepi? Forfoteii nu pot 
vorbi sau auzi şi, pe deasupra, văd foarte prost. Dar simţul le e foarte 
bun. încearcă sá zgáltái parul înainte și-napoi, iar ei o să simtă 
vibraţiile şi se vor speria. O să le simtă fix în burtă, ştii? 

Emulul începu să zgâlţâie parul înainte și-napoi. 

— Cad! izbucni el. 

— Mai repede, mai repede! strigă Puftabac. Zgâlţâituri uşoare, 
uşurele! 

Emulul scutură parul încoace şi-ncolo şi, după o vreme, forfoteii 
începură să simtă ceva tare neplăcut sub tălpi. Începură să se foiască 
și mai abitir şi sá dea din lábute. Şi, cât ai zice peşte, o luară la 
sănătoasa, întocmai ca şoarecii de câmp. Poienita se goli într-o clipitá. 

Unchiaşul Puftabac îi simţi pe forfotei atingându-i picioarele, în fuga 
lor spre pădure - usturau precum urzicile. 

Uşurat, Emulul căzu în iarbă. 

— Vai şi-amar! se văicări el. Mi-a rămas inima-n gât. De când m-am 
mutat la momini, numai de hărmălaie şi primejdii am avut parte! 

— Hai că n-ai pátit nimic, îl linişti Puftabac. Te-ai descurcat de 
minune! 

— Oribile vietáti! continuă Emulul să se vaite. O să le iau barometrul, 
să-i învăţ minte! 

— Ba mai bine nu! îl preveni Unchiaşul. Însă Emulul desprinse 
barometrul mare şi lucios si îl puse triumfător la subrat. 

— Hai să ne întoarcem! Mi-e o foame ceva de speriat! spuse el. 

Când Emulul şi Puftabac ajunseră înapoi pe plajă, ceilalţi se ospătau 
cu o ştiucă pescuită de Momitata. -Hei! îi salută Momi. Am făcut ocolul 
întregii insule! Şi într-un capăt am găsit nişte stânci înfricoşătoare, 
foarte ascuţite, care ies drept din mare. 

— Şi-am văzut o grămadă de forfotei! zise Smiorc. Cel puţin o sută! 

— Să nu mai aud de creaturile alea! zise Emulul, încă zguduit. Dar ia 
uitaţi-vă ce pradă de război pe cinste! continuă el mândru si puse 
barometrul pe masă. 

— Ooo, ce strălucitor! Ce frumos! Ce-i, un ceas? se minună Domnița 
Fandosica. 

— Nu, un barometru, spuse Momitata. Cu ajutorul lui poţi să ştii dacă 
o să fie vreme frumoasă sau furtună. Uneori chiar le nimereşte! 

Momitata atinse uşor barometrul cu vârful degetelor, îl cercetă cu 
atenţie şi se încruntă: 

— Vine furtuna! spuse el. 

— O furtună mare? întrebă Smiorc neliniştit. 

— Păi, uită-te singur! îl îndemnă Momitata. Acul arată 00, mai jos de 
atât nici nu se poate. Mă rog, dacă nu cumva îşi bate joc de noi... 

Dar barometrul nu părea sá se ţină de glume. Pácla de mai 
devreme se preschimbase într-o negură de un cenuşiu-gălbui, iar la 
orizont marea era ciudat de întunecată. 

— Trebuie să ne întoarcem acasă, spuse Fandosel. 

— Nuuu, hai să mai stăm! se rugă Domniţa Fandosica. N-am apucat 
să vedem ce-i pe stâncile alea şi nici să facem baie! 

— Am putea să mai aşteptăm un pic, să vedem ce se întâmplă, zise 
Momi. Ar fi păcat să plecăm taman acum, când am găsit insula asta! 

— Dar, dacă vine furtuna, nu mai putem să plecăm, spuse înţelept 
Fandosel. 

— Ce bine ar fi! izbucni Smiorc. Rămânem aici pentru totdeauna! 

— Linişte, copii! Trebuie sá mă gândesc, spuse Momitata, apoi se 
duse pe plajă şi se plimbă înainte şi-napoi, uitându-se în toate părţile 
şi încruntându-se. În depărtare, se auzi un bubuit. 

— Tună! sări Smiorc ca ars. Ptiu, ce urât! Orizontul era acum acoperit 
de o pătură de nori groşi şi amenintátori, de un albastru închis, 
mărginită de vălătuci albi. Din când în când, fulgere slabe luminau mai 
rar oglinda mării. 

— Rămânem! hotărî Momitata. 

— Toată noaptea?! ţipă Smiorc încântat. 

— Cred că da... şovăi Momitata. Hai, repejor, trebuie să ne facem un 
adăpost până începe ploaia! 

Împinseră Aventura pe uscat. Apoi construiră un adăpost la marginea 
pădurii, folosindu-se de pânza bărcii şi de pături. Momimama întări 

pereţii cu muşchi de pădure, iar Fandosel sápá un sant de jur 
împrejurul adápostului, în care să se scurgă apa de ploaie. Toată 
lumea alerga bezmetică în toate părţile, adunându-şi lucrurile să le 
ducă sub acoperiş. Se pornise vântul şi copacii fremátau înfriguraţi. 

Tunetele se auzeau tot mai aproape. 

— Má duc până sus, pe stânci, să văd cum se arată vremea, spuse 
Uiubiaşul Puftabac. 

Îşi trase hotărât pălăria peste urechi şi porni la drum singur şi fericit. 
Se duse până în capătul cel mai îndepărtat al insulei şi se aşeză, cu 
spatele lipit de un bolovan uriaş. 

Chipul mării era schimbat. Se făcuse de un verde întunecat, cu 
talazuri furioase, tivite cu spumă albă, iar stâncile străluceau în 
nuanţe gălbui, de ai fi zis că sunt din fosfor. Tunând maiestuos, 
aruncând fulgere prevestitoare de rău, furtuna se apropia dinspre 
miazăzi, cu pânzele-i negre ridicate la orizont, deasupra întregii mări. 

„Vine drept spre insulă!" îşi zise Unchiaşul Puftabac, entuziasmat la 
culme. 

Se uită ţintă la furtuna ce se apropia dinspre largul mării. Deodată, 
Puftabac văzu în depărtare o siluetă întunecată, călare pe un animal 
negru. Îi zări preţ de-o clipă doar, conturati pe marginea albă ca 
zăpada a păturii de nori. Pelerina cáláretului flutura ca o aripă 
neagră... Se înălţară în zbor, sus, tot mai sus... Ajunseră pe coama 
valurilor, apoi dispărură într-un vălmăşag orbitor de fulgere. Soarele 
pierise şi ploaia ca o perdea cenuşie se pregătea să se năpustească 
asupra insulei. __ 


mA 


Ae Ba I G A LLLA 
„Vrăjitorul! Trebuie să fi fost Vrăjitorul şi pantera lui neagră. 
Carevasăzică, nu-i doar un basm străvechi, chiar există!" se minună 
Unchiaşul. 

Puftabac se întoarse si o tuli spre adăpost. Nici nu ajunse bine acolo, 
că picături mari de ploaie începură să cadă grele asupra pânzei 
biciuite de vânt. Deşi nu era încă seară, întunericul domnea 

pretutindeni. Smiorc se înfăşurase într-o pătură, căci îi era tare frică 
de tunete. Ceilalţi stăteau ghemuiti unii într-alţii. Cortul duhnea de 
plantele Emulului. Tunetele erau acum la doi paşi şi întreg adăpostul 
se lumina când fulgerele spintecau norii. Furtuna îşi croia drum pe cer 
ca un tren de mare viteză, iar marea furioasă izbea insula singuratică 
a forfoteilor cu talazuri monstruoase. 

— Bine că nu suntem pe mare! spuse Momimama. Vai, vai, ce vreme 
nemiloasă! 

Domnița Fandosica îşi strecurá o lábutá tremurátoare într-a lui Momi, 
iar mominul se simţi dintr-odată cavalerul ei protector. 

De sub pătură, Smiorc urla cât îl ţinea gura. 

— A ajuns deasupra noastră! zise Momitata. în clipa aceea, un fulger 
uriaş lumină toată insula şi un trăsnet cutremurător îi urmă. 

— A lovit ceva! spuse Fandosel. 

— Asta chiar a fost de speriat! zise Emulul, luându-şi capul în mâini. 
Hărmălaie! Tot timpul hărmălaie! 

Furtuna se îndepărta spre miazăzi. Bubuiturile răsunau tot mai 
îndepărtate, fulgerele erau tot mai slabe. în cele din urmă, nu se mai 
auzi decât răpăitul ploii şi valurile care se spárgeau de tárm. 

„Nu le zic încă de Vrăjitor. Sunt deja mult prea înfricoşaţi..." hotărî 
Puftabac. 

— Poţi să ieşi, Smiorc. S-a terminat! zise Unchiasul. 

Smiorc ieşi de sub pătură, clipind des. îi era puţin ruşine că tipase ca 
un apucat. Căscă şi se scarpină după ureche. 

— Cât e ceasul? întrebă el. 

— Aproape opt, răspunse Fandosel. 

— Ar trebui să ne culcăm, spuse Momimama. Furtuna asta nu-i de 
ici, de colo. 

— Dar n-ar fi palpitant să vedem unde a lovit fulgerul? zise Momi. 

— Mâine! spuse hotărâtă mama. Mâine vedem ce s-a întâmplat şi 
facem baie în mare. Acum totul e ud, cenuşiu şi urât. 

Zicând acestea, îi înveli frumos cu păturile şi se culcă şi ea, cu 
geanta sub cap. 

Afară furtuna vuia. Sunete ciudate răzbăteau prin foşnetul valurilor. 
Voci şi tropăituri, râsete şi bătăi de pendule uriaşe undeva, pe mare. 
Unchiaşul Puftabac ascultă o vreme şi visă cu ochii deschişi, 
amintindu-şi călătoriile lui în jurul lumii. 

„În curând, trebuie să pornesc iar la drum! îşi zise el. Dar nu chiar 
acum..." 

CAPITOLUL PATRU | 


În care Domnița Fandosica rămâne cheală după atacul, în miez de 
noapte, al forfoteilor şi in care se fac descoperiri de-a dreptul ciudate 
pe insula singuratică 


Domnita Fandosica se trezi înspăimântată în toiul nopţii. Ceva foarte 
neplăcut îi atinsese faţa. Nu avu curaj să se uite în sus, dar adulmecă 
neliniştită în jur. Mirosea a ars! îşi trase pătura peste urechi şi începu 
să strige: 

— Momi, Momi! Momi se trezi pe dată. 

— Ce-i? o întrebă el. 

— A intrat ceva primejdios aici! spuse Fandosica de sub pătură. Simt 
eu că-i primejdios! 

Momi se uită în jur. Da, chiar era ceva! Nişte luminite... Mici forme ce 
licăreau slab si se strecurau printre cei adormiti. Momi îl scuturá pe 
Unchiaş. 

— Uite! şopti el îngrozit. Fantome! 

— Nu, zise Puftabac. Sunt forfotei. Se fac electrici de la fulgere, de 
asta luminează. Stati nemiscati, să nu vă curentati! 

Forfoteii păreau a căuta ceva. Scotociră peste tot în coşurile cu 
mâncare şi mirosul de ars deveni tot mai pătrunzător. Deodată, se 
adunară cu toţii în colţul în care dormea Emulul. 

— Aha, au venit după barometru, se dumiri Unchiaşul Puftabac. l-am 
zis să nu-l ia. Şi uite că l-au găsit! 

Forfoteii scoaseră barometrul de unde era dosit. Se cátáraserá pe 
Emulul adormit şi acum totul mirosea a ars. 

Smiorc se trezi şi începu să scâncească. 

Deodată, un urlet umplu adăpostul. Un forfotei îl călcase pe Emul pe 
nas. 

Toată lumea fu în picioare cât ai clipi. Se iscă o harababură de 
nedescris. Voci înfricoşate, tipete de durere de câte ori cineva călca 
pe forfotei şi se ardea sau se curenta. Emulul începu să alerge 
bezmetic în jur urlánd, se agátá de vela pusă pe post de acoperiş şi 
căzu grămadă, cu tot cu pânză, peste ceilalţi. Era de-a dreptul 
îngrozitor! 

Smiorc a tinut-o sus si tare pe urmá cum cá ar fi durat vreo orá sá 
iasă de sub pânză (se poate sá fi exagerat puţin). 

Dar, când în sfârşit reuşiseră să se elibereze, forfoteii se făcuseră 
nevázuti, cu tot cu barometru. Şi nimeni n-avea chef să se ducă după 
ei. 

Emulul îşi băgă botul în nisipul ud şi începu sá se jeluiască: 

— Asta a fost prea de tot! zise el. De ce nu puteţi lăsa un biet 
botanist nevinovat să-şi trăiască viaţa în linişte şi pace? 

— Viaţa nu-nseamná doar linişte şi pace! spuse Unchiaşul Puftabac 
tacticos. 

— S-a oprit ploaia, spuse Momitata. la uitaţi-vă, copii, s-a înseninat! 
Şi-n curând se luminează de ziuă! 

Momimama tremura de frig, cu mâna încleştată pe geantă. Se uită 
spre marea încă furtunoasă şi întunecată. 

— Ce ziceti, să facem alt cort şi sá-ncercám sá adormim la loc? 
întrebă ea. 

— N-are rost, spuse Momi. Mai bine ne înfăşurăm în pături si 
aşteptăm să răsară soarele. 

Zis şi făcut. Se înfofoliră în pături si se asezará pe plajă, lipiti unul de 
altul. Smiorc se băgă la mijloc, părându-i-se mai în siguranţă aşa. 

— Nici nu vă puteţi închipui ce îngrozitor e să te atingă ceva pe faţă 
în întuneric, spuse Domnița Fandosica. A fost mai rău decât furtuna! 

Statură aşa o vreme, privind marea, în noaptea ce se preschimba 
încet-încet în zi. Furtuna se mai potolise, dar talazurile încă izbeau 
nemilos ţărmul. La răsărit, cerul începuse să se lumineze şi se făcuse 
foarte frig. Odată cu zorii de ziuă, îi văzură pe forfotei părăsind insula. 
Barcă după barcă, alunecând tăcute ca nişte umbre, cârmiră pe lângă 
capul insulei şi apoi se pierdură în largul mării. 

— Ce bine! răsuflă uşurat Emulul. Sper să nu mai văd vreun forfotei 
câte zile oi avea! 

— Probabil îşi caută o altă insulă, spuse Unchiasul Puftabac. O insulă 
secretă, doar a lor, unde să nu-i mai găsească nimeni, adăugă el 
gânditor, uitându-se lung după bárcutele micilor hoinari prin lume. 

Domnița Fandosica dormea cu capul în poala lui Momi când prima 
rază de soare se ivi la orizont. Cei câţiva norişori uitaţi pe cer de 

furtună se colorară într-un roz pal şi, deodată, soarele îşi înălţă capul 
maiestuos din mare. 

Momi se aplecă să o trezească pe Domnița Fandosica si, în clipa 
aceea, descoperi ceva înfiorător. Bretonul ei frumos era complet ars! 
Trebuie că se întâmplase când o atinseseră forfoteii. Ce-o să zică 
biata de ea? Şi cum s-o liniştească, cum s-o aline? Ce catastrofă! 

Domnița Fandosica deschise ochii şi zámbi. 

— Ştii ce mă gândeam? zise Momi repede. E de-a dreptul ciudat, dar, 
cu timpul, au început să-mi placă domnişoarele fără păr mai mult 
decât cele cu păr! 

— Ca să vezi... se miră Fandosica. De ce? 

— Păi, arată... neîngrijit cele cu păr! zise Momi. 

Domnița Fandosica îşi duse numaidecát lábutele spre breton să se 
pieptene, dar, vai, nu mai găsi decât un smoc mic şi parlit! Se holbá 
îngrozită la părul ars. 

— Eşti cheală! o anunţă Smiorc. 

— Îţi stă foarte bine! o asigură Momi. Of, nu, nu plânge! 

Însă Domnița Fandosica îşi ascunse faţa în nisip şi plânse cu lacrimi 
amare pierderea bretonului, mândria ei. 

Toată lumea se adună în jurul ei, încercând să o înveselească, dar în 
zadar. 

— Ştii, eu m-am născut chel, îi spuse Emulul. Şi mă simt foarte bine 
aşa! 

— O să te frecám cu puţin ulei şi creşte la loc! zise Momitata. 

— Da, şi se face chiar cárliontat! întări Momimama. 

— Sigur? sughitá Domnița Fandosica. 

— Bineínteles! o asigurá Momimama. Sá vezi ce drágutá o sá Fii cu 
párul cret! Domnita Fandosica se opri din pláns si se ridicá. 

— Vitá-te la soare! o indemná Unchiasul Puftabac. 

Îmbăiat de ploaie, soarele strălucea mândru deasupra mării. întreaga 
insulă sclipea frumos în lumina dimineţii. 

— la să cânt eu o baladă de dimineaţă! zise Unchiasul si îşi scoase 
muzicuta. Şi toată lumea cântă cu foc: 


Noaptea dusă-i, soarele sus îi! Forfoteii la drum purces-au acum! 

Ziua de ieri uitării o dăm, cu inima uşoară cântăm! lar surioarei 
fandosea, păr cret i-om face, uite-asa! 

Tra-la-la-la-la! 


— Hai în apă! strigă Momi. Toată lumea (mai puţin Emulul, 
Momimama şi Momitata, căci li se părea încă prea frig) îşi puse 
costumele de baie şi se aruncă în mare. 

Verzi şi înspumate, valurile se rostogoleau pe nisip. 

Ooo, ce bucurie nespusă să fii momin şi să te scalzi, în zori, în valuri 
de smarald! 

Noaptea fusese dată uitării si o lungă zi de iunie îi aştepta. Se 
scufundară ca delfinii şi se lăsară purtaţi de crestele valurilor înapoi la 
mal, unde Smiorc se juca în apa puţin adâncă. Unchiaşul Puftabac 
făcea pluta pe spate în larg, privind în tihnă cerul azuriu, aproape 
transparent. 


Între timp, Momimama făcuse cafea şi acum căuta de zor borcănelul 
cu unt pe care îl ascunsese de căldura soarelui cu o zi înainte, la 
umbra unei pietre. Dar în zadar - se vede că furtuna luase untul cu 
ea. -Of, ce sá pun pe sandviciuri? se plánse Momimama. 

— O să vezi că furtuna o să ne dea altceva în schimbul untului, spuse 
Momitata. După ce bem cafeaua, facem o plimbare pe plajă să vedem 
ce-a aruncat marea pe uscat! Aşa şi făcură. 

La marginea insulei, stânci străvechi îşi înălţau din mare spinárile 
lucioase, şlefuite de valuri. între ele se zăreau neaşteptat de frumoase 
petice de nisip, presărate cu scoici - ringurile de dans ascunse ale 
domnitelor mării - sau mici canioane întunecate, misterioase, în care 
valurile duduiau de parcă ar fi izbit în porţi de fier. Sus, pe stânci, câte 
o mică grotă se căsca ici şi colo, iar la poalele lor bolboroseau 
vârtejuri de apă. Porniră care-ncotro pe plajă, să caute lucruri 
aruncate de furtună. 


lar asta era foarte palpitant, căci puteai găsi cele mai neobişnuite 
lucruri şi, de multe ori, era greu şi periculos să le scoţi din apă. 

Momimama dădu de o mică limbă de nisip, ascunsă după nişte 
bolovani uriaşi, pe care crescuseră tufe albastre de limba-pestelui si 
stuf ce foşnea şi fluiera când vântul se strecura în tulpinile lui înguste. 
Momimama se întinse într-un loc ferit. Nu vedea decât cerul senin şi 

tufele ce se legánau în brizá. „la sá má odihnesc puţin", se gândi ea, 
dar nu trecu mult si adormi adánc pe nisipul cald. 

Fandosel se catárá pe stânci si se uită în jur. Vedea până hát, în 
capătul celălalt al insulei. Pierdutá în marea agitată, insula înverzită 
părea a pluti pe valuri ca un buchet. De acolo, de sus, îl zări pe 
Smiorc, mic cât un punct, căutând de zor pe plajă. Uite şi pălăria 
Unchiaşului Puftabac... Ooo, Emulul a găsit o orhidee rară... Şi acolo a 
lovit trăsnetul! Fandosel văzu o stâncă mai mare decât zece 
momicase ce fusese despicată în două, ca un măr, şi, între cele două 
jumătăţi, se căsca acum o spărtură uriaşă, din vârful stâncii până la 
poale. Intră tremurând în despicătură şi se uită la pereţii din piatră 
întunecaţi. Urma trásnetului se vedea limpede, o linie neagră serpuind 
în inima stâncii. Dar, lângă ea, o dâră aurie se prelingea pe peretele 
negru ca abanosul! Aur! Nu putea fi decât aur! 

Fandosel băgă vârful briceagului în dára luminoasă şi împunse un 
pic. Un gráunte de aur se desprinse şi îi căzu drept în lábutá. Apoi 
scoase încă un grăunte şi încă unul! Cuprins de fiori, începu să scoată 
bucăţi din ce în ce mai mari. în scurt timp, Fandosel uitase de toate 
câte sunt pe lume şi nu mai avea ochi decât pentru páráiasul cu aur, 
pe care fulgerul îl adusese la lumina zilei! Nu mai avea nevoie să 
caute nimic pe plajă, acum era căutător de aur! 

Între timp, Smiorc găsise şi el ceva şi era cel puţin la fel de fericit ca 
Fandosel. O centură din lemn de plută! Era puţin putrezită, dar îi 
venea numai bine. „Acum pot sá má bag şi eu în apă adâncă! Şi o sá 
învăţ să înot la fel de bine ca şi ceilalţi. Ce-o să se mai minuneze 
Momi!" îşi zise el. 

Putin mai încolo, printre bucăţi de scoarță de mesteacăn, alge si 
flotoare răzlețe, desprinse din plase de pescuit, găsi o rogojină, un 
cáus din lemn pentru scos apa din barcă, aproape întreg, şi o cizmá 
veche, fără călcâi. Minunate comori, mai ales când ştii că i le-ai furat 
mării! 

Smiorc îl zări în depărtare pe Momi, care se chinuia să tragă ceva la 
mal. „A găsit ceva mare! Ce păcat că n-am văzut eu primul! Ce-o fi?" 
se gândi Smiorc. 

În sfârşit, Momi reuşi să-şi scoată prada din apă şi începu să o 
rostogolească pe nisip. Smiorc îşi lungi şi îşi tot lungi gâtul şi, până la 
urmă, văzu ce era. „Un colac! Un colac mare şi frumos!" -luhuuu! 
strigă Momi. Ei, ce zici? 

— Nu-i rău, zise Smiorc, cercetând colacul lui Momi cu un aer 
atotcunoscător. Dar de ale mele ce zici? întrebă el, înşirându-şi pe 
nisip comorile. 

— Centura din plută e bună, zise Momi, dar ce vrei să faci cu căuşul 
spart? 

— Ei, merge dacă scoţi apa repede. Auzi? Vrei să facem schimb? îţi 
dau rogojina, căuşul şi cizma pentru colacul ăla vechi. 

— Nici mort! zise Momi. Poate dacă-mi dai centura din plută pe 
talismanul ăsta misterios, care a plutit până aici dintr-o ţară 
îndepărtată. 

Şi Momi scoase un soi de glob din sticlă şi îl scutură. O mulţime de 
fulgişori de nea începură să se rotească în glob, apoi se aşezară încet- 
încet, pe o căsuţă cu ferestre din staniol. 

— Ooo! se minuná Smiorc. 

O luptă crâncenă se dădea în inima lui Smiorc, căruia tare îi mai 
plăcea să aibă lucruri. 

— Uite! zise Momi şi scutură din nou globul. 

— Nu ştiu! izbucni Smiorc deznádájduit. Chiar nu ştiu ce-mi place 
mai mult, centura din plută sau talismanul zăpezii! Mi se frânge inima! 

— Sigur e ultimul talisman din lume! spuse Momi. 

— Da' nu pot să-ţi dau centura! se văicări Smiorc. Dragă Momi, nu 
vrei să impártim globul cu zăpadă? 

— Hm... zise Momi. 

— Mi-l dai doar din când în când să-l tin, se rugă Smiorc. Doar 
duminica... Momi se gândi un pic, apoi zise: 

— Bine. Ti-l dau miercurea şi duminica! Unchiasul Puftabac se 
plimba departe de ceilalţi. Mergea pe nisip, aproape de apă, iar, când 
valurile se repezeau şuierând la cizmele lui, se ferea râzând. li plăcea 
să le necăjească. 

Puftabac mai merse un pic şi se întâlni cu Momitata, care căra 
buşteni şi scânduri. -Frumoase, nu? icni Momitata. O să fac din ele un 
debarcader pentru Aventurai -Să te ajut? întrebă Unchiasul. 

— Nu, vai de mine! sări Momitata, aproape înspăimântat de aşa idee. 
Mă descurc. Găseşte-ţi singur chestii de cárat! 

Însă Puftabac nu văzuse nimic care să-i placă - butoiaşe, o jumătate 
de scaun, un coş fără fund şi o masă de călcat. Numai lucruri cu care 
n-avea de ce să-şi bată capul! 

Unchiaşul îşi băgă lábutele în buzunare si îşi continuă fluieránd 
plimbarea pe plaja lungă şi pustie, ba ferindu-se din calea valurilor, ba 
fugind după ele, să le facă în ciudă. 

Domnița Fandosica căuta şi ea printre stânci, îşi ascunsese bretonul 
pârlit sub o coronitá de crini de mare şi era hotărâtă să descopere 
ceva care să uluiască pe toată lumea şi să îi facă invidioşi. Şi, după ce 
o să-i lase să admire un pic acel minunat ceva, o să i-l dea lui Momi 
(dacă nu era o bijuterie, bineînţeles). Nu era uşor să-şi croiască drum 
printre bolovani, iar coronita era gata să-i fie smulsá de vânt la tot 
pasul, în orice caz, furtuna se mai domolise, marea nu mai avea tonuri 
turbate de verde, ci era albastră, iar valurile îşi purtau acum 
coroanele de spumă ca pe nişte podoabe, nu mai erau amenințătoare. 
Domnița Fandosica cobori la malul apei, pe o mică plajă cu pietre, dar 
nu era nimic interesant acolo: alge, stuf şi nişte scânduri de lemn. 
Abătută, porni mai departe spre capătul insulei. „Ce trist... Alţii 

reusesc atátea lucruri - merg pe ghetari, fac baraje pe ráu sau prind 
vreun leul-furnicilor. Eu, nimic! Vreau să fac şi eu ceva nemaiauzit, eu 
singură, să-l impresionez pe Momi!" se gândi ea. 

Oftând din greu, Fandosica îşi plimbă privirea peste plaja pustie. Şi, 
deodată, se opri. Inima începu să-i bată cu putere. Undeva în faţa ei, 
cineva zăcea în nisip, cu capul în apă! Şi cineva ăsta era îngrozitor de 
mare, de zece ori mai mare decât micuța fandosea! „Repede, să-i 
chem pe ceilalţi!" îşi zise Domnita Fandosica. Dar nu se urni din loc. 

„Mai bine te uiţi să vezi cine e! Hai, nu-ţi fie frică!" se încuraja 
singură. 

Tremurând, se apropie de înfiorătoarea privelişte. Era... o doamnă. O 
doamnă uriaşă! 

„O doamnă uriaşă, fără picioare! Ce îngrozitor!" 

Domnița Fandosica se apropie cu paşi sováielnici şi se holbă uluitá. 
Doamna era făcută din lemn! Şi era foarte frumoasă! în apa limpede, 
faţa ei zâmbitoare şi blândă strălucea. Avea obraji şi buze roşii, iar 
ochii albaştri erau larg deschişi. Părul ondulat îi era tot albastru şi îi 
cădea frumos pe umeri, în inele mari. „O regină!" își zise Domnița 
Fandosica emotionatá. 

Mâinile frumoasei doamne erau încrucişate pe pieptul împodobit cu 
flori aurii şi coliere, iar rochia roşie, cu falduri bogate, îi cădea frumos 
pe mijlocul subtirel. Şi totul era din lemn vopsit. Era însă ciudat că nu 
avea spate. 

„Parcă-i prea frumoasă pentru Momi... Dar am zis că i-o dau şi o sá 
i-o dau!" îşi zise Fandosica. 

Spre seară, Fandosica intră, vâslind mândră, în micuțul golf unde 
ancoraseră, călare pe doamna de lemn. 

— Ai găsit tu o barcă? se miră Fandosel. 

— Şi ai adus-o singură până aici! o lăudă Momi. 

— E o figură de galion! spuse Momitata, care călătorise mult pe mări 
în tinereţe. Marinarii obişnuiesc să împodobească prora corăbiei cu o 
astfel de regină din lemn. 

— De ce? vru să ştie Smiorc. 

— Ca sá fie frumos! spuse Momitata. 

— Bine, dar de ce n-are spate? intrebá Emulul. 

— Acolo se prinde de etravă, desigur, îl lămuri Fandosel. Şi un pui de 
şoarece şi-ar da seama! 

— E prea mare pentru Aventura, zise Unchiaşul Puftabac. Păcat! 

— Of, biata doamnă! suspină Momimama. Aşa de frumoasă şi la ce 
folos... 

— Ce vrei să faci cu ea? întrebă Smiorc. 

Domnița Fandosica îşi cobori privirea şi zâmbi, apoi răspunse: 

— Mă gândesc să i-o dau lui Momi. Momi amuti. Rosi până în vârful 
urechilor şi făcu o plecăciune. Domnița Fandosica se fástáci şi făcu si 
ea o reverență. Parcă erau la bal. 

— Surioară! Să vezi ce-am găsit! zise Fandosel şi îi arătă o grămadă 
mare şi strălucitoare de bucăţi de aur. 

Domnita Fandosica făcu ochii mari, nevenindu-i să creadă. 

— Aur adevărat! zise ea, cu răsuflarea tăiată. 

— Şi încă a mai rămas mult acolo, mult mai mult! spuse mândru 
Fandosel. Un munte de aur! 

— Mie mi-a dat voie să iau toate bucăţile care cad singure pe jos, să 
fie ale mele! se lăudă Smiorc. 

Ce-şi mai admirară unii altora comorile găsite pe plajă! Familia 
mominilor se imbogátise! Cele mai preţioase erau, desigur, figura de 
galion şi globul de sticlă cu fulgii de nea. 

Când, în sfârşit, porniră spre casă, lăsând în urma lor insula 
singuratică, Aventura era plină ochi. în urma bărcii legaseră o plută 
mare, încărcată cu scânduri şi buşteni culeşi de pe plajă, iar la bord 
aveau aurul şi talismanul iernii, un colac de salvare mare şi frumos, o 
cizmă, un căuş aproape întreg, o centură din lemn de plută şi o 
rogojină. Pe punte, la proră, doamna de lemn se uita gânditoare în 
depărtări. Lângă ea stătea Momi, cu o lábutá pe părul ei albastru. Era 
nespus de fericit! 

Domnița Fandosica le arunca din când în când câte o privire. 

„Of, de-aş fi şi eu frumoasă ca regina de lemn! Acum nici măcar 
breton nu mai am..." îşi zise ea. Fandosica nu mai era deloc veselă. Ba 
era chiar tristă! 

— Îţi place regina de lemn? îl întrebă ea pe Momi. 

— Foarte mult! răspunse Momi, fără să ridice privirea spre Domnita 
Fandosica. 

— Bine, dar ai zis că nu-ţi mai plac domnişoarele cu păr, zise 
Fandosica. Şi, de fapt, e doar vopsită, să ştii! 

— Da, e vopsită tare frumos! spuse Momi. Domnița Fandosica se 
posomori. Rămase cu 

privirea atintitá în valuri, încercând din răsputeri să nu izbucnească 
în plâns. Blana i se făcu, încet-încet, gri. 

— Regina de lemn e o pocită! izbucni ea mânioasă. 

Abia atunci ridică Momi privirea. 

— De ce eşti gri? o întrebă el uimit. 

— De-aia! răspunse ea táfnoasá. Atunci Momi veni şi se aşeză lângă 
ea. 

— Ştii ceva? zise el după o vreme. Regina de lemn e chiar foarte 
urâtă! 

— Nu-i aşa?! spuse Domnita Fandosica şi blánita i se făcu rozalie. 

Soarele după-amiezii colorase totul în galben şi auriu - valurile, 
pânza, barca şi pe toată lumea din ea. 

— Îţi mai aduci aminte de fluturele auriu pe care l-am văzut? o 
întrebă Momi. 

— Da, răspunse Domnița Fandosica, obosită si fericită. 

Undeva, departe, insula singuraticá părea în flăcări în lumina 
apusului. 

— Mă-ntreb ce-aveti de gând să faceţi cu aurul lui Fandosel, zise 
Unchiaşul Puftabac. 

— Decorám straturile cu flori, răspunse Momimama. Cu bucățile 
mari, bineînțeles. Cele nuci ar arăta urât. 

Rámaserá cu toții tácuti o vreme, uitându-se cum se scufundă 
soarele în mare, iar locul culorilor vii e luat de nuante de albastru si 
violet, în timp ce Aventura aluneca încet spre casă. 

CAPITOLUL CINCI 


Ín care se e vorbeste TOTE Rubinul Regelui, despre peripetiile lui 
Fandosel la pescuit şi moartea dracului-de-mare şi despre cum s-a 
preschimbat momicasa într-o junglă 


Venise sfârşitul lui iulie si era foarte cald în Valea Mominilor. Nici 
mustele nu mai aveau putere să bâzâie. Copacii păreau obositi si 
práfuiti, râul se târa subțire si maroniu printre luncile molesite de 
arsitá, iar apa nu mai era bună pentru făcut sirop de zmeură în pălăria 
Vrăjitorului (intrată din nou în grațiile mominilor, pălăria se întorsese 
pe comodă, sub oglinda din salon). 

Zi de zi, soarele pârjolea nemilos valea ascunsă printre dealuri. 
Toate vietátile se adăpostiseră în găurile lor răcoroase de sub pământ, 
iar păsările amutiserá. însă Momi şi prietenii lui erau artágosi din 
cauza căldurii şi se certau tot timpul. 

— Mama, o rugă Momi, găseşte-ne şi nouă ceva de făcut! Ne certám 
întruna şi e atât de cald! -Da, dragii mei, oftă Momimama. Am văzut... 
M-aş scăpa bucuroasă de voi un pic. Nu mai bine vă mutaţi voi în 
grotă câteva zile? E mai răcoare acolo şi puteţi sá vá scáldati în mare 
toată ziua si să vă linistiti. 

— Şi avem voie să rămânem peste noapte? întrebă Momi cu 
însufleţire. 

— Sigur că da! răspunse Momimama. Şi sá nu vá-ntoarceti până nu 
v-a trecut arţagul. 

Ce palpitant! Se mutau în grotă de-adeváratelea! Ajunşi acolo, 
puseră lampa cu gaz jos, pe nisip, apoi fiecare îşi făcu un soi de 
adâncitură, potrivită pentru forma şi poziţia de somn preferată, şi îşi 
pregăti culcuşul. impártirá proviziile în şase grămezi egale. Aveau 
plăcintă cu stafide, piure de dovleac, banane, acadele, porumb fiert şi 
clătite pentru a doua zi, la micul dejun. 

Spre seară, o adiere uşoară începu să bată pe plaja pustie. Soarele 
apunea, înroşind orizontul şi umplând grota cu lumina lui caldă. 
Unchiaşul Puftabac cânta balade de seară, iar Domnita Fandosica îşi 
pusese capul plin de cárlionti în poala lui Momi. 

Toată lumea era cât se poate de ghiftuită şi mulţumită după plăcinta 
cu stafide. întunericul se lăsa şi, odată cu el, un aer de mister învălui 
totul, făcându-i să se simtă foarte aventurosi. 

— Eu am găsit grota, mai demult! spuse Smiorc. 

Nimeni nu avu inimă să îi spună că mai auziseră asta de sute de ori. 

— Vreti să vă povestesc ceva îngrozitor? întrebă Unchiaşul Puftabac 
şi aprinse lampa. 

— Cât de îngrozitor? vru să ştie Emulul. 

— Cam de aici până la intrarea în grotă sau, poate, un pic mai încolo, 
dacă asta îţi spune ceva, răspunse Puftabac. 

— Ba, dimpotrivă! spuse Emulul. Hai, dă-i drumul şi-ţi zic eu când 
m-am speriat. 

— Bine, se învoi Unchiaşul Puftabac. E o istorioară pe care mi-a zis-o 
o melitá când eram mic. La capătul lumii se află un munte ametitor de 
înalt, negru ca funinginea şi neted ca mătasea. De jur împrejurul lui se 
cască prăpăstii fără fund, iar vârful i se pierde în nori. Acolo sus, în 
vârf, e casa Vrăjitorului şi arată uite-aşa! zise Unchiaşul şi desenă 
casa în nisip. 

— N-are ferestre? întrebă Smiorc. 

— Nu, şi nici uşă, răspunse Unchiaşul, căci Vrăjitorul intră 
întotdeauna în zbor, călare pe o panteră neagră. Noaptea hălăduieşte 
şi adună rubine în mantie. 

— Nu mai spune! strigă Smiorc, ciulindu-şi deodată urechile. 
Rubine?! Unde le găseşte? 

— Vezi tu, Vrăjitorul se poate preschimba în orice, se poate băga în 
pământ sau scufunda pe fundul mării unde sunt ascunse comorile, 
zise Puftabac. 

— Si la ce-i trebuie atâtea pietre preţioase? întrebă Smiorc invidios. 

— La nimic, răspunse Unchiaşul Puftabac. Le adună şi atât. Cam ca 
Emulul, care colectioneazá plante. -Ai zis ceva? sări Emulul, care 
adormise în culcuşul lui din nisip. 

— Le povesteam că Vrăjitorul are casa plină de rubine, spuse 
Puftabac. Zac în grămezi uriaşe peste tot, iar cele incrustate în pereţi 
arată ca nişte ochi de sălbăticiuni. Casa Vrăjitorului nu are acoperiş, 
iar norii care plutesc deasupra ei sunt roşii ca sângele, căci se 
oglindesc în rubine. Ochii Vrăjitorului sunt, şi ei, roşii şi strălucesc în 
întuneric. 

— Vezi că mai am puţin şi mă sperii! anunţă Emulul. Fii bun şi 
povesteşte mai cu grijă! 

— Ce fericit trebuie să fie Vrăjitorul ăsta! oftă Smiorc. 

— Ba nu-i deloc fericit! zise Unchiasul. Până nu găseşte pe Rubinul 
Regelui, de linişte n-o să aibă parte. Nestemata asta e aproape la fel 
de mare precum capul panterei şi, când te uiţi la ea, e ca şi cum te-ai 
uita într-o mare de foc. Vrăjitorul a căutat Rubinul Regelui pe toate 
planetele, chiar şi pe Neptun, dar în zadar. Acum a plecat să-l caute în 
craterele de pe Lună, dar n-are mari speranţe de izbândă nici acolo. 
Căci, în sufletul lui, Vrăjitorul e încredinţat că Rubinul Regelui se află 

undeva pe Soare. Dar acolo nu poate ajunge. A încercat de câteva ori, 
însă e prea fierbinte. Asta mi-a povestit Melita. 

— O poveste pe cinste! spuse Fandosel. Mai dati-mi o acadea! 

Unchiaşul Puftabac rămase tăcut o vreme, apoi zise: 

— Nu-i poveste. Totul e adevărat! 

— Ştiam eu! izbucni Smiorc. Sună foarte adevărat aia cu pietrele 
preţioase! 

— Şi de unde ştim noi că Vrăjitorul chiar există? întrebă neîncrezător 
Fandosel. 

— L-am văzut, spuse Puftabac şi îşi aprinse pipa. L-am văzut călare 
pe pantera neagră, pe insula forfoteilor. Călăreau drept în inima 
furtunii. 

— Şi n-ai spus nimic! strigă Momi. Unchiaşul dădu din umeri: 

— Îmi place să am secrete, zise el. Şi, dacă vreţi să ştiţi, tot Melita 
mi-a zis că Vrăjitorul are o pălărie neagră şi înaltă. 

— Fugi de-aci! ţipă Momi. 

— Aia trebuie să fie! strigă Domnita Fandosica. 

— Aşa zic si eu... întări Fandosel. 

— Care aia? se miră Emulul. Ce vreţi sá ziceti? 

— Pălăria, normal, zise Smiorc. Pălăria neagră şi înaltă pe care am 
găsit-o astă-primăvară! Pălăria Vrájitorului! Trebuie să-i fi zburat de 
pe cap când era în drum spre Lună! 


Unchiasul Puftabac încuviinţă. 

— Şi dacă vine să şi-o ia înapoi? zise Domnita Fandosica îngrijorată. 
N-aş avea în veci curaj să mă uit în ochii lui roşii! 

— Ei, o fi rămas pe Lună, o linişti Momi. E lung drumul până acolo? 

— Destul de lung, răspunse Unchiasul. Şi zic c-o să-i ia ceva timp sá 
caute prin toate craterele. Amutirá cu toţii, gândindu-se nelinistiti la 
pălăria rămasă acasă, pe comoda de sub oglindă. 

— Fă lampa mai mare! spuse Smiorc deodată. 

— Aţi auzit si voi? şopti Domnița Fandosica. Vine de-afară... 

Se uitară spre deschizătura întunecată a grotei şi ascultară. Foşnete 
slabe, abia auzite - paşi de panteră, oare? 

— E ploaia, zise Unchiasul Puftabac. A-nceput să plouă. Hai sá ne 
culcăm! 

Se cuibăriră fiecare în culcuşul său, înfofoliţi în pături. Momi stinse 
lampa şi, legănat de murmurele ploii, adormi şi el. 

Emulul se trezi ud leoarcă. Ploaia caldă de vară încă răpăia afară, iar 
în grotă firicele de apă şiroiau pe pereţi în mici cascade şi se adunau 
în bálti pe podea. Toată apa părea că se strânsese în culcusul lui! -Ce 
mizerie, ce mizerie! mormăi el şi, storcându-şi poalele rochiei, ieşi din 
grotă să vadă cum mai era vremea. 

Totul era cenusiu, ud şi mohorát. Emulul se gândi că ar putea să facă 
o baie. Dar nu avea chef. „Toate-s anapoda... îşi zise el. leri era prea 
cald, azi e prea ud. Mă duc să mă culc." Culcuşul lui Fandosel i se păru 
cel mai uscat. 

— Dă-te mai încolo! zise Emulul. Mi-a plouat în pat. 

— Ghinionul tău! spuse Fandosel şi se întoarse pe partea cealaltă. 

— Şi am de gând să mă culc la tine în culcus! continuă Emulul. Nu fi 
nesuferit! 

Fandosel mormăi ceva şi adormi la loc. Atunci, pus pe răzbunare, 
Emulul săpă un mic şanţ între culcuşul lui şi cel al lui Fandosel. 

— Asta n-a fost cinstit! zise Fandosel când se trezi cu pătura udă. Nu 
credeam că ţi-ar putea da prin cap o asemenea mârşăvie! 

— Nici eu! i-o întoarse Emulul vesel. Ce facem azi? 


TUTE scoase capul din grotă, se uită la cer si spre mare, apoi 
spuse, cu un aer atotstiutor: 

— Pescuim! Scoală-i pe ceilalți, mă duc să pregătesc barca! 

Si, zicând acestea, coborî pe plaja udă si se duse la debarcaderul 
construit de Momitata. Adulmecá un pic în jur. Nicio palá de vânt nu 
bătea, ploaia cădea liniştit si fiecare picătură desena un inel frumos 
pe oglinda apei. Fandosel dădu mulțumit din cap si scoase din barcă 
lada cu unelte de pescuit. Aruncă anaua cu cárlige În apă si se puse 

pe atárnat momealá, fluieránd balada de vánátoare a Unchiasului 
Puftabac. 

Când ceilalţi ieşiră din grotă, Fandosel terminase de pus momeală pe 
toate cârligele. 

— Aha, în sfârşit aţi făcut ochi! spuse el. Emulule, dă jos pânza şi 
pune furcheţii pentru vâsle. 

— Dar chiar trebuie sá pescuim? întrebă Domnița Fandosica. Nu se- 
ntâmplă niciodată nimic interesant când pescuim şi e şi păcat de 
bietele ştiuci. 

— Lasă că azi o să se-ntâmple! o asigură Fandosel. la du-te tu şi 
aşază-te la proră, că acolo nu mă-ncurci! 

— Lasă-mă să te ajut! ţipă Smiorc şi apucă o altă ana. 

Sări pe marginea bărcii, care se înclină brusc. Jumătate din fir se 
încurcă în ancoră si furcheti, iar cealaltă jumătate ateriza pe fundul 
bărcii. 

— Splendid! zise Fandosel. Pur şi simplu nemaipomenit! Priceput la 
marinărit, ordonat şi disciplinat în barcă şi aşa mai departe. Şi, mai 
ales, respectuos cu munca altora. Ha! -Nu-l certi? se miră Emulul. 

— Să-l cert? Cine, eu? zise Fandosel, cu un zâmbet amar. Crezi că un 
căpitan se tine de chestii din astea? Nici gând! Aruncati firul aşa cum 
e, s-o prinde ceva. 

Şi, cu asta, Fandosel se retrase demn sub punte şi se acoperi cu o 
prelată. 

— Măi să fie! exclamă Momi. Unchiaşule, apucă vâslele şi hai să 
vedem ce putem face. Smiorc, eşti un neghiob! 

— Da, clar, spuse Smiorc, uşurat că scăpase doar cu atât. De unde 
începem? 

— De la mijloc, zise Momi. Vezi să nu-ţi prinzi coada în cârlige! 

Unchiasul Puftabac cármi uşurel Aventura spre larg. 

În timpul ăsta, Momimama umbla de colo, colo prin casă, cât se 
poate de mulţumită. Ploaia cădea încet peste grădină. Linişte, pace şi 
ordine peste tot. 

„Ce frumos o să crească toate!" îşi zise Momimama. 

Şi ce bucurie să-i ştie pe toţi în grotă! Se gândi să deretice puţin, aşa 
că se apucă să adune şosete, coji de portocale, pietricele ciudate, 
bucăţi de scoarță de copac şi câte şi mai câte. In cutia muzicală găsi 
nişte licheni pe care Emulul uitase să-i pună în ierbar. îi mototoli fără 
să se gândească prea mult, în timp ce asculta susurul ploii. „Da, o să 
crească frumos toate!" îşi spuse ea din nou, fericită, şi scăpă 
ghemotocul de ierburi din lábutá. Ghemotocul căzu drept în pălăria 
Vrăjitorului, dar Momimama nu băgă de seamă. Se duse să se culce, 
căci nimic pe lume nu îi plăcea mai mult decât să adoarmă în timp ce 
ploaia răpăia pe acoperiş. 

În adâncul mării, momelile puse de Fandosel aşteptau... Domnita 
Fandosica murea de plictiseală, căci trecuseră vreo două ore şi nu se 
întâmpla nimic. 

— Aşteptatul e partea cea mai palpitantă, îi explică Momi. Se poate 
să se fi prins ceva în toate cârligele, îţi dai seama? 

Domnița Fandosica oftá: 

— Mda, bagi cárligul în apă cu o jumătate de oblete şi-l scoţi cu un 
biban întreg, ce mare lucru?! zise ea. 

— Sau îl scoţi gol! spuse Unchiasul Puftabac. 

— Sau cu o scorpie-de-mare, se băgă şi Emulul. 

— Fetele nu pricep chestiile astea, zise Fandosel. Gata, hai să le 
scoatem! Dar, vă rog, sá nu tipe nimeni! Usurel, uşurel! 

Primul cârlig se iţi din apă. Gol. 

ÎI scoaserá pe al doilea. Gol şi ăsta. 

— Dovadă că sunt peşti de fund pe-aici, îi lămuri Fandosel. Şi că sunt 
foarte mari. Şşt, După ce mai scoase încă patru cârlige goale, 

— Hm, avem de-a face cu unul viclean. Mănâncă momeala şi-o 
întinde! Trebuie să fie groaznic de mare! 

Se aplecară cu toţii peste bord şi se uitară spre adâncurile de 
nepătruns ale mării. 

— Ce peşte zici că e? întrebă Smiorc. 

— Cel puţin un drac-de-mare, răspunse Fandosel. Tiii, încă zece 
cârlige goale! 

— Ohoho! se prefăcu Domniţa Fandosica a se minuna. 

— la nu te mai ohohoi atâta, se rátoi Fandosel, continuând să tragă 
cârligele afară din apă. Linişte, că speriaţi peştii! 

Scotea cârlig după cârlig, pline de alge şi iarbă de mare. Dar nici 
urmă de peşte. Nici măcar un solz. 

Deodată Fandosel strigă: 

— Păzea! Trage! Sunt absolut sigur că trage! -Dracul-de-mare! ţipă 
si Smiorc. 


— Tineti-vá firea! îi indemná Fandosel, încercând din greu să pará 
stăpân pe sine. Linişte de mormânt! Păzea, că-l scot! 

Firul nu mai era întins, însă în apele verzi şi întunecate luci ceva alb. 
Sá fi fost burta dracului-de-mare? Ceva se ridica din adâncurile 

misterioase... ceva urias, amenintátor si de neclintit. Verde si acoperit 
cu muschi, precum trunchiul unui copac urias, alunecá sub barcá. 

— Năvodul! urlă Fandosel. Unde-i návodul? în clipa aceea, vázduhul 
se umplu de vuiet şi spumă albă. Un val imens ridică Aventura pe 
creasta sa. Anaua fu smulsă din mare şi aruncată pe punte. Apoi se 
făcu, brusc, linişte. 

Firul rupt atârna trist peste copastie şi vârtejurile mari din apă erau 
singurul semn că pe-acolo trecuse monstruosul peşte. 

— Biban, nu? Mai zi acum că-i biban! se răsti Fandosel artágos la 
soră-sa. Nu mai prind eu asemenea peşte câte zile oi avea! Şi nici 
fericit nu cred c-o să mai fiu vreodată! 

— Uite, aici s-a rupt! spuse Emulul, arătându-i firul. Eu zic c-a fost 
prea subţire, îşi dădu el cu părerea. 

— Mergi şi scaldă-te! zise Fandosel şi îşi ascunse faţa în lábute. 

Emulul vru să mai adauge ceva, dar Unchiaşul Puftabac îi trase una 
în fluierul piciorului. Toată lumea amuti. După o vreme, Domnița 
Fandosica zise sováind: 

— Ce-ar fi să mai încercăm o dată? Parâma e groasă, ar trebui să 
ţină, nu? 

Fandosel pufni dispreţuitor. După câteva clipe însă întrebă: 

— Şi-n loc de cârlig ce punem? 

— Agátám briceagul tău de buzunar, zise Fandosica. Dacă scoţi afară 
lama, tirbuşonul, Surubelnita şi chestia cealaltă, cum i-o zice, trebuie 
să se prindă ceva în ele! 

Fandosel îşi luă lábutele de pe ochi şi întrebă: 

— Bine, şi momeala? 

— O clătită! sări soră-sa cu ideea. Fandosel cugetă o vreme, în timp 
ce toată lumea îşi ţinea răsuflarea de atâta suspans, într-un târziu 
spuse: 

— Dacă i-or plăcea clătitele dracului-de-mare... 

În clipa aceea, pricepură cu toţii că pescuitul continua! 

Legară briceagul de parâmă cu puţină sârmă pe care Emulul o găsi 
în buzunar, apoi înfipseră o clătită în lama cutitului şi aruncară 
momeala în mare. Aşteptară în tăcere. 

Deodată, Aventura zvácni. 

— Şşt! spuse Fandosel. Muscá! 

Apoi, încă o smuciturá zdravănă care-i tránti pe toţi pe punte. 

— Ajutor! ţipă Smiorc. Ne mănâncă! Botul Aventuri; intrase cu totul 
în apă, dar bárcuta îşi reveni şi porni cu viteză ameţitoare spre larg. 
Parâma era întinsă, teapáná ca o coardă de arc, iar acolo unde 
străpungea valurile lăsa în urmă mustáti de spumă. 

Dracului-de-mare părea că-i plac clátitele. 

— Linişte! ordonă Fandosel. Linişte la bord, vă rog! Fiecare la postul 
lui! 

— Numai sá nu ne tragă la fund! strigă Unchiasul Puftabac, ghemuit 
la prorá. N 

Dracul-de-mare fi duse tot mai departe, în largul mării. In curând, 
din plaja rămasă în urmă nu se mai zárea decât ca o fâşie îngustă. 

— Da' cât credeți că-l ține să ne tragă aşa? întrebă Emulul. 

— În cel mai rău caz tăiem parâma, spuse Smiorc. Dar, dacă se- 
ntâmplă ceva, voi sunteți de vină! -Nici gând! sări Domnița Fandosica, 
clătinându-şi bretonul. 

Deodată, monstrul plesni aerul cu coada lui uriaşă si se întoarse spre 
mal. 

— Merge mai încet! strigă Momi care, îngenuncheat la pupă, cerceta 
curentul iscat în urma bărcii. A obosit! 

Dracul-de-mare era, într-adevăr, obosit, dar şi foarte furios. Smucea 
parâma încolo şi-ncoace, iar Aventura se clătina înfiorător. Uneori 
stătea nemişcat, ca să-i păcălească, apoi trăgea cu sălbăticie de 
frânghie şi talazurile măturau puntea. Unchiaşul Puftabac îşi scoase 
muzicuta şi începu să cânte balada lui de vânătoare, iar ceilalţi se 
apucară să bată tactul cu picioarele, de se cutremura puntea. Şi, ce să 
vezi! Dracul-de-mare rămase deodată nemişcat pe spate, cu burta 
mare şi albă în sus. 

Aşa peşte uriaş nu mai văzuseră în viaţa lor! 

Se holbară o vreme la el în tăcere. 

— Până la urmă l-am prins! zise Fandosel. 

— L-ai prins! întări sora lui cu mândrie. 

În timp ce se întorceau cu prada la mal, ploaia se înteţi. Rochia 
Emulului era udă leoarcá, iar pălăria Unchiasului nu mai avea nicio 
formă (nu c-ar fi avut cine ştie ce formă înainte). 

— Trebuie că-i ud de-a binelea şi-n grotă, spuse Momi, care tremura 
de frig la vâsle. Şi cred că mama-i tare îngrijorată... adăugă el după o 
vreme. 

— Vrei să zici că, /a o adică, am putea s-o luăm spre casă? întrebă 
Smiorc. 

— Da, să le arătăm peştele, zise Fandosel. 

— Mergem acasă! hotărî Emulul. Nu-i rău să faci şi lucruri 
neobişnuite uneori. Poveşti de groază noaptea, să te uzi leoarcă, să te 
descurci singur si asa mai departe. Dar nu-i deloc plăcut asa, la 
nesfârşit! 

Aşezară scânduri sub trupul dracului-de-mare şi, unindu-şi puterile, 
se apucară să-l care prin pădure. Gura căscată a monstrului era atât 
do mare, încât crengile copacilor i se prindeau în dinţi, şi era atât de 
greu, încât fură nevoiţi să se oprească să-şi tragă sufletul la fiecare 
cotitură. Ploua din ce în ce mai tare. Când ajunseră în Valea 
Mominilor, momicasa nici nu se mai zărea după perdeaua de apă. 

— Ce-ar fi să-l lăsăm aici un pic? zise Smiorc. 

— Nici să nu te gândeşti! sări Momi indignat. 

Intrará în grădină si se îndreptară spre casă. Deodată, Fandosel se 
opri si spuse: 

— Am luat-o greşit! 

— Aiurea, zise Momi. Uite magazia cu lemne, şi uite şi podul! 

— Bine, dar unde-i casa? întrebă Fandosel. 

Ciudat, foarte ciudat... Momicasa dispăruse! Pur şi simplu nu era 
nicăieri! Puseră dracul-de-mare jos, pe nisipul auriu din faţa treptelor 
de la intrare. Adică, stai, că nici treptele nu mai erau. In schimb... 

Dar, mai întâi, trebuie să lămurim ce s-a întâmplat în Valea 
Mominilor în timp ce Momi şi prietenii săi erau la pescuit de draci-de- 
mare. 

Când am vorbit ultima dată despre Momi-mama, tocmai se dusese 
să tragă un pui de somn. Şi, înainte să meargă la culcare, mototolise 
lichenii Emulului şi îi aruncase, fără să vrea, în pălăria Vrăjitorului. 

N-ar fi trebuit să se apuce să deretice! Căci, în timp ce toată casa 
era cufundată în somnul de după-amiază, lichenii aruncaţi în pălărie 
începuseră să crească. 

Încet-încet, ieşiseră afară din pălărie şi începuseră să se târască pe 
podea, să se suie pe pereţi. Lujeri, muguri si cárcei se cátáraserá pe 
perdele şi pe şnururile draperiilor, se strecuraseră prin crăpături, găuri 
de aerisire şi pe gaura cheii. în aerul umed, bobocii înfloriseră 
numaidecát, iar fructele se copseseră cu nefirească repeziciune. 
Uriaşe plante agátátoare suiseră treptele, liane unduitoare se 
încolăciseră pe picioarele mesei şi ghirlande lungi împodobiseră 
candelabrele din toată casa. 

Cu foşnete şi freamăte, o adevărată junglă luase în stăpânire casa. 
Când şi când se auzea câte o mică pocnitură, când vreun boboc uriaş 
înflorea sau vreun fruct pârguit cădea pe covor, însă Momimama, 
crezând că era ploaia, se întorsese pe partea cealaltă şi adormise la 
loc. 

În camera alăturată, Momitata îşi scria memoriile. Nu se mai 
întâmplase nimic interesant de rand construise debarcaderul 
Aventurii, aşa că se apucase să îşi descrie copilăria. Atât de tare îl 
mişcară propriile amintiri, că aproape îl podidise plânsul. Fusese 
întotdeauna un copil neobişnuit şi talentat, neînțeles de nimeni. Când 
mai crescuse, rămăsese la fel de neînțeles şi îi fusese cât se poate de 
greu. 

Momitata umplea pagină după pagină şi se gândea cât de rău avea 
să le pară tuturor când îi vor citi memoriile. Gândul ăsta îl înveseli şi 
îşi zise: „Aşa le trebuie!" 

În clipa aceea, o prună se rostogoli pe foaia de hârtie, lăsând în urmă 
o pată mare, violetă. 

— Pe coada mea! strigă Momitata. S-au întors! 

Dar, când întoarse capul, Momitata dădu nas în nas cu o tufá 
deasă, plină cu fructe mici şi galbene. Sări ca ars de pe scaun şi o 

ploaie de prune se abátu asupra biroului. Pe tavan crescuserá crengi 
înverzite, care-şi întindeau lăstarii spre fereastră. 

— Heeei! strigă Momitata. Scoalá-te! Vino! Momimama tresári şi se 
ridică. Uluitá, se uită în jur - din tavanul camerei atârnau frumos 
nenumărate flori mici şi albe, cu frunze elegante, ca nişte mici rozete. 
-000, ce frumos! se minuná Momimama. Asta trebuie să fie mâna lui 
Momi, sigur a vrut să-mi facă o bucurie. 

Dădu cu grijă la o parte perdeaua de flori şi se ridică din pat. 

— Heeei! se auzi din nou vocea lui Momitata, de cealaltă parte a 
zidului. Deschide! Nu pot să ies! 

Momimama împinse uşa, dar în zadar. Tulpinile plantelor agátátoare 
se încolăciseră peste tot şi o blocaseră. Atunci sparse un ochi de 
geam al uşii ce dădea spre coridor şi, cu mare greutate, ieşi în hol. Pe 
scări crescuse un smochin, iar salonul era o adevărată junglă. 

— Vai de mine! spuse ea. Pălăria! Din nou! Descumpánitá, se asezá 
şi începu să-şi facă vânt cu o frunză de palmier. 

Domnul Bizam apăru din baie, care era plină de ferigi, şi spuse cu o 
voce tánguitoare: 

— lată şi consecinţele colectionatului de plante! Niciodată n-am avut 
încredere în Emulul ăla! 

Lianele ¡esiserá prin coşul de fum şi atárnau peste acoperiş, 
învăluind momicasa într-un bogat şal verde. 

Afară, în ploaie, Momi rămăsese cu ochii atiniti asupra movilei verzi, 
cu flori ce îşi deschideau potirul una după alta, fără încetare, şi fructe 
ce dădeau în párg cu incredibilă iuţeală - acum erau verzi, acum 
galbene şi, cât ai bate din palme, se făceau roşii. 

— Aici era... zise Smiorc. 

— E acoperită, spuse Momi abătut. Ei nu pot ieşi, noi nu putem intra. 
Şi n-o să mai putem niciodată! 

Unchiaşul Puftabac se apropie şi el şi cercetă movila verde, pufăind 
de zor. Nu se zărea nicio uşă, nici măcar o fereastră. Totul era un 
covor de plante sălbatice, des şi verde. Unchiaşul apucă o tulpină 
groasă şi trase. Era ca de cauciuc şi imposibil de clintit. Când îi dădu 
drumul, planta îi trase un bobârnac peste pălărie de-i zbură de pe 
cap. 

— Vrăjitorie... iar! zise Puftabac. Treaba asta începe să fie cam 
obositoare! 

Între timp, Smiorc dăduse roată verandei acoperite de plante. 

— Chepengul pivnitei! ţipă el. E deschis! Momi veni în fugă şi se uită 
cu atenţie în gaura întunecată. 

— Haideţi, înăuntru! zise el cu hotărâre. Repede, până nu tabără 
verziturile astea şi pe noi! Coborâră repede în pivniţă, unul după altul. 

— Hei! strigă Emulul, care rămăsese ultimul. Nu pot să intru, n-am 
loc! 

— Atunci rămâi afară şi păzeşte peştele! spuse Fandosel. Si, între 
timp, poţi să botanizezi casa. 

Şi, în timp ce Emulul bombănea de unul singur afară, în ploaie, 
ceilalţi urcau scările ce duceau din pivniţă în casă. 

— Avem noroc! spuse Momi. Uşa e deschisă. Vedeţi, uneori e bine să 
fii neglijent! 

— Eu am uitat să încui, aşa că mie să-mi mulţumiţi! sări Smiorc. 

O privelişte ciudată îi întâmpină. Cocoţat în furca dintre două cráci, 
Domnul Bizam mânca pere. -Unde-i mama? întrebă Momi. 


ESTE f A N N uE 

Bizam posac. Sper cá raiul bizamilor e un loc linistit, cá mult n-o mai 
duc pe-aici! 

Ascultară cu toţii. Lovituri de topor straşnice făceau frunzişul din jur 
să se cutremure. Apoi se auziră un trosnet şi un strigăt de bucurie. 
Momitata era liber! 

— Mama! Tata! ţipă Momi şi îşi croi drum prin junglă până ajunse în 
capul scărilor ce duceau la etaj. Ce-ati făcut cât am fost plecaţi? 

— Of, copilaşi iubiţi, zise Momimama, mă tem că iar n-am fost atenţi 
cu pălăria Vrăjitorului! Haideţi sus, ne-a crescut un mur în dulap! 

A fost o după-amiază încântătoare. Se jucară de-a Tarzan în junglă, 
cu Momi pe post de Tarzan, iar Domnita Fandosica - în rolul lui Jane. 
Lui Smiorc îi dădură voie să fie fiul lui Tarzan, iar Unchiasul Puftabac - 
cimpanzeul Cheeta. Fandosel, împopoţonat cu dinţi din coajă de 
portocală”, se târî în patru labe de colo, colo prin iarbă, întruchipând... 
duşmanul, în general. 

— Tarzan hungry! strigă Momi şi se catárá pe o liană. Tarzan eat 
now! 

— Ce zice? vru Smiorc sá stie. 

— Zice cá vrea sá mánánce acum. Atáta stie sá spuná, pricepi tu? E 
în engleză, toată lumea care se duce în junglă asta vorbeşte. 

Ajuns sus, pe dulap, Momi scoase un urlet sălbatic, iar Jane şi 
sălbăticiunile prietene îi ráspunserá numaidecát, zbierând mai abitir. 

— Mai rău de atât nici că se poate... mormăi Domnul Bizam. 

Bizamul se ascunsese în hátisul de ferigi şi îşi înfăşurase un prosop în 
jurul capului, ca să nu-i crească nimic în urechi. 

— Păzea, o răpesc pe Jane! strigă Fandosel şi, apucând-o pe 
Domnița Fandosica de coadă, o târî în vizuina lui de sub masa din 
salon. 

Când Tarzan ajunse acasă, în culcuşul lor din candelabru, îşi dădu pe 
dată seama ce se întâmplase. Coborí dibace, cu un soi de lift fabulos 
şi, băgând spaima în junglă cu urlete de luptă, se repezi s-o salveze 
pe Jane. 

— Ohoho! spuse Momimama auzindu-i. Pare că se distrează de 
minune. 

— Şi eu! zise Momitata. Fii bună şi dă-mi o banană! 

Uite-asa se distrară până pe seară. însă nimeni nu băgă de seamă că 
jungla acaparase şi intrarea în pivniţă şi toată lumea uită că Emulul 
rămăsese afară, bietul de el. 

Cu rochia udă lipită de picioare, Emulul încă păzea dracul-de-mare. 
Mai rontáia un măr din când în când, mai număra staminele vreunei 
flori exotice, dar, cel mai mult, ofta. 

EI ai pe lc Fie 

Ploaia se oprise şi se întuneca. în clipa în care soarele apuse, se 
petrecu ceva tare ciudat cu frunzişul ce acoperea momicasa. Totul 
începu să se veştejească la fel de repede cum crescuse. Fructele se 


4 intreab—o pe mama, ştie ea cum se fac! (N.a.) 

zbârciră si căzură. Florile se ofilirá si frunzele se uscará şi se 
stránserá, întreaga casă se umplu din nou de fosnete si pârâituri. 
Emulul se uită lung o vreme, apoi se apropie şi trase de o creangă. 
Era uscată ca iasca şi se rupse cu uşurinţă. Atunci îi veni o idee. Făcu 
o grămadă mare de vreascuri, se duse la magazia cu lemne şi aduse 
chibrituri şi făcu o frumuseţe de foc de tabără în mijlocul grădinii 
mominilor. 

Multumit, Emulul se asezá tacticos lângă foc să-şi usuce rochia. 
După o vreme, îi mai veni o idee. Cu forte supraemuleşti, reuşi să 
târască peştele şi să-i aşeze coada pe foc. Peştele fript era mâncarea 
lui preferată! 

Şi uite-aşa se face că, atunci când familia mominilor şi sălbaticii lor 
prieteni îşi croiră drum prin jungla uscată şi ieşiră grămadă pe 
verandă, dădură cu ochii de Emulul foarte fericit, care mâncase deja o 
şeptime din dracul-de-mare. 

— Nătărăule! zise Fandosel. N-am apucat să-mi cântăresc peştele! 

— Cântăreşte-mă pe mine şi adună! îi sugeră Emulul (era una dintre 
zilele acelea când era tare isteţ). 

— Hai să dăm foc junglei ăsteia! spuse Momitata. 

Adunará tot hátisul mort de prin casă şi făcură cel mai mare foc de 
tabără care se văzuse vreodată în Valea Mominilor. 

Fripseră restul de peşte pe jar şi îl mâncară cât era de lung. însă, 
multă vreme după aceea, s-au tot ciondănit de câte ori venea vorba 
despre lungimea monstrului. Ba că era lung de la trepte până la 
magazia cu lemne, ba că doar până la tufele de liliac. 


CAPITOLUL ŞASE 


În care Tofi şi Fifi apar în poveste, cărând o valiză misterioasă şi 
urmărite de Gáramára, şi în care Fandosel face pe judecătorul 


Într-o dimineaţă de august, Tofi şi Fifi se iviră sus, pe munte, cam în 
acelaşi loc în care Smiorc găsise pălăria Vrăjitorului. 

Se opriră pe culme şi se uitară spre Valea Mominilor. Tofi avea o 
cipilică roşie pe cap, iar Fifi căra o valiză mare. Bătuseră cale lungă şi 
erau tare ostenite. în vale, printre plopi şi meri, se ridica fum din coşul 
momicasei. 

— Fumfi, spuse Fifi. 

— Fac papafi, incuviintá Tofi. 

O apucará spre casa mominilor, pălăvrăgind în felul acela ciudat în 
care vorbesc tofile şi fifile de pretutindeni. Nu toată lumea pricepe ce 
zic, dar important e că ele ştiu despre e vorba. 

— Oarefi ne lasăfi în casăfi? întrebă Tofi. 

— Depindefi, răspunse Fifi. Potfi fi răifi, sá nu te temifi! 

— Batemfi? întrebă Tofi. Dacăfi tipáfi la noifi? 

În clipa aceea, Momimama scoase capul pe fereastră şi ţipă: 

— Cafeaua-i gata! Tofi şi Fifi se speriară în aşa hal, încât tusti, se 
aruncară drept în pivniţă, pe sacii cu cartofi. 

— Vai de mine! tresări Momimama. Doi şoareci! S-au furişat în 
pivniţă! Smiorc, du-te şi du-le puţin lapte, te rog! 

Dar atunci Momimama zări valiza în faţa treptelor. „Au bagaj... 
chibzui Momimama. Ohoho, păi asta înseamnă c-au venit să stea!" 
Aşa că se duse să îl roage pe Momitata să mai facă două paturi... 
foarte, foarte mici. Între timp, Tofi şi Fifi se ascunseseră sub cartofi, 
numai ochii li se mai vedeau, şi aşteptau înfricoşate să li se întâmple 
ceva îngrozitor. 

— Cafeafi... murmură Fifi. 

— Vinefi cinevafi, sopti Tofi. Şşt, muscafi! Usa pivniţei se deschise cu 
un scartáit şi, în capul scărilor, apáru Smiorc, cu o lumânare într-o 
lábutá si o farfurie cu lapte în cealaltă. -Hei, unde sunteţi? întrebă el. 

Tofi şi Fifi se băgară şi mai adânc sub cartofi, strâns lipite una de 
cealaltă. 

— Vreţi lapte? întrebă Smiorc ceva mai tare. 

— Păcălealăfi! îi şopti Fifi lui Tofi. 

— Dacă gândiţi c-o să stau aici jumate de zi, vá-nselati! spuse atunci 
Smiorc enervat. Şi răutăcioşi, şi neíntelegátori! Şobolani prostánaci, 
nu puteau să intre frumos pe uşa din faţă?! Atunci Fifi, supărată 
foc, se oţări: 

— Sobolanfi eştifi tufi! 

— Ca să vezi, şi străini pe deasupra, spuse Smiorc. Mai bine o aduc 
pe Momimama. Smiorc încuie uşa pivnitei şi fugi în bucătărie. 

— Ei, au vrut lapte? îl întrebă Momimama. 

— Vorbesc străineza, răspunse Smiorc. Nu se-ntelege nimic din ce 
ZIC! 

— Cum suna? vru să ştie Momimama, care dezghioca cardamom 
împreună cu Emulul. 

— Sobolanfi eştifi tufi, aşa mi-au zis! spuse Smiorc. 

Momimama oftă: 

— Să vezi acum încurcături! Cum o să pot pricepe ce tort vor de ziua 
lor sau câte perne le trebuie în pátuturi? 

— Păi le învăţăm limba, cum altfel! zise Momi. Pare uşor. So-bo-lan- 
fi, tu-fi... 

— Cred că înţeleg ce zic, spuse Emulul. Cred că i-au zis lui Smiorc 
că-i un şobolan chel şi bătrân. Smiorc se înroşi şi dădu din umeri, 
încercând să pară nepăsător: 

— Du-te şi vorbeşte tu cu ei dacă eşti aşa de isteţ! îi aruncă el táfnos 
Emulului. Emulul se duse alene până la usa pivnitei şi strigă prietenos: 

— Bunfi venitfi, bunfi venitfi! 

Tofi şi Fifi scoaseră capul din grămada de cartofi şi îl priviră curioase. 

— Laptefi! Bunfi! continuă Emulul. Atunci Tofi şi Fifi urcară scările în 
fugă şi veniră în salon. 

Smiorc le cercetă pe îndelete şi constată că erau mult mai mici decât 
el, aşa că, simțindu-se mai bine dintr-odată, le spuse celor două 
micute vietáti, uitându-se de sus la ele: 

— Salutare, incántat de cunostintá! 

— Si noifi! salută Tofi la rândul său. 

— Avetifi cafeafi? întrebă Fifi. 

— Ce-au zis? vru să ştie Momimama. 

— Că le e foame, o lămuri Emulul. Si că tot nu le place mutra lui 
Smiorc! 

— Să le zici atunci, strigă Smiorc supărat, că n-am văzut în viaţa 
mea două mutre de guvizi ca ale lor! 

Am plecat! 

— Smiorcfi artágosfi, zise Emulul. Prostutfi! 

— Dar vá rog, poftiti la cafea! spuse Momimama agitatá si le fácu 
semn lui Tofi şi Fifi spre masa de pe verandă. 

Emulul le urmă, foarte mândru de noul lui rol de tălmaci. 

Şi uite-aşa se mutară Tofi şi Fifi în casa mominilor. Nu făceau prea 
multă gălăgie, mergeau de colo, colo, ţinându-se de mână, şi cárau 
după ele valiza peste tot. Dar, cum se făcu seară, începură să se agite 
şi să fugă în susul şi-n josul scărilor, în cele din urmă, se ascunseră 
sub covor. 

— Ce-i? întrebă Emulul. 

— Vinefi Gâramârafi! şopti Fifi. 

— Gáramára? Ce-i aia? întrebă Emulul, un pic speriat. 

Tofi făcu ochii mari, apoi rânji, arátándu-si dintisorii şi încercând să 
pară foarte fioroasă. 

— Reafi şi urâtăfi! zise Fifi. Încuiefi usafi! Emulul fugi degrabă la 
Momimama şi îi spuse: 

— Au zis că vine o gâramără rea şi urâtă şi că trebuie să încuiem 
toate uşile! 

— Bine, dar n-avem cheie decât la uşa de la pivniţă, spuse 
Momimama îngrijorată. Of, am zis eu c-o să ne trezim cu tot felul de 
încurcături... 

Şi plecă după Momitata, ca să-i povestească tárásenia cu nou- 
venitii. 

— Trebuie sá pregátim pusca si sá blocám usile cu mobile, spuse 
Momitata. O gáramárá asa de mare poate fi foarte periculoasá. O sá 
pun ceasul cu alarmă în salon, iar Tofi şi Fifi pot să doarmă sub patul 
meu. 

Însă Tofi şi Fifi se furişaseră deja într-un sertar şi nici gând să mai 
iasă de acolo. 

Momitata dădu din cap nemulţumit şi plecă să-şi ia puşca din 
magazia cu lemne. 

Era august şi începuse să se întunece mai devreme, iar grădina era 
plină de umbre negre, ca de catifea. Vântul şuiera mohorât prin 
pădure, iar licuricii îşi aprinseserá fácliile. 

Momitata se îndreptă spre magazia de lemne cu inima strânsă. Dacă 
Gáramárá se ascundea după vreun tufiş! Nici măcar nu ştia cum 
arată... şi, mai ales, cât era de mare. Când se întoarse, Momitata puse 
canapeaua în faţa uşii și zise: 

— Trebuie să lăsăm lumina aprinsă peste noapte! Toată lumea să fie 
pregătită, iar Unchiașul Puftabac să doarmă în casă în seara asta! 

Era groaznic de palpitant! Momitata ciocăni uşor în sertar şi spuse: 

— Vă apărăm, n-aveţi teamă! 

Dar din sertar nu se auzi nici pás. Atunci Momitata deschise cu grijă 
sertarul, să vadă dacă nu cumva Tofi şi Fifi fuseseră răpite. Insă 
micutele dormeau în pace, cu valiza alături. 

— Poate ar fi bine să mergem la culcare, totuşi, zise Momitata. Dar 
înarmaţi-vă! 

După multă agitaţie şi vorbărie, se duseră cu toţii în camerele lor şi, 
încet-încet, se lăsă tăcerea peste momicasă. Lampa cu gaz lumina 
singuratică în salon. 

Se făcu miezul nopţii. Apoi bátu de unu... Putin după două, Domnul 
Bizam se trezi şi, nu se ştie de ce, simţi că musai trebuie să coboare. 
Somnoros, dădu să iasă pe verandă şi, spre marea lui mirare, se trezi 
nas în nas cu canapeaua mare şi grea, aşezată de-a latul uşii. 

— Ce le mai dă prin cap! mormăi Domnul Bizam, încercând din 
răsputeri să dea canapeaua la o parte. 

Atunci sună alarma ceasului pe care Momitata îl pusese în salon. 

Cât ai clipi, casa se umplu de strigăte, împuşcături si tropáit. Dádurá 
cu toţii buzna în salon, înarmaţi care cu ce găsise: topoare, foarfece, 
pietre, lopeti, cuțite. Se holbară náuciti la Domnul Bizam. 

— Unde-i Gâramâra? 

— Aiurea, eu eram, spuse Domnul Bizam artágos. Voiam doar sá ies 
să mă uit pe-afará. Uitasem de gáramára voastră prostească. 

— Păi du-te atunci, fuguta! Da' sá nu ne mai sperii aşa! zise 
Fandosel şi deschise larg uşa de la intrare. 

Atunci o vázurá pe Gáramára. O văzură toţi. Stătea nemiscatá pe 
aleea cu nisip din faţa treptelor şi se uita ţintă la ei, cu ochi rotunzi şi 


goi. 

Nu era foarte mare si nu párea nici primejdioasá. Dar se vedea de la 
o postá cá era tare rea si cá nu avea niciun gánd sá plece prea 
curând. lar asta era înfiorător! 


| EIN 


Nimeni n-avu curaj s-o atace. Arátarea aşteptă o vreme, apoi 
dispăru în întunericul grădinii. Acolo unde stătuse, pământul 
îngheţase. 

Fandosel închise uşa şi se cutremură: 

— Bietele Tofi şi Fifi, spuse el. Emulule, ia vezi dacă sunt treze! Erau 
treze. 

— A plecatfi? întrebă Fifi. 

— Dormitifi liniştitefi! le îndemnă Emulul. Tofi oftá şi zise: 

— Ce binefi! 

Apoi traseră valiza mai aproape şi se culcară la loc. 

— Putem să mergem şi noi înapoi în pat? întrebă Momimama. 

— Da, mergeţi! zise Momi. Eu şi Unchiaşul Puftabac o să stăm de 
pază până răsare soarele. Dar n-ar fi rău să-ţi pui geanta sub pernă, 
aşa... ca să fii sigură! 

Rámasi singuri în salon, Momi şi Puftabac jucará poker până în zori. 
Cât despre Gáramára - nu se mai arătă în noaptea aceea. 

În dimineaţa următoare, Emulul intră îngrijorat în bucătărie şi spuse: 

— Am vorbit cu Tofi şi Fifi. 

— Şi acum ce mai e? oftă Momimama. 

— Gáramára vrea să le ia valiza. 

— Vai de mine, ce bestie! izbucni Momimama. Să le fure 
lucruşoarele?! 

— Da, de necrezut! întări Emulul. Atâta că... e puţin mai complicat. 
Se pare că valiza e a Gáramárei. -Hm, spuse gânditoare Momimama. 
Asta complică, într-adevăr, lucrurile. Hai să vorbim cu 

Fandosel, că el se pricepe să descurce itele în treburi din astea. 
Fandosel se arătă foarte interesat. 

— Mda, un caz deosebit! spuse el. Trebuie să ţinem şedinţă. Toată 
lumea să fie prezentă la tufele de liliac la ora trei, ca să lămurim 
situaţia. 

Era o după-amiază frumoasă şi caldă şi văzduhul era plin de 
minunate arome şi zumzet de albine. Grădina încântătoare era ca un 
uriaş buchet în culorile vii pe care vara târzie le aduce. 

Întinseră hamacul Domnului Bizam între tufe si prinserá de el o 
plácutá pe care scria: PROCUROR - PROCESUL GÂRAMÂREI. Asezat pe 
o ladă, cu o perucă din vată, Fandosel aştepta ceremonios. 

Nu încăpea îndoială că el era judecătorul. În faţa lui, aşezate după o 
bară de lemn, care era, fără doar şi poate, boxa acuzaților, Tofi şi Fifi 
mâncau cireşe. 

— Eu vreau să fiu procurorul! zise Smiorc (nu uitase că Tofi şi Fifi îl 
făcuseră „şobolan chel şi bătrân"). 

— Atunci eu o să fiu avocatul lor, spuse Emulul. 

EFL EG YAZA (2. m 


MM 
det Q 
— Şi eu? vru să ştie Domnița Fandosica. 

— Tu esti... juratul, vocea cetățenilor! răspunse Fandosel. Familia 
mominilor o sá fie martorii. lar Unchiasul poate sá fie grefierul. Dar, 
Puftabac, te rog sá ¡ei notite temeinic despre decursul procesului! 

— Si Gáramára de ce n-are avocat? intrebá Smiorc. 

— Pentru cá n-are nevoie! ráspunse Fandosel. Valiza e a ei. Pe locuri, 
fiti gata, start! strigá el apoi si bátu de trei ori cu ciocánelul ín ladá. 

— Pricepifi ce facfi? întrebă Tofi. 

— Delocfi! ráspunse Fifi si scuipá un sámbure de cireasá drept spre 
judecátor. 

— Sá vorbiti cánd vá-ntreb eu! se rátoi Fandosel. Ráspundeti cu da 
sau nu. Nimic altceva! Valiza în cauză e a voastră sau a Gâramârei? 

— Dafi! răspunse Tofi. 

— Nufi! răspunse Fifi. 

— Notează că se contrazic! ţipă Smiorc. Fandosel bătu în ladă: 

— Linişte, vă rog! strigă el. Vă mai întreb o ultimă dată - a cui e 
valiza? 

— A noastrăfi! răspunse Fifi. 

— Au zis că a lor e, tálmáci Emulul. Azi-dimineatá ziceau că nu. 

— Aha, păi atunci nu trebuie să i-o dăm Gáramárei, spuse Fandosel 
uşurat. Deşi... e păcat de toate pregătirile pe care le-am făcut. 

Tofi se întinse şi îi şopti ceva Emulului. 

— Tofi zice că doar conținutul valizei e al Gáramárei, spuse el. 

— Ha! sări Smiorc. Bănuiam eu! Atunci e clar, ce sá mai! Gáramára 
îşi ia înapoi Conţinutul, iar feţele de guvid păstrează valiza. 

— Ba nu-i clar deloc! strigă Emulul cu hotărâre. Nu contează cine-i 
proprietarul Conţinutului, întrebarea e cine are dreptul la acest 
conţinut! Lucrul potrivit la locul potrivit! Aţi văzut-o pe Gáramára 

asta. Si vă întreb eu acum - arăta ca una care ar avea dreptul la 
Conţinut? 

— Ai dreptate! spuse Smiorc uluit. Eşti istet foc! Dar gándeste-te ce 
singură se simte biata Gâramâra când ştie că nimeni n-o place şi ea 
însăşi urăşte pe toată lumea. Poate că-i singura ei avere, Conţinutul 
ăsta, şi noi vrem să i-o luăm! Singură în noapte, alungată de toţi, 
continuă Smiorc cu o voce tremurătoare, lipsită de singura ei avutie 
de către unele ca Tofi şi Fifi... 

Smiorc îşi suflă nasul zgomotos şi nu mai putu continua. Fandosel 
ciocăni în ladă: 

— Gâramâra n-are nevoie de apărare, spuse el. În plus, punctul tău 
de vedere e subiectiv, iar al Emulului, la fel. Să poftească martorii! 
Aveţi cuvântul! 

— Ne sunt dragi Tofi şi Fifi, cuvântară mominii. Gáramára nu ne-a 
plăcut de la bun început şi ar fi păcat să i se dea ei Conţinutul! 

— Dreptatea e dreptate! zise Fandosel solemn. Trebuie să fiţi cinstiţi! 
Mai ales pentru că Tofi şi Fifi nu par să priceapă diferenţa dintre bine 
şi rău. Aşa s-au născut şi n-avem ce să le facem. Domnul procuror are 
ceva de adăugat? 

Însă Domnul Bizam adormise în hamac. 

— Eh, zise Fandosel. Pesemne că oricum nu-l interesa. înainte să dau 
verdictul, vreau să ştiu dacă s-au pronunţat toate părţile. 

— Scuze, spuse juratul, dar n-ar ajuta la clarificarea situaţiei să ştim 
ce este, de fapt, Conţinutul? Tofi sopti din nou ceva. Emulul încuviinţă. 

— E secret! spuse el. Tofi şi Fifi susţin că e cel mai frumos lucru de 
pe lume, iar Gáramára zice că-i cel mai de preţ! 

Fandosel dădu nemulţumit din cap şi se încruntă: 

— Un caz dificil... spuse el. Tofi şi Fifi au gândit bine, dar au acţionat 
greşit. Dreptatea trebuie să învingă! Trebuie să mă gândesc. Linişte în 
sală, vă rog! 

Toată lumea tăcu chitic. Nu se mai auzea decât bázáitul albinelor 
printre copacii grădinii ce se perpelea în soarele arzător. 

Brusc, o adiere ca de gheaţă înfiora firele de iarbă. Soarele se 
ascunse după un nor şi grădina se făcu dintr-odată cenuşie. 

— Ce-a fost asta? se miră Unchiaşul Puftabac, ridicând creionul de 
pe foaia de hârtie pe care nota conştiincios. 

— S-a întors... şopti Domnița Fandosica. Aşezată pe iarba îngheţată, 
Gáramára se holba la ei. Işi mută apoi încet privirea spre Tofi şi Fifi. 
Incepu să mârâie şi se apropie greoaie. 

— Ajutorfi! ţipă Tofi. Fricăfi! 

— Opreşte-te, Gâramâro! îi strigă Fandosel. Am ceva să-ţi spun! 
Gáramára se opri. 

— Gata, m-am gândit! Ce-ai zice dacă Tofi şi Fifi ar cumpăra 
Conţinutul valizei? Cât vrei pe el? 

— Mult! răspunse Gâramâra, cu vocea ei de gheaţă. 

— Muntele meu de aur de pe insula forfoteilor ajunge? întrebă 
Fandosel. Gâramâra dădu din cap că nu. 

— Brrr, ce frig s-a făcut! zise Momimama. Mă duc să iau un şal, 
adăugă ea şi o luă spre casă prin iarba îngheţată. 

Ajunsă pe verandă, Momimamei îi veni o idee. Se însufleţi deodată şi 
ridică pălăria Vrăjitorului. De i-ar plăcea Gâramărei... Se întoarse apoi 
la locul judecății, puse pălăria pe iarbă şi spuse: 

— Uite, Gáramáro, cel mai de preţ lucru din Valea Mominilor! Dac-ai 
şti ce poate ieşi din pălăria asta! Norişori frumoşi cu care te poţi 
plimba, sirop de zmeură şi pomi plini de roade! Singura pălărie de 
vrăjitor din lume! 

— Dovedeşte! zise Gáramára dispretuitoare. Momimama puse 
câteva cireşe în pălărie. 

Toată lumea aştepta cu sufletul la gură. 

— Sper să nu iasă ceva îngrozitor, îi şopti Unchiaşul Puftabac 
Emulului. 

Avură însă noroc. Când Gáramára se uită în pălărie, era plină cu 
rubine. 

— Vezi? zise Momimama bucuroasă. îţi dai seama ce poate ieşi dacă 
pui un dovleac, de pildă! 

Gáramára se uită la pălărie. Apoi la Tofi şi Fifi. Apoi din nou la 
pălărie. Era limpede că tot cântărea ce să facă. 

În cele din urmă, arătarea luă pălăria Vrăjitorului şi, fără o vorbă, se 
îndepărtă ca o umbră cenusie şi rece. Şi nici că s-au mai întors în 
Valea Mominilor, nici Gáramára, nici pălăria Vrăjitorului. 

Culorile grădinii se înviorară pe dată şi vara continuă, cu zumzetele 
şi miresmele ei. 

— Bine c-am scăpat de pălărie! spuse Momimama. De data asta s-a 
dovedit folositoare! 

— Dar norişorii noştri erau dráguti... zise Smiorc. 

— Şi ce frumos ne-am jucat de-a Tarzan în junglă, spuse şi Momi 
melancolic. 

— Călătoriefi spâncenatăfi! zise Fifi veselă şi ridică valiza, care 
fusese tot timpul în boxa acuzaților. 

— Fenomenalfi! spuse Tofi şi o luă pe Fifi de mână. 

Porniră spre momicasă, iar ceilalţi rămaseră năuci pe loc, uitându-se 
lung după ele. 

— Acum ce-au mai zis? 

— Bună ziua, cam aşa ceva... tálmáci Emulul. 

Care este foarte lung si în care ni se descrie călătoria Unchiasului 
Puftabac, ni se dezvăluie continutul valizei misterioase, în care aflăm 
cum şi-a găsit Momimama geanta pierdută şi, de bucurie, a organizat 
o mare petrecere şi cum Vrăjitorul soseşte, în sfârşit, în Valea 
Mominilor 


Era sfârşitul lui august. Bufnitele buhuiau noaptea şi stoluri mari de 
lilieci dădeau tăcute roată grădinii. în pădure licuricii roiau peste tot, 
iar marea fremáta neliniştită. Întreaga natură părea tulburată, în 
aşteptare, iar luna era mare, de un galben aprins. Lui Momi îi 
plăcuseră întotdeauna acele ultime zile de vară, nu ştia prea bine de 
ce. 

Freamătul vântului şi al mării era altfel, un aer de schimbare plutea 
peste tot. Copacii încremeniseră în aşteptare. 

„Oare se întâmplă ceva neobişnuit?" se gândi Momi. 

Se trezise, dar rămăsese în pat, cu ochii în tavan. „Hm, trebuie că-i 
încă devreme. O să fie soare azi..." cugetă el mai departe. 

Intoarse apoi capul şi văzu că patul Unchiasului Puftabac era gol. Si, 
în aceeaşi clipă, auzi semnalul secret, o fluierătură lungă şi două 
scurte, ceea ce însemna: „Ce planuri ai azi?" 

Momi sări numaidecát din pat şi se uită pe fereastră. Grădina încă 
motáia în umbră şi răcoare, iar Puftabac aştepta. 

— Hei, hei! strigă Momi încetişor, ca să nu-i trezească pe ceilalţi, şi 
cobori pe scara din frânghie. 

Salutare! 

— Salut, salut! răspunse Puftabac. Porniră spre râu şi se aşezară pe 
balustrada 

podului, bălăngănindu-şi picioarele deasupra apei. între timp, 
soarele se ridicase deasupra copacilor şi le bătea drept în ochi. 

— Aşa stăteam şi astă-primăvară, zise Momi. Când am ieşit noi doi 
de la hibernat şi ceilalţi încă dormeau. 

Unchiasul încuviinţă, mesterind la bárcutele lui din trestie, pe care 
apoi le lăsa să plutească la vale pe râu. 

— Încotro se duc? întrebă Momi. 

— Spre locuri unde eu n-am ajuns, ráspunse Puftabac, uitándu-se 
după micile ambarcaţiuni ce dispáreau, una după cealaltă, în cotul 
râului. 

— Încărcate cu mirodenii, dinţi de rechin şi smaralde, zise Momi. 
Unchiasul oftă. 

— Mă întrebai ce am de gând să fac azi? Tu? Ai pus ceva la cale? 
întrebă Momi. 

— Da, răspunse Puftabac. Am pus ceva la cale... de unul singur... 

Momi se uită îndelung la Unchiaş şi, într-un târziu, zise: 

— Vrei să pleci... Puftabac dădu din cap că da. 

Rămaseră asa o vreme, tot bălăngănindu-şi picioarele, fără sá 
scoată o vorbă. Râul curgea neostenit, spre acele locuri îndepărtate 
unde Unchiaşul Puftabac tânjea să ajungă şi către care avea să 
călătorească singur-singurel. 

— Când pleci? întrebă Momi. 

— Numaidecât! răspunse Puftabac şi aruncă în apă deodată restul de 
bárcute pe care le făurise. 

Se dádu jos de pe balustrada podului si adulmecá aerul diminetii. Era 
o zi bună pentru cutreierat. 

Culmea munţilor se contura roşiatică în lumina răsăritului, iar 
cărarea ce i se aşternea înainte ducea hăt, până acolo sus, şi dispărea 
în spatele stâncilor, coborând, pesemne, spre vreo altă vale şi urcând 
apoi din nou spre alte culmi... 

Momi se uită în timp ce Puftabac îşi împacheta cortul. 

— Şi o să stai mult? îl întrebă el pe Unchias. 

— Nu, răspunse Puftabac. Mă întorc în prima zi de primăvară şi fluier 
sub fereastră. Un an trece repede! 

— Da, zise Momi. Drum bun! 

— Cu bine! spuse Unchiaşul. 

Momi rămase pe pod, uitându-se după Puftabac, care se făcu tot mai 
mic în depărtare, până când dispăru printre meri şi mesteceni. Apoi 
auzi însă muzicuta Unchiasului. 

„Toate vietuitoarele pădurii şi-au prins fundă-n coadă! E vesel 
Puftabac..." îşi zise Momi. 

Muzica se auzi tot mai slab, apoi pieri. Atunci Momi porni încet spre 
casă, prin grădina udă de rouă. Pe trepte le găsi pe Tofi şi Fifi, care, 
făcute ghem, se încălzeau la soare. 

— Salutfi! zise Tofi. 

— Salutare! răspunse Momi, care acum înţelegea limba lor (cu toate 
că-i era greu s-o vorbească). -Ai bocitfi? întrebă Fifi. 

— As! răspunse Momi. Puftabac a plecat. 

— Tristfi, zise înţelegătoare Tofi. Bucurosfi un picfi dacăfi daifi pupicfi 
la Tofi? 

Momi îi dădu lui Tofi un pupic pe nas, dar asta nu páru să-l 
înveselească defel. Atunci Tofi si Fifi îşi apropiará capetele si susotirá 
o vreme. Apoi Fifi anunţă solemn: 

— Îţi arătămfi Continutulfi! 

— Din valiză? se miră Momi. 

Tofi şi Fifi încuviinţară cu însufleţire. 

— Vinofi, vinofi! îl chemară ele pe Momi şi o zbughiră în tufişuri. 

Momi se târî în patru labe după ele. Acolo, în inima hátisului, Tofi si 
Fifi îşi făcuseră o ascunzătoare, decoraseră frumos în jur cu pene şi 
pietre albe şi atârnaseră scoici pe rămurele. Era bine ferită de orice 
privire - nimeni n-ar fi ghicit, trecând pe lângă tufişuri, că acolo era 
ascunzişul lor tainic. La loc de cinste, pe un covoraş de rafie, era 
aşezată valiza. 

— Covoraşul Domniței Fandosica! zise Momi. îl tot căuta ieri! 

— Da, spuse Fifi. L-am gásitfi, eafi nu ştiefi! 

— Hm, zise Momi. Di îmi aaa ce-i în valiză au ba? 


SRA Al 

Tofi şi Fifi încuviinţară încântate. Se puseră de o parte şi de cealaltă 
a valizei şi începură să numere foarte serioase. 

— Unfi! Doifi! TREI FI! strigară ele şi pac, deschiseră valiza. 

— Măi să fie! se minună Momi. întregul ascunziş se umplu de o 
lumină blândă, roşiatică. în valiză era un rubin, mare cât un cap de 
panteră, strălucitor ca un apus de soare, viu ca focul, cu licăriri de 
lumină oglindită pe ape. 

— Placefi? întrebă Tofi. 

— Da, răspunse Momi cu o voce gâtuită. 

— Nu maifi plângifi, da? zise Fifi. Momi dădu din cap că nu. 

Tofi şi Fifi oftară uşurate şi se aşezară să se uite la uluitoarea piatră 
prețioasă. Se tot holbară tácute o vreme, ca vrájite. 

Rubinul îşi schimba nuanțele neîncetat. Uneori era deschis la 
culoare, cu licăriri rozalii, precum un vârf de munte acoperit de omăt, 
în lumina răsăritului. Apoi tăioase sclipiri de un roşu aprins, ca focul, 
izbucneau din inima pietrei şi rubinul semăna cu o lalea neagră, cu 
stamine ca nişte mici scântei. 


69 |pălăriavrăjitorului jansson 


— Ooo, de-ar vedea Puftabac! zise Momi. 

Rămase cu ochii atintiti asupra rubinului. Timpul parcă se scurgea 
mult mai încet, iar gândurile mominului erau tot mai márete, într-un 
târziu spuse: 

— Ce frumos! Pot să mai vin şi altă dată sá mă uit la el? 

Însă Tofi şi Fifi nu-i răspunseră. 

Momi ieşi din ascunzătoare, în lumina palidă a zilei. Se simţea puţin 
ametit şi fu nevoit sá se aşeze pe iarbă să-şi vină în fire. „Măi să fie! 
îşi zise el. Pun pariu că ăsta-i Rubinul Regelui pe care Vrăjitorul îl 
caută pe Lună. Şi, când colo, e în valiza lor... De necrezut!" 

Momi căzu pe gânduri. Nu băgă de seamă când Domniţa Fandosica 
veni şi se aşeză lângă el. După un timp, Fandosica îl atinse uşurel pe 
vârful cozii. 

— A, tu erai! tresári Momi. Domnița Fandosica zâmbi. 

— Mi-ai văzut noua coafură? îl întrebă ea şi întoarse capul să-i arate. 

— Aoleu! îi scăpă lui Momi. 

— Ei, îţi zburdă mintea creanga! spuse Domnița Fandosica. la zi, ce 
te frământă? 

— Floricica mea dragă, nu pot să-ţi spun, se posomori Momi. Inima 
mi-e grea, căci Unchiasul Puftabac a pornit la drum. 

— Nu mai spune! se miră Domnita Fandosica. 

— Ba da. Şi-a luat rămas-bun... doar de la mine, n-a mai trezit pe 
nimeni altcineva, zise Momi. 

Rămaseră aşezaţi pe iarbă. Soarele se ridica încet pe cer şi razele lui 
îi învăluiră în căldură. Smiorc şi Fandosel apărură pe verandă. 

— Salutare! îi întâmpină Domnița Fandosica. Ştiţi că Unchiasul a 
plecat spre miazăzi? 

— Fără mine?! se supără Smiorc. 

— Uneori e bine să fii singur, îl împacă Momi. Eşti încă prea mic să- 
ntelegi. Unde sunt ceilalţi? -Emulul a plecat la cules de ciuperci, spuse 
Fandosel. lar Domnul Bizam şi-a mutat hamacul în casă, zice că se 
lasă frigul noaptea. lar maică-ta e foarte prost dispusă azi, să ştii! 

— Supărată sau tristă? întrebă Momi uimit. 

— Mai degrabă tristă, zic eu, răspunse Fandosel. 

— Atunci trebuie să mă duc degrabă în casă, spuse Momi şi se ridică. 
Mă şi sperii! 

O găsi pe Momimama aşezată pe sofaua din salon. Părea tare 
nefericită. 

— Ce s-a întâmplat? o întrebă Momi. 

— Ceva îngrozitor, dragul meu! răspunse Momimama. Mi-a dispărut 
geanta! Nu mă descurc fără ea. 

Am căutat peste tot, dar în zadar! 

— îngrozitor, într-adevăr! întări Momi. Trebuie s-o găsim! 

Şi se puseră cu toţii pe căutat, mai puţin Domnul Bizam, care refuză 
cu încăpățânare să ajute: -Dintre toate lucrurile netrebuincioase de pe 

lume, gásesc cá gentile sunt cele mai nefolositoare. Dacá te gándesti 
bine, timpul se scurge si zilele se petrec la fel, fie că dumneata ai 
geantă au ba! filozofă el. -Ba aş zice că nu-i deloc totuna! spuse 
Momitata. Mi se pare tare ciudat să n-aibă geantă, nu cred c-am 
văzut-o vreodată fără! 

— Aveai multe lucruri în ea? întrebă Fandosel. 

— Nu, răspunse Momimama. Doar strictul necesar pentru orice 
situaţie - şosete, caramele, sârmă, prafuri de stomac şi aşa mai 
departe. 

— Şi ce ne dai dacă o găsim? vru să ştie Smiorc. 

— Ce vreţi voi! răspunse Momimama. Facem o petrecere mare şi 
puteţi să mâncaţi doar prăjituri la cină şi n-o să bat pe nimeni la cap 
să se spele sau să se culce devreme! 

Atât le trebui să audă! Continuară căutarea cu puteri înzecite. 
Răscoliră toată casa. Se uitară sub paturi şi covoare, în cuptor şi în 
pivniţă, în mansardă şi pe acoperiş. Scormoniră prin toată grădina, 
cotrobăiră în magazia cu lemne şi se duseră chiar şi până la râu. Nici 
urmă de geantă! 

— Nu cumva te-ai suit cu ea în copac sau ai avut-o cu tine când te- 
ai scăldat? o descusu Smiorc. 

— Nu! răspunse Momimama. Of, tare-s necăjită! 

— Trimitem o telegramă! veni Fandosel cu ideea. 

Zis şi făcut. Telegrama plecă de-ndată, cu două ştiri de mare 
importanţă: 


UNCHIAŞUL PUFTABAC A PĂRĂSIT VALEA MOMINILOR! 


Plecare misterioasă în zori! 
lar dedesubt, cu litere şi mai mari: 


GEANTA MOMIMAMEI A DISPĂRUT! 


Niciun indiciu! Căutarea continuă! Recompensă - nemaipomenită 
petrecere de august! 

De-ndată ce se duse vestea, se iscă zarvă mare în pădure, sus pe 
munte şi pe malul mării. Toate vietátile plecară în căutare. Doar 
bătrânii şi cei neputincioşi rămaseră acasă şi toată Valea Mominilor 
răsună de strigăte şi alergătură. 

— Ohoho, ce mai tevatură! zise Momimama, dar nu se poate spune 
că nu era mulţumită. 

— Ce cautăfi? întrebă Fifi. 

— Geanta mea, ce altceva?! răspunse Momimama. 

— Aiafi neagrăfi? întrebă Tofi. Cu patrufi buzunărelefi? 

— Ce-ai spus? întrebă Momimama, prea neliniştită să poată asculta 
cu atenţie. 

— Geantafi neagrăfi, cu patrufi buzunărelefi, repetă Tofi. 

— Da, da, aceea, zise Momimama. Mergeţi si vă jucaţi, micutelor, nu 
vă faceţi griji pentru mine! 

— Ce zicifi? zise Fifi când ieşiră în grădină. 

— Nu-mi p/acefi s-o vădfi necăjităfi, spuse Tofi. 

— Păi... să i-o dămfi înapoifi, oftă Fifi. Darfi ce binefi se dormeafi în 
buzunărelefi... 

Tofi şi Fifi se duseră la ascunzătoarea din tufişuri, pe care încă n-o 
descoperise nimeni, şi scoaseră geanta Momimamei de sub o tufă de 
trandafiri. 

Ceasul bătea de douăsprezece fix când Tofi şi Fifi străbătură grădina, 
trăgând geanta după ele. Şoimul fu primul care le văzu şi plecă să 
răspândească vestea în Valea Mominilor. O nouă telegramă dădu 
tuturor de ştire că: 


GEANTA MOMIMAMEI RECUPERATĂ! 


Tofi şi Fifi au găsit-o! Scene emotionante acasă la momini! 

— Nu-mi vine să cred! se bucurase Momimama. Ooo, ce minunat! 
Unde aţi găsit-o? 

— In tufisfi, ráspunsese Tofi. Ce binefi se dormeafi în eafi... 

Dar, chiar în clipa aceea, căutătorii dăduseră cu toţii buzna în casă şi 
Momimama n-a aflat niciodată că Tofi şi Fifi îi folosiseră geanta pe 
post de culcuş (şi poate mai bine că n-a aflat...). 

Pe urmă nimeni nu se mai gândi la altceva decât la petrecerea din 
seara aceea. Totul trebuia să fie gata până să răsară luna. Ce bucurie 
să pregăteşti o mare petrecere când ştii cu siguranţă că o să fie 
frumos şi când invitaţii sunt chiar cei pe care ţi-i doreşti! 

Până şi Domnul Bizam se arătă interesat: 

— Vă trebuie multe mese! îi sfătui el. Şi mari, şi mici. Să le răspândiţi 
peste tot, în cele mai neaşteptate locuri, căci toată lumea o să se 
vânture de colo, colo, n-o să stea nimeni țintuit pe un scaun toată 
noaptea. Ba mă tem c-o să mişune peste tot, mai rău decât de obicei. 
Şi, la început, trebuie să puneţi pe masă tot ce aveţi mai de soi. Mai 
târziu nu mai contează ce le daţi să mănânce, că vor fi deja 
binedispusi. Şi nu-i plictisiti cu parade şi cântece şi alte chestii din 
astea, lásati-i pe ei să-şi facă programul după cum poftesc! 

După ce le-a împărtăşit aceste uimitoare sfaturi de viaţă, Domnul 
Bizam s-a retras în hamacul lui, să citească din cartea lui, Despre 
inutilitatea tuturor lucrurilor pe lume. 

— Cu ce să mă-mbrac? întrebă emotionatá Domnița Fandosica. ŞI 
ce-mi pun în păr? Podoaba albastră, din pene, sau diadema de perle? 

— Pune-ţi penele! zise Momi. Doar pene, la urechi şi la glezne. Si, 
poate, două, trei în vârful cozii. 

— Mulţumesc! spuse Fandosica si o zbughi. La uşă fu gata sá se 
ciocnească de Fandosel, care ieşea cu braţele încărcate de lampioane 
din hártie coloratá. 

— Hei, uită-te pe unde mergi! strigă el. Storcesti lampioanele! De-as 
putea pricepe vreodatá la ce sunt bune surorile! adáugá el enervat si 
se duse sá atárne lampioanele ín pomii din grádiná. 

Între timp, Emulul pregătise felurite focuri de artificii: ploaie de stele, 
dragoni, foc bengal, fântâni de argint şi rachete cu reacţie. 

— Nu ştiu cât mai rabd s-aştept! zise Emulul cu însufleţire. Nu putem 
s-aprindem măcar una, doar aşa... de probă? 

— Nu se văd în lumina zilei, spuse Momitata. Dar, dacă vrei, poţi să 
iei o petardă şi s-o aprinzi în pivniţă. 

Momitata pregătea butoaiele cu punci. Puse stafide şi migdale, flori 
de nufár zaharisite, ghimbir, zahăr şi floare de nucsoará, câteva lămăi 
si vreo doi litri de lichior de scoruse, pentru o savoare... 

specială. 

Din când în când gusta, să vadă cum a ieşit. Era foarte bun! 

— Păcat că n-avem muzică, zise Smiorc. Unchiaşul Puftabac a plecat. 

— Lasă că punem cutia muzicală, spuse Momitata. Se rezolvă! Şi, 
când dăm noroc a doua oară, în cinstea lui Puftabac să fie! 

— Şi prima oară în cinstea cui? întrebă Fandosel, plin de speranţă. 

— A lui Tofi a lui Fifi, bineînţeles! răspunse Momitata. 

Pregătirile nu mai conteneau. Locuitori din întreaga vale, din pădure, 
de pe munţi şi de pe malul mării soseau cu braţele încărcate cu 
mâncare şi băuturi, iar mesele din grădină erau deja pline de bunátáti. 
Grămezi uriaşe de fructe arătoase, farfurii pline cu sandviciuri, iar pe 
mesele mai mici de sub tufe erau aranjate frumos nuci, buchetele de 
flori, morcovi sălbatici, spice de grâu, boabe de mure şi zmeură trase 
pe paie. Momimama amesteca aluatul pentru clătite în cadă, căci nu 
avea îndeajuns de multe castroane. Aduse din pivniţă unsprezece 
borcane mari cu dulceaţă (cel de-al doisprezecelea crăpase când 
Emulul aprinsese petarda, dar nu-i bai, căci Tofi şi Fifi linseseră 
aproape tot). 

— De necrezutfi! spuse Tofi. Atâtafi zarvăfi în cinsteafi noastrăfi! 

— Da, greufi de înțelesfi! întări Fifi. 

Tofi şi Fifi fură aşezate la loc de cinste, la masa cea mai mare. 

Când se lăsă seara, aprinseră lampioanele, iar Emulul bătu gongul, 
ceea ce însemna: „Să-i dăm drumul!" 

La început toată lumea era foarte serioasă. 

Se îmbrăcaseră în cele mai frumoase straie şi nu prea se simțeau în 
largul lor. Se salutau unii pe alţii, făceau cuviincioase plecăciuni şi 
spuneau „Ce noroc că nu plouă!" şi „Ce bine că s-a găsit geanta!" 
Nimeni n-avea curaj să se aşeze. 

Momitata tinu un mic discurs, în care le spuse tuturor de ce ţineau 
petrecerea şi le mulţumi lui Tofi şi lui Fifi. Apoi spuse ceva despre 

scurta vará nordicá si li indemná sá se bucure de zilele frumoase. Pe 
urmă începu să vorbească despre copilăria lui. 

Atunci sosi Momimama cu o roabă plină cu clătite și toată lumea 
începu să aplaude. Petrecerea se însufleţi pe dată. Intreaga grădină, 
ba nu, întreaga vale era plină de másute luminate. Licuricii roiau 
peste tot, iar lampioanele agátate în copaci se legănau în adierea 
nopţii ca nişte fructe mari şi frumoase. 

Artificiile-rachetă tásnirá spre cerul de august şi sus, sus de tot, 
explodară într-o ploaie de stele albe, care se lăsă încet asupra Văii 
Mominilor. 

Toate vietátile îşi ridicară boturile spre nemaipomenitul spectacol şi 
izbucniră în urale. Ooo, era tare frumos! 

Veni rândul fântânii de argint, apoi focul bengal se înălţă deasupra 
copacilor! lar pe poteca din grădină, Momitata aducea rostogolind un 
butoi cu punci. Toată lumea veni în fugă, cu paharele pregătite, iar 
Momitata le umplu cu vârf pe toate: pahare, căni şi castroane, cupe 
din scoarță de mesteacăn, cochilii de scoici şi cornete din frunze. 

— Trăiască Tofi şi Fifi! răsună întreaga vale. Uraaa! Uraaa! Uraaa! 

— Urafi! tipará Tofi şi Fifi. 

Apoi Momi se sui pe un scaun şi spuse solemn: 

— Ridic acum paharul în cinstea Unchiaşului Puftabac, care rátáceste 
spre miazăzi, singur, dar cu siguranţă la fel de fericit ca noi toţi. Să-i 
urăm să găsească loc bun pentru ridicat cortul şi să aibă mereu inima 
uşoară! 

Şi, din nou, toată suflarea închină paharele. 

— Ai vorbit frumos! îl lăudă Domnița Fandosica pe Momi când se 
aşeză. 

— Ei, da, zise Momi sfios. Dar m-am pregătit dinainte! 

Momitata aduse cutia muzicală şi o boxă uriaşă. Cât ai clipi, valea se 
umplu de muzică, dántuit, topáieli, piruete, tropăituri şi zbántuialá. 
Duhurile copacilor dansau în văzduh, cu părul fluturând. Până şi 
şoricei tepeni de picioare ieşiră la dans. 

— Îmi acorzi, te rog, acest dans? zise Momi şi făcu o plecăciune în 
faţa Domniței Fandosica. 

Când ridică privirea, Momi văzu un glob strălucitor deasupra 
vârfurilor copacilor. 

Era luna de august. Mai mare decât oricând, se arătă pe cerul nopţii, 
galben-portocalie şi un pic franjurată pe margini, ca o caisă în 
compot. Razele ei palide aruncară tainice umbre asupra Văii 
Mominilor. 

— În seara asta i se văd şi craterele, spuse Domnița Fandosica. Uite! 

— Tare pustiu trebuie să fie, zise Momi gânditor. Bietul Vrăjitor... 
Rătăceşte pe-acolo tot căutând! 

— De-am avea un binoclu bun, poate că l-am putea vedea, spuse 
Fandosica. 

— Da... zise Momi. Dar acum sá dansám! Si petrecerea continuá si 
mal abitir. 

— Obositáfi? întrebă Fifi. 

— Nu, răspunse Tofi. Mă gândeamfi... Toatáfi lumeafi a fostfi tarefi 
drágutáfi cu noifi. Aş vreafi să le facemfi o bucuriefi! 

Tofi şi Fifi şuşotiră o vreme, apoi dădură din cap încântate, după care 
continuară să şopocăiască. 

Se băgară apoi în ascunzătoarea lor şi scoaseră valiza. 

Trecuse de mult de miezul nopţii când grădina se umplu deodată de 
o lumină roşie ca focul. Petrecăreţii se opriră din dans, crezând că e 
timpul pentru un alt foc de artificii. Dar nu erau decât Tofi şi Fifi, care 
deschiseseră valiza. Rubinul Regelui strălucea în iarbă, mai frumos ca 
niciodată. Focurile, lampioanele, până şi luna păliră în faţa uluitoarei 
străluciri. Tácuti si cu răsuflarea tăiată, invitaţii se îngrămădiră în jurul 
sclipitoarei nestemate. 

— Ce minune! izbucni Momimama. Smiorc oftă din rărunchi: 

— Ce noroc pe Fifi şi Tofi! 

Rubinul Regelui strălucea ca un ochi roşu pe Pământul cufundat în 
noapte, iar Vrăjitorul o zări de sus, de pe Lună. Obosit şi descurajat de 
zadarnicele-i căutări, tocmai se aşezase pe marginea unui crater să 
se odihnească, în timp ce pantera neagră dormea pe undeva, pe 
aproape. 

Vrăjitorul îşi dădu seama imediat ce era punctul roşu pe care îl 
văzuse pe Pământ. Era cel mai mare rubin din lume, Rubinul Regelui, 
pe care îl căutase preţ de sute de ani! Sări numaidecât în picioare şi, 
cu ochi sfredelitori, cercetă locul unde zărise piatra prețioasă, în timp 
ce îşi punea mánusile şi îşi lega mantia peste umeri. Aruncă nepăsător 
toate giuvaierele pe care le adunase până atunci, căci nu mai avea 
ochi decât pentru nepretuitul rubin, la care avea să ajungă în mai 
puţin de o jumătate de oră. 

Pantera se înălţă în văzduh, cu stăpânul în spinare, gonind prin 
spaţiul cosmic mai iute decât lumina. Meteoriti le tăiau calea sfârâind 
şi praf de stele se lipea de mantia Vrăjitorului întocmai ca zăpada 
spulberată. 

Jos, departe, scânteia roşie a rubinului se înteţi. Vrăjitorul se îndreptă 
întins spre Valea Mominilor. Cu un ultim salt moale, pantera ateriza pe 
un vârf de munte. 

Locuitorii văii amutiserá, fermecati în faţa Rubinului Regelui. Li se 
părea că văd aievea, în lucirile lui de foc, cele mai frumoase şi mai 
îndrăzneţe gânduri şi împliniri ale vieţii lor şi simțeau un dor nesfârşit 
să facă din nou toate acele lucruri. Momi îşi aminti de plimbările în 
miez de noapte cu Unchiaşul Puftabac, iar Domniţa Fandosica retráia 
aventura cuceririi reginei de lemn. Momimama visa cu ochii deschişi 
că se afla din nou pe limba de nisip cald de pe insula forfoteilor, 

privind fericită cerul printre florile de limba-pestelui care se legánau 
jucăuşe în adierea brizei. 


şoarece mic şi alb, cu ochi roşii, ieşi din pădure şi se apropie în fugă 
de Rubinul Regelui. După el venea agale o pisică neagră ca smoala, 
care se opri şi se întinse în iarbă. 

Nimeni nu ştia să locuiască vreun şoarece alb sau vreo pisică neagră 
în Valea Mominilor. 

— Pis, pis, pis! zise Emulul. 

Pisica însă clipi leneş şi nu catadicsi să răspundă în vreun fel. 

— Bună seara, vere! spuse şobolanul-negustor. Şoarecele alb îl privi 
lung cu ochii lui roşii şi deloc prietenoşi. 

Momitata ieşi în întâmpinarea nou-venitilor cu cupe pline cu punci, 
dar aceştia nu îl băgară în seamă. 

Un aer de nelinişte se abătu asupra văii. Petrecáretii începură să 
şuşotească îngrijoraţi, întrebându-se ce se întâmpla. Speriate, Tofi şi 
Fifi puseră degrabă rubinul în valiză şi o închiseră. Dar, când să plece 
cu nepretuita lor comoară, şoarecele alb se ridică pe labele din spate 
şi începu să crească. 

Se făcu mare cât momicasa. Apoi începu să se preschimbe - era 
Vrăjitorul, cu mănuşi albe şi ochi roşii. Când termină de crescut, se 
aşeză pe iarbă, uitându-se ţintă la Tofi şi Fifi. 

— Mosfi urâtfi, cară-tefi! se stropşi Fifi. 

— Unde aţi găsit Rubinul Regelui? întrebă vrăjitorul. 

— Treabafi noastrăfi! spuse Tofi. Nimeni nu le văzuse vreodată pe 
Tofi şi Fifi atât de curajoase. 

— Trei sute de ani l-am căutat! continuă Vrăjitorul. Nu-mi pasă de 
nimic pe lume decât de rubinul ăsta! 

— Nicifi nouăfi! zise Fifi. 

— Nu poţi să le iei Rubinul Regelui! se băgă şi Momi. L-au cumpărat 
cinstit, de la Gáramára! 

Momi nu zise însă nici pás despre faptul că plata fusese chiar pălăria 
veche a Vrăjitorului (apropo, acum avea una nouă). 

— Dati-mi ceva să mă întăresc, spuse Vrăjitorul. Treaba asta începe 
să mă calce pe nervi! 

Momimama veni fuguta cu o farfurie mare de clătite cu dulceaţă. 

În timp ce Vrăjitorul mânca, lumea îndrăzni să se apropie un pic, 
gândind că unul căruia îi plac clătitele cu dulceaţă nu putea fi chiar 
aşa de primejdios. Că doar poţi vorbi cu el, nu? 

— Bunefi? întrebă Tofi. 

— Da, mulţumesc, răspunse Vrăjitorul. N-am mai mâncat clătite de 
optzeci şi cinci de ani! 

Tuturor li se făcu milă de el pe dată şi se apropiară încă puţin. 

După ce termină de mâncat, Vrăjitorul îşi şterse mustátile şi zise: 

— Nu pot să vă iau Rubinul Regelui, căci, dacă l-aţi cumpărat pe 
drept, trebuie să vi-l răscumpăr sau să mi-l daţi de bunăvoie. Uite, vă 
dau pe el doi munţi de diamante şi o vale plină cu felurite pietre 
preţioase! Ce ziceti? 

— Nu! răspunseră într-un glas Tofi şi Fifi. 

— Si nici să mi-l daţi pe degeaba nu vreţi? încercă Vrăjitorul. 

— Nu! se încăpăţânară Tofi şi Fifi. Vrăjitorul oftá şi căzu pe gânduri. 
Părea tare trist. Într-un târziu spuse: 

— Continuati petrecerea. O să fac câteva vrăji dacă vreţi. Câte una 
de fiecare. Poftiti, spuneti-mi ce vă doriţi! Mai întâi familia mominilor! 
Momimama întrebă sováitoare: 

— Trebuie să fie ceva care se vede? Sau merge şi cu... idei? Dacă 
înţelegeţi ce vreau să zic... 

— Bineînţeles! răspunse Vrăjitorul. E mai uşor cu lucruri, dar merge 
si cu idei. 

— Atunci aş vrea ca Momi să nu mai fie trist că a plecat Unchiasul 
Puftabac! zise Momimama. 

— Nu ştiam că se vede... spuse Momi şi roşi. Vrăjitorul îşi flutură o 
dată mantia şi tristeţea lui Momi se risipi ca prin farmec. Dorul i se 
preschimbă în bucuria aşteptării şi mominul se simţi dintr-odată mult 
mai bine. 

— Am si eu o idee! strigá Momi. Dragá Vrájitorule, fá masa, cu tot 
ce-i pe ea, să zboare până la Unchiasul Puftabac, oriunde ar fi acum! 

Cât ai clipi, masa se ridică în aer şi o luă spre miazăzi, cu tot cu 
clătite, fructe, flori, punci şi caramele, ba şi cu cartea Domnului 
Bizam, căci o uitase pe un colţ. 

— Hei, nu se poate! strigă Domnul Bizam. Să-mi dai cartea înapoi! 
Acum! 

— Ce-i făcut e de nedesfăcut! spuse Vrăjitorul. Dar domnul va primi 
o carte nouă. Poftiti! 

— Despre utilitatea tuturor lucrurilor pe lume, citi Domnul Bizam pe 
copertă. Bine, dar e complet greşit! Cartea mea era despre inutilitatea 
tuturor lucrurilor. Vrăjitorul izbucni în râs. 

— E rândul meu! zise Momitata. Dar ce greu e s-aleg! M-am gândit 
la o grămadă de lucruri, dar niciunul nu mi se pare destul de bun. O 
seră, de pildă, e mai distractiv s-o faci singur. O iolă, la fel... De fapt, 
nu-mi lipseşte nimic! 

— Păi atunci poate că nu-i nevoie să-ţi doreşti nimic! sări Smiorc. 
Lasă-mă pe mine să zic două dorinţe! 

— Ei, nici aşa... spuse Momitata. Dacă tot ne dă voie... 

— Ai face bine să te grăbeşti, dragul meu, zise Momimama. Cere-i 
două mape frumoase pentru memoriile tale! 

— Da, nu-i rău deloc! incuviintá Momitata bucuros. 

Toată lumea izbucni încântată în urale când Vrăjitorul îi întinse lui 
Momitata două mape din marochin, incrustate cu aur şi perle. 

— Gata, e rândul meu! ţipă Smiorc. Vreau să am barca mea! Să fie 
ca o scoică şi să-i pui pânză purpurie! Şi catarg din lemn de 
jacaranda! Şi furcheti din smaralde! 

— Doar atât? întrebă Vrăjitorul cu blándete şi odată îşi flutură 
mantia. 

Îşi tinurá cu toţii răsuflarea. însă barca nu se ivi. 

— N-a mers? întrebă Smiorc dezamăgit. 

— Sigur c-a mers. Dar am pus-o pe tárm. O gásesti acolo máine- 
dimineatá. 

— Cu furcheti din smaralde? întrebă Smiorc. 

— Da. Patru şi unul de rezervă, îl asigură Vrăjitorul. Cine urmează? 

— Hm, zise Emulul. Dacă tot m-ai întrebat, uite cum stă treaba. 
Aveam o lopáticá de botanist, pe care o împrumutasem de la 
Fandosel, dar s-a rupt. Aşa că musai îmi trebuie una nouă. 

Vrăjitorul îi întinse o lopáticá nouă, iar Emulul făcu respectuos o 
reverență”, căci era bine-crescut. 

— Şi nu obosesti să tot faci vrăji? întrebă Domnita Fandosica. 

— Nu! Ce-mi cereti voi e floare la ureche. Si tu, domnisoricá, la ce 
te-ai gândit? 

— La ceva mai greu, cred. Pot să vă spun la ureche? 

După ce-i şopti dorinţa, Vrăjitorul o întrebă, uşor mirat: 

— Domnişoară, eşti sigură c-o să-ţi şadă bine? 

— Da, da! Sunt sigură! spuse Domnița cu vocea gâtuită de emoție. 

— Bine, atunci! Poftim! 

În clipa următoare, un strigăt de uimire străbătu mulţimea. 

Infátisarea Domniței Fandosica era cu totul schimbată. 

— Ce-ai făcut?! strigă Momi îngrozit. 

— l-am zis să-mi facă ochi ca ai reginei de lemn, zise Domnița 
Fandosica. N-ai zis tu că-i frumoasă? 

— Ba da, dar... mormăi Momi nefericit. 

— Nu-ţi plac ochii mei? întrebă Fandosica şi începu să plângă. 

— Haide, haide, o îmbărbăta Vrăjitorul. Dacă nu vă place, fratele 
domnişoarei poate să-şi dorească ochii cei vechi pentru soră-sa! 

— Bine, dar eu m-am gândit la cu totul altceva! protestă Fandosel. 
Ce, e vina mea că are dorinţe prostesti? 

— ŞI, la ce te-ai gândit? întrebă Vrăjitorul. 

— O maşină a adevărului! răspunse Fandosel. O maşinărie care să- 
mi spună dacă un lucru e bun sau rău, cinstit sau necinstit! 


— E prea greu... spuse Vrăjitorul, dând din cap. Nu pot să fac asta. 


5 Emulii fac reverente pentru că li se pare caraghios să facă plecăciuni îmbrăcaţi în rochie. (N.a.) 

— Eh, bine, atunci o masiná de scris, zise Fandosel. Sorá-mea vede 
la fel de bine si cu ochii noi! 

— Da, dar nu arată la fel de bine ca înainte! 

— Te rog!!! se tângui Domnița Fandosica (între timp făcuse rost de o 
oglindă). Te rog, cere-i să-mi dea ochii dinainte! Arăt înfiorător! 

— Bine, fie, zise Fandosel mărinimos. De dragul onoarei familiei! 
Sper că după pátania asta vei fi mai inteleaptá. 

Domnița Fandosica se uită din nou în oglindă şi chiui de bucurie. 
Ochii ei obişnuiţi erau la locul lor, iar genele erau chiar un pic mai 
lungi! în culmea fericirii, îşi îmbrăţişa fratele şi strigă: 

— Scumpule! Drágutule! O să-ţi iau eu o maşină de scris drept cadou 
de primăvară! 

— Aiurea, zise Fandosel jenat. Nu mă mai pupa când se uită lumea! 
N-aveam chef să te văd în halul ăla, asta a fost tot! 

— Bun, atunci n-au mai rămas decât Tofi şi Fifi, zise Vrăjitorul. Vă 
îndeplinesc o dorinţă la amândouă deodată, că nu pot să vă 
deosebesc defel! 

— Dar tufi nu-ţi doreştifi nimicii? întrebă Tofi. 

— Nu-mi pot îndeplini propriile dorinţe, spuse Vrăjitorul trist. Doar pe 
ale altora. Dar mă pot preschimba în felurite lucruri! 

Tofi şi Fifi se uitară lung la el, apoi îşi apropiară capetele si şopocăiră 
o vreme. Într-un târziu, Fifi zise: 

— O să ne punemfi noifi o dorintáfi pentru tinefi, că eştifi de treabăfi. 
Vremfi un rubinfi la felfi de marefi şi frumosf ca al nostrufi! 

Toată lumea văzuse că Vrăjitorul putea râde în hohote, dar nimeni 
nu-şi închipuia că putea zâmbi. Dar uite că un zâmbet larg îi lumina 
acum toată faţa. Toată fiinţa lui radia de fericire - ochii, urechile, 
pălăria, cizmele! Fără să scoată o vorbă, îşi roti pe dată mantia şi ce 
să vezi! Grădina se umplu din nou de acele sclipiri roşii ca focul şi un 
rubin geamăn cu Rubinul Regelui se ivi în iarbă - Rubinul Reginei. 

— Bucurosfi? întrebă Tofi. 

— Mai întrebi! strigă bucuros Vrăjitorul şi ridică giuvaierul cu mare 
bágare de seamă. Şi acum, toate vietátile Văii Mominilor, mari şi mici, 
sunt poftite să-şi spună dorinţele, iar eu o să vi le împlinesc cât e 
noaptea de lungă. înainte de răsărit însă trebuie s-ajung acasă! 

Abia acum petrecerea se dezlántui cu adevărat! 

Pe dinaintea Vrăjitorului se perindară râzând, chiuind, pălăvrăgind, 
şiruri, şiruri de locuitori ai văii şi ai pădurii, care mai de care mai 
gălăgios, aşteptându-şi fiecare rândul să i se împlinească dorinţa. 
Dacă îşi doreau vreo prostie, Vrăjitorul îi lăsa să-şi pună altă dorinţă, 
căci era tare binedispus. Lumea se încinse din nou la dans şi roabe 
pline cu clătite proaspete sosiră la mese. Emulul mai aprinse câteva 
focuri de artificii, iar Momitata îşi aduse memoriile, pe care le aşezase 
frumos în mapele cele noi, şi le citi cu voce tare despre copilăria lui. 


80 |pălăriavrăjitorului jansson 


Asa petrecere nici că se pomenise vreodată în Valea Mominilor! 

O, ce minunat să mergi spre casă în liniştea de dinaintea zorilor, cu 
gândul la un somn bun, după ce te-ai ospătat împărăteşte, ai 
pălăvrăgit câte-n lună şi-n stele şi ai dansat până ţi s-au înmuiat 
picioarele! Vrăjitorul porni în zbor spre capătul lumii, soricuta-mamá 
se strecură în cuibul ei şi amândoi sunt la fel de fericiţi. 

Dar, poate, cel mai fericit e Momi, care merge şi el spre casă, de 
mână cu Momimama, în lumina lunii ce păleşte în zori, în freamăt uşor 
de copaci legănându-se în briza ce bate dinspre mare. Toamna 
răcoroasă se lasă încet peste Valea Mominilor, căci, altfel, cum ar 
putea să vină din nou primăvara? 


